
МОЛИТВЫ УТРЕННИЕ 


Восстав от сна, прежде всякого дру- 
гого дела, стань благоговейно, представ- 
ляя себя пред всевидящим Богом, и, со- 
вершая крестное знамение, произнеси: 


Во имя Отца и Сына и Святаго Духа, 
аминь. 


Затем произноси следующие молит- 
вы, без поспешности и со вниманием 
сердечным: 


Господи Иисусе Христе, Сыне Бо- 
жий, молитв ради Пречистыя Твоея 
Матере и всех святых помилуй нас. 
Аминь. 

Слава Тебе, Боже наш, слава Тебе. 

Царю Небесный, Утешителю, Душе 
истины, Иже вездё сый и вся испол- 
няяй, Сокровище благих и жизни Пода- 
телю, прииди и вселися в ны, и очисти 

ны от всякия скверны, и спаси, Блаже, 
души наша!. 

Святый Боже, Святый Крепкий, Свя- 
тый Безсмертный, помилуй нас (чита- 
ется трижды, с крестным знамением 
и поясным поклоном). 

Слава Отцу и Сыну и Святому Духу 
и ныне, и присно, и во веки веков. 
Аминь. 

Пресвятая Троице, помилуй нас; Гос- 
поди, очисти грехи наша; Владыко, 
прости беззакония наша; Святый, посе- 
ти и исцели немощи наша, имене Тво- 
его ради. 

Господи, помилуй (трижды). Слава, 
и ныне?. 

1От Пасхи до Вознесения вместо молитвы 
«Царю Небесный...» читаем тропарь: «Христос вос- 
кресе из мертвых, смертию смерть поправ и сущим во 
гробех живот даровав» ( трижды ). 

От Вознесения до Троицы молитвы «Слава Тебе, 
Боже наш, слава Тебе» и «Царю Небесный...» опуска- 
ем. Это относится и к молитвам на сон грядущим. 

2 Когда написано «Слава, и ныне», надо читать 


полностью: «Слава Отцу и Сыну и Святому Духу и 
ныне, и присно, и во веки веков. Аминь». 

Отче наш, Иже есй на небесёх! Да 
святится имя Твое, да приидет Царст- 
вие Твоё, да будет воля Твоя, яко на 
небеси и на земли. Хлеб наш насущный 
даждь нам днесь; и остави нам долги 
наша, якоже и мы оставляем должни- 
ком нашим; и не введи нас во искуше- 
ние, но избави нас от лукаваго. 


Тропари Троичные 


Воставше от сна, припадаем Ти, Бла- 
же, и ангельскую песнь вопиём Ти, 
Сильне: свят, свят, свят еси, Боже, Бо- 
городицею помилуй нас. 

Слава. От одра и сна воздвигл мя еси, 
Господи, ум мой просвети и сёрдце, и 
устне мои отвёрзи, во еже пети Тя, Свя- 
тая Троице: свят, свят, свят еси, Боже, 
Богородицею помилуй нас. 

И ныне. Внезапно Судия прийдет, и 
коегождо деяния обнажатся, но стра- 
хом зовем в полунощи: свят, свят, свят 
еси, Боже, Богородицею помилуй нас. 

Господи, помилуй (12 раз). 

Молитва ко Пресвятой Троице 


От сна востав, благодарю Тя, Святая 
Троице, яко многия ради Твоея благос- 
ти и долготерпёния не прогнёвался есӣ 
на мя, лениваго и грешнаго, ниже по- 
губил мя еси со беззаконьми мойми; но 
человеколюбствовал еси обычно и в не- 
чаянии лежащаго воздвигл мя еси, во 
еже утреневати и славословити державу 
Твою. И ныне просвети мои очи мыс- 
ленныя, отвёерзи моя уста поучатися 
словесем Твоим и разумети заповеди 
Твоя, и творити волю Твою, и пети Тя 
во исповедании сердёчнем, и воспевати 
всесвятое имя Твое, Отца и Сына и 
Святаго Духа, ныне и присно и во веки 
веков. Аминь. 

Приидите, поклонимся Цареви на- 
шему Богу. (Поклон.) 

Приидите, поклонимся и припадём 
Христу, Царёви нашему Богу. 
(Поклон. ) 

Приидите, поклонимся и припадем 
Самому Христу, Цареви и Богу нашему. 
(Поклон. ) 

Псалом 50 


Помилуй мя, Боже, по велицей ми- 
лости Твоей и по множеству щедрот 
Твоих очисти беззаконие мое. Наипаче 
омый мя от беззакония моего и от греха 
моего очисти мя. Яко беззаконие мое аз 
знаю и грех мой предо мною есть выну. 
Тебе единому согреших и лукавое пред 
Тобою сотворих, яко да оправдишися во 
словесех Твоих и победиши, внегда 
судити Ти. Се бо в беззакониих зачат 
есмь, и во гресёх роди мя мати моя. Се 
бо истину возлюбил еси, безвестная и 
тайная премудрости Твоея явил ми еси. 
Окропиши мя иссопом, и очищуся; 
омыеши мя, и паче снега убелюся. Слу- 
ху моему даси радость и весёлие, возра- 
дуются кости смиренныя. Отврати лице 
Твое от грех моих и вся беззакония моя 
очисти. Сердце чисто созижди во мне, 
Боже, и дух прав обнови во утробе моей. 
Не отвержи мене от лица Твоего и Духа 
Твоего Святаго не отыми от мене. Воз- 
даждь ми радость спасёния Твоего и 
Духом Владычним утверди мя. Научу 
беззаконныя путём Твойм, и нечести- 

вии к Тебе обратятся. Избави мя от кро- 
вёй, Боже, Боже спасения моего, возра- 
дуется язык мой правде Твоей. Господи, 
устне мой отверзеши, и уста моя возвес- 
тят хвалу Твою. Яко аще бы восхотёл 
еси жертвы, дал бых убо: всесожжения 
не благоволиши. Жертва Богу дух со- 
крушен; сердце сокрушенно и смиренно 
Бог не уничижит. Ублажи, Господи, 
благоволением Твоим Сиона, и да со- 
зиждутся стены Иерусалимския. Тогда 
благоволиши жертву правды, возноше- 
ние и всесожегаемая; тогда возложат на 
олтарь Твой тельцы. 


Символ веры 


Верую во Единаго Бога Отца, Вседер- 
жителя, Творца небу и земли, видимым 
же всем и невидимым. И во Единаго 
Господа Иисуса Христа, Сына Божия, 
Единороднаго, Иже от Отца рожденнаго 
прежде всех век; Света от Света, Бога 
истинна от Бога истинна, рожденна, не- 

сотворенна, единосущна Отцу, Имже 
вся быша. Нас ради человек и нашего 
ради спасения сшедшаго с небес и во- 

плотившагося от Духа Свята и Марии 
Девы, и вочеловёчшася. Распятаго же 
за ны при Понтийстем Пилате, и стра- 
давша, и погребенна. И воскресшаго в 
третий день по Писанием. И возшедша- 
го на небеса, и седяща одесную Отца. И 
паки грядущаго со славою судити жи- 
вым и мертвым, Егоже Царствию не бу- 
дет конца. И в Духа Святаго, Господа, 
Животворящаго, Иже от Отца исходя- 
щаго, Иже со Отцем и Сыном спокланя- 
ема и сславима, глаголавшаго пророки. 
Во едину святую, соборную и апостоль- 
скую Церковь. Исповедую едино кре- 
щение во оставлёние грехов. Чаю вос- 
кресения мертвых и жизни будущаго 
века. Аминь. 


Молитва 1-я, святого Макария Великого 


Боже, очисти мя грешнаго, яко ни- 
колиже сотворих благое пред Тобою; но 
избави мя от лукаваго, и да будет во мне 
воля Твоя, да неосужденно отвёрзу уста 
моя недостойная и восхвалю имя Твое 
святое, Отца и Сына и Святаго Духа, 
ныне и присно и во веки веков. Аминь. 

Молитва 2-я, 
того же святого 


От сна востав, полунощную песнь 
приношу Ти, Спасе, и припадая вопию 
Ти: не даждь ми уснути во греховней 
смерти, но ущедри мя, распныйся во- 
лею, и лежащаго мя в лености ускорив 
возстави, и спаси мя в предстоянии и 
молитве, и по сне нощнем возсияй ми 
день безгрешен, Христе Боже, и спаси 
мя. 

Молитва 3-я, 
того же святого 


К Тебе, Владыко Человеколюбче, от 
сна востав прибегаю и на дела Твоя под- 
визаюся милосёрдием Твоим, и молюся 
Тебе: помози ми на всякое врёмя, во 
всякой вещи, и избави мя от всякия 
мирския злыя вещи и диавольскаго по- 
спешения, и спаси мя, и введи в Царст- 
во Твое вечное. Ты бо еси мой сотво- 
ритель и всякому благу промысленник 
и податель, о Тебе же все упование мое, 
и Тебе славу возсылаю ныне и присно и 
во веки веков. Аминь. 

Молитва 4-я, того же святого 


Господи, Иже многою Твоёю благос- 
тию и великими щедротами Твойми дал 
еси мне, рабу Твоему, мимошедшее вре- 
мя нощи сея без напасти преити от вся- 
каго зла противна; Ты Сам, Владыко, 
всяческих Творче, сподоби мя истин- 
ным Твоим светом и просвещенным 
сердцем творити волю Твою ныне и 
присно и во веки веков. Аминь. 


Молитва 5-я, 
святого Василия Великого 


Господи Вседержителю, Боже сил и 
всякия плоти, в вышних живый и на 
смиренныя призираяй, сердца же и ут- 
робы испытуяй и сокровенная челове- 
ков яве предведый, безначальный и 
присносущный Свете, у Негоже несть 
пременение или преложения осенение; 
Сам, Безсмертный Царю, приимӣ моле- 
ния наша, яже в настоящее время, на 
множество Твойх щедрот дерзающе, от 
скверных к Тебе устен творим, и остави 
нам прегрешения наша, яже делом и 
словом, и мыслию, ведением или неве- 

дением согрешенная нами; и очисти ны 
от всякия скверны плоти и духа. И 
даруй нам бодренным сердцем и трез- 
венною мыслию всю настоящаго жития 
нощь прейти, ожидающим пришествия 
свётлаго и явленнаго днё Единороднаго 
Твоего Сына, Господа и Бога и Спаса на- 
шего Иисуса Христа, во нь же со славою 
Судия всех приидет, комуждо отдати по 
делом его; да не падше и обленившеся, 
но бодрствующе и воздвижени в дёла- 
ние обрящемся готови, в радость и бо- 
жественный чертог славы Его совнидем, 
идеже празднующих глас непрестанный 
и неизреченная сладость зрящих Твоего 
лица доброту неизречённую. Ты бо еси 
истинный Свет, просвещаяй и освя- 
щаяй всяческая, и Тя поёт вся тварь во 
веки веков. Аминь. 


Молитва 6-я, того же святого 


Тя благословим, Вышний Боже и 
Господи милости, творящаго присно с 
нами великая же и неизследованная, 
славная же и ужасная, ихже несть чис- 
ла, подавшаго нам сон во упокоение 

немощи нашея и ослабление трудов 
многотрудныя плоти. Благодарим Тя, 
яко не погубил еси нас со беззаконьми 
нашими, но человеколюбствовал еси 
обычно, и в нечаянии лежащия ны воз- 
двигл еси, во еже славословити державу 
Твою. Темже молим безмерную Твою 
благость, просвети наша мысли очеса, 
и ум наш от тяжкаго сна лености 
возстави; отвёрзи наша уста и исполни 
я Твоего хваления, яко да возможем 
непоколеблемо пети же и исповедатися 
Тебе, во всех и от всех славимому Богу, 
Безначальному Отцу со Единородным 
Твоим Сыном и Всесвятым и Благим, и 
Животворящим Твойм Духом, ныне и 
присно и во веки веков. Аминь. 


Молитва 7-я, ко Пресвятой Богорбдице 


Воспеваю благодать Твою, Владычи- 
це, молю Тя, ум мой облагодати. Сту- 
пати право мя настави путю Христовых 
заповедей. Бдети к песни укрепи, уны- 
ния сон отгоняющи. Связана плени- 
цами грехопадений, мольбами Твойми 
разреши, Богоневесто. В нощи мя и во 

дни сохраняй, борющих враг избавля- 
ющи мя. Жизнодателя Бога рождшая, 
умерщвлёна мя страстьми оживи. Яже 
Свет невечерний рождшая, душу мою 
ослепшую просвети. О дивная Владыч- 
ня палато, дом Духа Божественна мене 
сотвори. Врача рождшая, уврачуй души 
моея многолётныя страсти. Волнующа- 
ся житейскою бурею, ко стези мя пока- 
яния направи. Избави мя огня вечну- 
ющаго и червия же злаго, и тартара. Да 
мя не явиши бесом радование, иже мно- 
гим грехом повинника. Нова сотвори 
мя, обетшавшаго нечувственными, Пре- 
непорочная, согрешении. Странна муки 
всякия покажи мя, и всёх Владыку 
умоли. Небесная ми улучити веселия со 
всеми святыми сподоби. Пресвятая Де- 
во, услыши глас непотребнаго раба Тво- 
его. Струю давай мне слезам, Пречис- 
тая, души моея скверну очищающи. 
Стенания от сёрдца приношу Ти непре- 
станно, усердствуй, Владычице. Молеб- 
ную службу мою приими и Богу благо- 
утробному принеси. Превышшая ангел, 
мирскаго мя превышша слития сотво- 

ри. Светоносная Сене небесная, духов- 
ную благодать во мне направи. Руце 
воздею и устне к похвалению, осквер- 
нёны сквёрною, Всенепорочная. Душе- 
тлённых мя пакостей избави, Христа 
прилежно умоляющи, Емуже честь и 
поклонение подобает ныне и присно и 
во веки веков. Аминь. 


Молитва 8-я, ко Господу нашему 
Иисусу Христу 

Многомилостиве и всемилостиве Бо- 
же мой, Господи Иисусе Христе, многия 
ради любве сшел и воплотился еси, яко 
да спасеши всех. И паки, Спасе, спаси 
мя по благодати, молю Тя. Аще бо от 
дел спасеши мя, несть се благодать и 
дар, но долг паче. Ей, многий в щед- 
ротах и неизреченный в милости! Ве- 
руяй бо в Мя, рекл еси, о Христе мой, 
жив будет и не узрит смерти во веки. 
Аще убо вёра, яже в Тя, спасёет отчё- 
янныя, се верую, спаси мя, яко Бог мой 
еси Ты и Создатель. Вера же вместо дел 
да вменится мне, Боже мой, не взыще- 
ши дел отнюд оправдающих мя. Но та 

вёра моя да довлеет вместо всех, та да 
отвещает, та да оправдит мя, та да по- 
кажет мя причастника славы Твоея веч- 
ныя. Да не убо похитит мя сатана и по- 
хвалится, Слове, еже отторгнути мя от 
Твоея руки и ограды; но или хощу, 
спаси мя, или не хощу, Христе Спасе 
мой, предварӣ скоро, скоро погибох: Ты 
бо еси Бог мой от чрева матере моея. 
Сподоби Мя, Господи, ныне возлюбити 
Тя, якоже возлюбих иногда той самый 
грех; и паки поработати Тебе без ленос- 
ти тощно, якоже поработах прежде са- 
тане льстивому. Наипаче же поработаю 
Тебе, Господу и Богу моему Иисусу 
Христу, во вся дни живота моего, ныне 
и присно и во веки веков. Аминь. 


Молитва 9-я, к ангелу-хранителю 


Святый ангеле, предстояй окаянной 
моей души и страстной моей жизни, не 
остави мене грешнаго, ниже отступи от 
мене за невоздержание мое. Не даждь 
места лукавому дёмону обладати мною 
насильством смеёртнаго сего телесе; 
укрепи бедствующую и худую мою руку 

и настави мя на путь спасёния. Ей, свя- 
тый ангеле Божий, хранителю и покро- 
вителю окаянныя моея души и тела, вся 
мне прости, еликими тя оскорбих во вся 
дни живота моего, и аще что согреших в 
прешедшую нощь сию, покрый мя в 
настоящий день и сохрани мя от всяка- 
го искушения противнаго, да ни в коем 
гресе прогнёваю Бога, и молися за мя 
ко Господу, да утвердит мя в страсе 
Своем и достойна покажет мя раба 
Своея благости. Аминь. 


Молитва 10-я, 
ко Пресвятой Богородице 


Пресвятая Владычице моя Богороди- 
це, святыми Твоими и всесильными 
мольбами отжени от мене, смиреннаго и 
окаяннаго раба Твоего, уныние, забве- 
ние, неразумие, нерадение и вся сквер- 
ная, лукавая и хульная помышления от 
окаяннаго моего сердца и от помрачен- 
наго ума моего; и погаси пламень страс- 
тей моих, яко нищ есмь и окаянен. И 
избави мя от многих и лютых воспоми- 
наний и предприятий, и от всёх действ 

злых свободи мя. Яко благословена еси 
от всех родов, и славится пречестное 
имя Твое во веки веков. Аминь. 


Молитвенное призывание святого, 
имя которого носишь 


Моли Бога о мне, святый угодниче 
Божий (имярек), яко аз усердно к тебе 
прибегаю, скорому помощнику и мо- 
литвеннику о души моей. 

Песнь Пресвятой Богородице 

Богородице Дево, радуйся, Благодат- 
ная Марие, Господь с Тобою; благосло- 
вена Ты в женах и благословен плод 
чрева Твоего, яко Спаса родила еси душ 
наших. 


Тропарь кресту и молитва за от6чество 


Спаси, Господи, люди Твоя, и бла1о- 
слови достояние Твое, победы право- 
славным христианом на сопротивныя 
даруя и Твоє сохраняя крестом Твойм 
жительство. 


Молитва о живых 
Спаси, Господи, и помилуй отца моего 
духовнаго (имярек), родителей мойх 
=. 18 2— 


<. Молитвы утренние 5 


(имярек), сродников (имярек), началь- 
ников, наставников, благодетелей (имя- 
рек) и всех православных христиан. 


Молитва о усопших 


Упокой, Господи, души усопших раб 
Твоих: родителей моих, сродников, бла- 
годетелей (имярек) и всех православ- 
ных христиан, и прости им вся согреше- 
ния вольная и невольная, и даруй им 
Царствие Небесное. 


Окончание молитв! 


Достойно есть яко войстинну блажи- 
ти Тя, Богородицу, присноблаженную и 
пренепорочную, и Матерь Бога нашего. 
Честнейшую херувим и славнейшую без 


1От Пасхи до Вознесения вместо «Достойно 
есть...» читаем припев и ирмос девятой песни пас- 
хального канона: 

«Ангел вопияше Благодатней: Чистая Дево, ра- 
дуйся! И паки реку: радуйся! Твой Сын воскресе три- 
дневен от гроба, и мертвыя воздвигнувый. Людие, 
веселитеся. 

Светися, светися, новый Иерусалиме, слава бо 
Господня на тебе возсия. Ликуй ныне и веселися, 
Сионе. Ты же, Чистая, красуйся, Богородице, о вос- 
тании Рождества Твоего». 

Это относится и к молитвам на сон грядущим. 

сравнёния серафим, без истления Бога 
Слова рождшую, сущую Богородицу Тя 
величаем. 

Слава, и ныне. Господи, помилуй 
(трижды ). 

Господи Иисусе Христё, Сыне Бо- 
жий, молитв ради Пречистыя Твоея 
Матере, преподобных и богоносных 
отец наших и всех святых помилуй нас. 
Аминь. 


МОЛИТВЫ 
НА СОН ГРЯДУЩИМ 


Во имя Отца и Сына и Святаго Духа. 
Аминь. 

Молитв ради Пречистыя Твоея Ма- 
тере и всех святых Твоих, Господи 
Иисусе Христе, Сыне Божий, помилуй 
нас. Аминь. 

Слава Тебе, Боже наш, слава Тебе. 

Царю Небесный, Утешителю, Душе 
истины, Иже везде сый и вся испол- 
няяй, Сокровище благих и жизни Пода- 
телю, прииди и вселися в ны, и очисти 
ны от всякия скверны, и спаси, Блаже, 
души наша. 

Святый Боже, Святый Крепкий, 
Святый Безсмертный, помилуй нас 
(трижды ). 

Слава Отцу и Сыну и Святому Духу и 
ныне, и присно, и во веки веков. 
Аминь. 

Пресвятая Троице, помилуй нас; Гос- 
поди, очисти грехи наша; Владыко, 
прости беззакония наша; Святый, по- 
сети и исцели немощи наша, имене 
Твоего ради. 

Господи, помилуй (трижды). Слава 
Отцу и Сыну и Святому Духу и ныне, и 
присно, и во веки веков. Аминь. 

Отче наш, Иже еси на небесёх! Да 
святится имя Твое, да приидет Царст- 
вие Твоё, да будет воля Твоя, яко на 
небеси и на земли. Хлеб наш насущный 
даждь нам днесь; и остави нам долги 
наша, якоже и мы оставляем должни- 
ком нашим; и не введи нас во иску- 
шение, но избави нас от лукаваго. 


Тропари 


Помилуй нас, Господи, помилуй нас; 
всякаго бо ответа недоумеюще, сию Ти 
молитву, яко Владыце, грешнии при- 
носим: помилуй нас. 

Слава. Господи, помилуй нас, на Тя 
бо уповахом; не прогневайся на ны 
зело, ниже помяни беззаконий наших, 
но призри и ныне яко благоутробен, и 

избави ны от враг наших; Ты бо еси Бог 
наш, и мы людие Твой, вси дела руку 
Твоёю, и имя Твое призываем. 

И ныне. Милосёрдия двери отверзи 
нам, благословенная Богородице, наде- 
ющиися на Тя да не погибнем, но да 
избавимся Тобою от бед: Ты бо еси спа- 
сение рода христианскаго. 

Господи, помилуй (12 раз). 


Молитва 1-я, святого Макария 
Великого, к Богу Отцу 


Боже вечный и Царю всякаго созда- 
ния, сподобивый мя даже в час сей до- 
спети, прости ми грехи, яже сотворих в 
сей день делом, словом и помышле- 
нием, и очисти, Господи, смиренную 
мою душу от всякия скверны плоти и 
духа. И даждь ми, Господи, в нощи сей 
сон прейти в мире, да востав от сми- 
реннаго ми ложа, благоугожду пресвя- 
тому имени Твоему, во вся дни живота 
моего, и поперу борющия мя враги 
плотския и безплотныя. И избави мя, 
Господи, от помышлеёний суетных, оск- 
верняющих мя, и похотей лукавых. 

Яко Твое есть царство, и сила, и слава, 
Отца и Сына и Святаго Духа, ныне и 
присно и во веки веков. Аминь. 


Молитва 2-я, святбго Антиоха, 

ко Господу нашему Иисусу Христу 

Вседержителю, Слово Отчее, Сам со- 
вершен сый, Иисусе Христе, многаго 
ради милосёрдия Твоего никогдаже 
отлучайся мене, раба Твоего, но всегда 
во мне почивай. Иисусе, добрый Пас- 
тырю Твоих овец, не предаждь мене 
крамоле змиине и желанию сатанину не 
остави мене, яко сёмя тли во мне есть. 
Ты убо, Господи, Боже покланяемый, 
Царю Святый, Иисусе Христе, спяща 
мя сохрани немерцающим светом, Ду- 
хом Твоим Святым, Имже освятил еси 
Твоя ученики. Даждь, Господи, и мне, 
недостойному рабу Твоему, спасение 
Твоё на ложи моём: просвети ум мой 
светом разума святаго Евангелия Тво- 
его, душу любовию креста Твоего, сёрд- 
це чистотою словесе Твоего, тело мое 
Твоею страстию безстрастною, мысль 
мою Твойм смирением сохрани, и воз- 

ДВИГНИ МЯ Во время подобно на Твое 
славословие. Яко препрославлен еси со 
Безначальным Твоим Отцем и с Пресвя- 
тым Духом во веки. Аминь. 


Молитва 3-я, ко Пресвятому Духу 


Господи, Царю Небесный, Утешите- 
лю, Душе истины, умилосердися и по- 
милуй мя, грешнаго раба Твоего, и от- 
пусти ми, недостойному, и прости вся, 
елика Ти согреших днесь яко человёк, 
паче же и не яко человек, но и горее 
скота, вольныя моя грехи и невольныя, 
ведомыя и неведомыя, яже от юности и 
от науки злы, и яже суть от нагльства и 
уныния. Аще именем Твойм кляхся 
или похулих 6 в помышлении моем; 
или кого укорих; или оклеветах кого 
гневом моим, или опечалих, или о чем 
прогнёвахся; или солгах, или безгодно 
спах, или нищ прииде ко мне, и презрех 
его; или брата моего опечалих, или 
свадих, или кого осудих; или развели- 
чахся, или разгордехся, или разгневах- 
ся; или стоящу ми на молитве, ум мой о 
лукавствии мира сего подвижеся, или 


=, 25 „У 


<. Молитвы на сон грядущим СЩ 


развращение помыслих; или объядохся, 
или опихся, или без ума смеяхся; илӣ 
лукавое помыслих; или доброту чуж- 
дую видев, и тою уязвен бых сердцем; 
или неподобная глаголах, или греху 
брата моего посмеяхся, моя же суть без- 
численная согрешеёния; или о молитве 
нерадих, или ино что содеях лукавое, 
не помню, та бо вся и больша сих со- 
деях. Помилуй мя, Творче мой, Влады- 
ко, унылаго и недостойнаго раба Твоего, 
и остави ми, и отпусти, и прости мя, 
яко благ и человеколюбец, да с миром 
лягу, усну и почию, блудный, грешный 
и окаянный аз; и поклонюся, и воспою, 
и прославлю пречестное имя Твое, со 
Отцем и Единородным Его Сыном, ныне 
и присно и во веки. Аминь. 


Молитва 4-я, 
святого Макария Великого 


Что Ти принесу, или что Ти воздам, 
великодаровитый безсмертный Царю, 
щедре и человеколюбче Господи, яко 
ленящася мене на Твоё угождёние и 
ничтоже благо сотворша, привел еси на 

конец мимошеёдшаго дне сего, обраще- 
ние и спасение души моей строя? Ми- 
лостив ми буди грешному и обнажен- 
ному всякаго дела блага, возстави пад- 
шую мою душу, осквернившуюся в 
безмерных согрешёниих, и отыми от 
менё весь помысл лукавый видимаго 
сего жития. Прости моя согрешения, 
Едине Безгрешне, яже Ти согреших в 
сей день ведением и неведением, словом 
и делом, и помышлением, и всеми 
моими чувствы. Ты Сам, покрывая, со- 
храни мя от всякаго сопротивнаго об- 
стояния божественною Твоёю властию и 
неизреченным человеколюбием, и си- 
лою. Очисти, Боже, очисти множество 
грехов моих. Благоволи, Господи, изба- 
вити мя от сёти лукаваго и спаси 
страстную мою душу, и осени мя светом 
лица Твоего, егда приидеши во славе, и 
неосужденна ныне сном уснути сотвори, 
и без мечтания, и несмущен помысл 
раба Твоего соблюди, и всю сатанину 
детель отжени от мене, и просвети ми 
разумныя очи сердечныя, да не усну в 
смерть. И посли ми ангела мирна, хра- 

нителя и наставника души и телу мо- 
ему, да избавит мя от враг моих, да, 
востав со одра моего, принесу Ти благо- 
дарственныя мольбы. Ей, Господи, ус- 
лыши мя, грешнаго и убогаго раба Тво- 
его, изволением и совестию; даруй ми, 
воставшу, словесем Твоим поучитися, и 
уныние бесовское далече от мене отгна- 
но быти сотвори Твоими ангелы, да бла- 
гословлю имя Твое святое и прославлю, 
и славлю Пречистую Богородицу Ма- 
рию, Юже дал еси нам, грешным, за- 
ступление; и приими Сию, молящуюся 
за ны; вем бо, яко подражает Твоё чело- 
веколюбие, и молящися не престает. 
Тоя заступлёнием и чертнаго креста 
знамением, и всех святых Твоих ради 
убогую душу мою соблюди, Иисусе 
Христе, Боже наш, яко свят еси и пре- 
прославлен во веки. Аминь. 


Молитва 5-я 


Господи Боже наш, еже согреших во 
дни сём словом, делом и помышлением, 
яко благ и человеколюбец, прости ми. 
Мирен сон и безмятёжен даруй ми. 

Ангела Твоегӧ хранйтеля послӣ, покры- 
вающа и соблюдающа мя от всякаго 
зла, яко Ты еси хранитель душам и 
телесем нашим, и Тебе славу возсы- 
лаем, Отцу и Сыну и Святому Духу, 
ныне и присно и во вёки веков. Аминь. 


Молитва 6-я 


Господи Боже наш, в Негоже веро- 
вахом и Егоже имя паче всякаго имене 
призываем, даждь нам, ко сну отхо- 
дящим, ослабу души и тёлу и соблюди 
нас от всякаго мечтания, и темныя 
сласти кроме; устави стремление стра- 
стей, угаси разжжения востания телеёс- 
наго. Даждь нам целомудренне пожити 
делы и словесы, да, добродетельное жи- 
тельство восприемлюще, обетованных 
не отпадем благих Твоих, яко благо- 
словен еси во веки. Аминь. 


Молитва 7-я, 
святого Иоанна Златоуста 
(12 молитв по числу часов дня) 


1ІГосподи, не лиши мене небесных 
Твоих благ. 2Господи, избави мя вечных 
мук. Господи, умом ли или помышлеё- 

нием, словом или делом согреших, прос- 
ти мя. “Господи, избави мя всякаго не- 
ведения и забвения, и малодушия, и 
окаменённаго нечувствия. °Господи, из- 
бави мя от всякаго искушения. 6Гос- 
поди, просвети мое сердце, еже помрачи 
лукавое похотёние. "Господи, аз яко че- 
ловек согреших, Ты же, яко Бог щеёдр, 
помилуй мя, ВИДЯ немощь души моея. 
Господи, посли благодать Твою в по- 
мощь мне, да прославлю имя Твое свя- 
тое. "Господи Иисусе Христе, напиши 
1, раба Твоего, в книзе животней и 
даруй ми конец благий. Господи Боже 
мой, аще и ничтоже благо сотворих пред 
Тобою, но даждь ми по благодати Твоей 
положити начало благое. Господи, ок- 
ропи в сердце моём росу благодати 
Твоея. Господи небесе и земли, помяни 
мя, грешнаго раба Твоего, студнаго и 
нечистаго, во Царствии Твоём. Аминь. 


(12 молитв по числу часов ночи) 
1Господи, в покаянии приими мя. 
Господи, не остави мене. ЗГосподи, не 
введи мене в напасть. “Господи, даждь 
ми мысль благу. Господи, даждь ми 

слезы и память смертную, и умиление. 
6Господи, даждь ми помысл исповеда- 
ния грехов моих. "Господи, даждь ми 
смирёние, целомудрие и послушание. 
Господи, даждь ми терпение, велико- 
душие и кротость. Господи, всели в мя 
корень благих, страх Твой в сердце мое. 
1 Господи, сподоби мя любити Тя от 
всея души моея и помышления и тво- 
рити во всем волю Твою. "Господи, по- 
крый мя от человек некоторых и бесов, 
и страстей, и от всякия иныя неподоб- 
ныя вещи. !?Господи, веси, яко твори- 
ши, якоже Ты волиши, да будет воля 
Твоя и во мне грешнем, яко благословен 
еси во вёки. Аминь. 


Молитва 8-я, ко Господу нашему 
Иисусу Христу 
Господи Иисусе Христе Сыне Божий, 
ради честнейшия Матере Твоея и без- 
плотных Твоих ангел, Пророка же и 
Предтечи и Крестителя Твоего, богогла- 
голивых же апостол, светлых и добропо- 
бедных мученик, преподобных и бого- 
носных отёц, и всех святых молитвами 

избави мя настоящаго обстояния бесов- 
скаго. Ей, Господи мой и Творче, не 
хотяй смерти грешнаго, но якоже обра- 
титися и живу быти ему, даждь и мне 
обращение окаянному и недостойному; 
изми мя от уст пагубнаго змия, ЗИЯ- 
ющаго пожрети мя и свести во ад жива. 
ЕЙ, Господи мой, утешение моё, Иже 
мене ради окаяннаго в тленную плоть 
оболкийся, исторгни мя от окаянства и 
утешёние подаждь души моей окаян- 
ней. Всади в сердце моё творити Твоя 
повеления и оставити лукавая деяния, и 
получити блаженства Твоя; на Тя бо, 
Господи, уповах, спаси мя. 


Молитва 9-я, Петра Студийского, 
ко Пресвятой Богородице 

К Тебе, Пречистей Божией Матери, 
аз, окаянный, припадая, молюся: вёси, 
Царице, яко безпрестани согрешаю и 
прогневляю Сына Твоего и Бога моего, 
и, многажды аще каюся, лож пред Бо- 
гом обретаюся, и каюся трепеща: не 
ужели Господь поразит мя, и по часе 
паки таяжде творю; вёдущи сия, Вла- 

дычице моя Госпоже Богородице, молю, 
да помилуеши, да укрепиши и благая 
творити да подаси ми. Веси бо, Влады- 
чице моя Богородице, яко отнюд имам в 
ненависти злая моя дела и всею мыс- 
лию люблю закон Бога моего; но не вем, 
Госпоже Пречистая, откуду, яже нена- 
вижду, та и люблю, а благая преступаю. 
Не попущай, Пречистая, воли моей со- 
вершатися, не угодна бо есть, но да 
будет воля Сына Твоего и Бога моего: да 
мя спасёт и вразумит, и подаст благо- 
дать Святаго Духа, да бых аз отселе пре- 
стал сквернодейства, и прочее пожил 
бых в повелении Сына Твоего, Емуже 
подобает всякая слава, чёсть и держава, 
со Безначальным Его Отцём и Пресвя- 
тым и Благим, и Животворящим Его 
Духом, ныне и присно и во веки веков. 
Аминь. 


Молитва 10-я, 
ко Пресвятой Богородице 
Благаго Царя Благая Мати, Пречис- 
тая и Благословенная Богородице Ма- 


рие, милость Сына Твоего и Бога наше- 
го излей на страстную мою душу и 

Твоими молитвами настави мя на дея- 
ния благая, да прочее время живота 
моего без порока прейду и Тобою рай да 
обрящу, Богородице Дево, едина чистая 
и благословенная. 


Молитва 11-я, 
ко святому ангелу-хранителю 


Ангеле Христов, хранителю мой свя- 
тый и покровителю души и тёла моего, 
вся ми прости, елика согреших во 
днешний день, и от всякаго лукавствия 
противнаго ми врага избави мя, да ни в 
коемже гресе прогневаю Бога моего; но 
моли за мя, грешнаго и недостойнаго 
раба, яко да достойна мя покажеши 
благости и милости Всесвятыя Троицы 
и Матере Господа моего Иисуса Христа 
и всех святых. Аминь. 


Кондак Богородице 


Взбранной Воеводе победительная, 
яко избавльшеся от злых, благодарст- 
венная восписуем Ти раби Твои, Бого- 
родице, но, яко имущая державу не- 
победимую, от всяких нас бед свободи, 

да зовем Ти: радуйся, Невесто нене- 
вестная. 

Преславная Приснодево, Мати Хрис- 
та Бога, принеси нашу молитву Сыну 
Твоему и Богу нашему, да спасет Тобою 
души наша. 

Все упование мое на Тя возлагаю, 
Мати Божия, сохрани мя под кровом 
Твойм. 

Богородице Дево, не презри мене 
грешнаго, требующа Твоея помощи и 
Твоего заступления, на Тя бо упова 
душа моя, и помилуй мя. 


Молитва святого Иоанникия 


Упование мое Отец, прибежище мое 
Сын, покров мой Дух Святый. Троице 
Святая, слава Тебе. 


Песнь Пресвятой Богородице 


Достойно есть яко воистинну блажи- 
ти Тя, Богородицу, присноблаженную и 
пренепорочную, и Матерь Бога нашего. 
Честнейшую херувим и славнейшую без 
сравнения серафим, без истления Бога 
Слова рождшую, сущую Богородицу Тя 
величаем. 

Слава, и ныне. Господи, помилуй 
(трижды). 

Господи Иисусе Христе, Сыне Бо- 
жий, молитв ради Пречистыя Твоея Ма- 
тере, преподобных и богоносных отец 
наших и всех святых помилуй нас. 
Аминь. 


Молитва святого Иоанна Дамаскина 


Владыко Человеколюбче, не ужели 
мне одр сей гроб будет, или еще ока- 
янную мою душу просветиши днем? Се 
ми гроб предлежит, се ми смерть пред- 
стоит. Суда Твоего, Господи, боюся и 
муки безконёчныя, злое же творя не 
престаю; Тебе, Господа Бога моего, все- 
гда прогневляю и Пречистую Твою Ма- 
терь, и вся небесныя силы, и святаго 
ангела, хранителя моего. Вем бо, Госпо- 
ди, яко недостоин есмь человеколюбия 
Твоего, но достоин есмь всякаго осуж- 
дения И муки. Но, Господи, ИЛИ хощу, 
или не хощу — спаси мя. Аще бо пра- 
ведника спасеши, ничтоже велие; и аще 
чистаго помилуеши, ничтоже дивно: 
достойни бо суть милости Твоея. Но на 

мне грешнем удиви милость Твою, о сем 
яви человеколюбие Твое, да не одолеет 
моя злоба Твоей неизглаголанней бла- 
гости и милосердию; и, якоже хощеши, 
устрой о мне вещь. 

Просвети очи мои, Христе Боже, да 
не когда усну в смерть, да не когда 
речет враг мой: укрепихся на него. 

Слава. Заступник души моея буди, 
Боже, яко посреде хожду сетей многих; 
избави мя от них и спаси мя, Блаже, 
яко человеколюбец. 

И ныне. Преславную Божию Матерь 
и святых ангел святёйшую немолчно 
воспоим сердцем и усты, Богородицу 
Сию исповёдающе, яко воистинну рож- 
дшую нам Бога воплощенна и молящу- 
юся непрестанно о душах наших. 


Знаменуй себя крестом и говори 
молитву честному кресту: 


Да воскреснет Бог, и расточатся вра- 
зи Его, и да бежат от лица Его нена- 
видящии Его. Яко исчезает дым, да 
исчезнут; яко тает воск от лица огня, 
тако да погибнут беси от лица любящих 

Бога и знаменующихся крестным зна- 
мением, и в весёлии глаголющих: ра- 
дуйся, пречестный и животворящий 
кресте Господень, прогоняяй бесы си- 
лою на тебе пропятаго Господа нашего 
Иисуса Христа, во ад сшедшаго и по- 
правшаго силу диаволю, и даровавшаго 
нам тебе, крест Свой честный, на про- 
гнание всякаго супостата. О пречестный 
и животворящий кресте Господень! По- 
могай ми со Святою Госпожею Девою 
Богородицею и со всеми святыми во 
веки. Аминь. 


Молитва 


Ослаби, остави, прости, Боже, пре- 
грешения наша вольная и невольная, 
яже в слове и в деле, яже в ведении и не 
в ведении, яже во дни и в нощи, яже во 
уме и в помышлении: вся нам прости, 
яко благ и человеколюбец. 


Молитва 


Ненавидящих и обидящих нас про- 
сти, Господи Человеколюбче. Благотво- 
рящим благосотвори. Братиям и срод- 

ником нашим даруй яже ко спасению 
прошения и жизнь вечную. В немощех 
сущия посети и исцелёние даруй. Яже в 
мори, управи. С путешествующими спу- 
тешествуй. Христианом споборствуй. 
Служащим и милующим нас грехов 
оставление даруй. Заповедавших нам 
недостойным молитися о них помилуй 
по велицей Твоей милости. Помяни, 
Господи, прежде усопшия отцы и бра- 
тию нашу и упокой я, идеже присещает 
свет лица Твоего. Помяни, Господи, 
братий наших плененных и избави я от 
всякаго обстояния. Помяни, Господи, 
плодоносящих и доброделающих во свя- 
тых Твоих церквах и даждь им яже ко 
спасению прошения и жизнь вёчную. 
Помяни, Господи, и нас, смиренных и 
грешных и недостойных раб Твойх, и 
просвети наш ум светом разума Твоего, 
и настави нас на стезю заповедей Твойх 
молитвами Пречистыя Владычицы на- 
шея Богородицы и Приснодевы Марии 
и всех Твоих святых, яко благословен 
еси во веки веков. Аминь. 

Исповёдание грехов повседневное 


Исповедаю Тебе, Господу Богу моему 
и Творцу, во Святей Троице Единому, 
славимому и покланяемому, Отцу и 
Сыну и Святому Духу, вся моя грехи, 
яже содеях во вся дни живота моего и на 
всякий час, и в настоящее время, и в 
прешедшия дни и нощи делом, словом, 
помышлением: объядением, пиянством, 
тайноядением, празднословием, уныни- 
ем, леностию, прекословием, непослу- 
шанием, оклеветанием, осуждением, не- 
брежением, самолюбием, многостяжа- 
нием, хищением, неправдоглаголанием, 
скверноприбытчеством, мшелоимством, 
ревнованием, завистию, гневом, памято- 
злобием, ненавистию, лихоимством; и 
всеми моими чувствы: зрением, слухом, 
обонянием, вкусом, осязанием, и про- 
чими моими грехи, душевными вкупе и 
телесными, имиже Тебе, Бога моего и 
Творца, прогнёвах и ближняго моего 
онеправдовах; о сих жалея, винна себё 
Тебе, Богу моему, представляю и имею 
волю каятися; точию, Господи Боже 
мой, помози ми, со слезами смирённо 

молю Тя: прешедшая же согрешёния 
моя милосердием Твойм прости ми и 
разреши от всёх сих, яже изглаголах 
пред Тобою, яко благ и человеколюбец. 


Когда отходишь ко сну, произноси: 

В руце Твои, Господи Иисусе Христе, 
Боже мой, предаю дух мой; Ты же мя 
благослови, Ты мя помилуй и живот 
вечный даруй ми. Аминь. 


КАНОН ПОКАЯННЫЙ 
КО ГОСПОДУ НАШЕМУ ИИСУСУ 
ХРИСТУ 


Глас 6 


Песнь 1 


Ирмос: Яко по суху, пешешествовав Из- 
раиль по бездне стопами, гонителя фараона 
видя потопляема, Богу победную песнь 
поим, вопияше. 

Припев: Помилуй мя, Боже, помилуй мя!. 

Ныне приступих аз, грешный и обре- 
мененный, к Тебе, Владыце и Богу мо- 
ему, не смею же взирати на небо, токмо 
молюся, глаголя: даждь ми, Господи, 
ум, да плачуся дел моих горько. 


'В канонах припев как молитвенное воззвание 
произносится перед первым и вторым (и каждым 
последующим ) тропарем каждой песни, но не чита- 
ется перед тропарями, начинающимися со Слава 
(Слава Отцу и Сыну и Святому Духу) и И ныне (И 
ныне, и присно, и во веки веков. Аминь). 

Припев: Помилуй мя, Боже, помилуй мя. 

О, горе мне грешному! Паче всех че- 
ловек окаянен есмь, покаяния несть во 
мне; даждь ми, Господи, слезы, да пла- 
чуся дел моих горько. 

Слава. Безумне, окаянне человєче, в 
лености время губиши; помысли житие 
твое и обратися ко Господу Богу, и 
плачися о делех твоих горько. 

И ныне. Мати Божия Пречистая, воз- 
зри на мя грешнаго, и от сети диаволи 
избави мя, и на путь покаяния настави 
мя, да плачуся дел моих горько. 


Песнь 3 


Ирмос: Несть свят, якоже Ты, Господи 
Боже мой, вознесый рог верных Твоих, 
Блаже, и утвердивый нас на камени испо- 
ведания Твоего. 

Внегда поставлени будут престоли на 
Судищи Страшнем, тогда всех человек 
дела обличатся; горе тамо будет греш- 
ным, в муку отсылаемым; и то ввдущи, 
душе моя, покайся от злых дел твойх. 

Праведницы возрадуются, а грешнии 
восплачутся, тогда никтоже возможет 

помощи нам, но дела наша осудят нас; 
темже прежде конца покайся от злых 
дел твоих. 

Слава. Увы мне, великогрешному, 
иже делы и мысльми осквернився, ни 
капли слез имею от жестосердия; ныне 
возникни от земли, душе моя, и по- 
кайся от злых дел твоих. 

И ныне. Се взывает, Госпоже, Сын 
Твой и поучает нас на доброе, аз же, 
грешный, добра всегда бегаю; но Ты, 
Милостивая, помилуй мя, да покаюся 
от злых моих дел. 


Седален, глас 6 


Помышляю день страшный и плачу- 
ся деяний моих лукавых: како отвещаю 
Безсмертному Царю или коим дерзно- 
вением воззрю на Судию, блудный аз? 
Благоутробный Отче, Сыне Единород- 
ный и Душе Святый, помилуй мя. 

Слава, и ныне. Богородичен: Связан 
многими ныне пленицами грехов и со- 
держимь лютыми страстьми и бедами, к 
Тебе прибегаю, моему спасению, и во- 
пию: помози ми, Дево, Мати Божия. 

Ирмос: Христос моя сила, Бог и Господь, 
честная Церковь боголепно поет, взыва- 
ющи от смысла чиста, о Господе праздну- 
ющи. 

Широк путь зде и угодный сласти 
творити, но горько будет в последний 
день, егда душа от тела разлучатися бу- 
дет; блюдися от сих, человєче, Царст- 
вия ради Божия. 

Почто убогаго обидиши, мзду наем- 
ничу удержуеши, брата твоего не лю- 
биши, блуд и гордость гониши? Остави 
убо сия, душе моя, и покайся Царствия 
ради Божия. 

Слава. О, безумный человече, доколе 
углебаеши, яко пчела, собирающи бо- 
гатство твоё? Вскоре бо погибнет, яко 
прах и пепел, но более взыщи Царствия 
Божия. 

И ныне. Госпожє Богородице, поми- 
луй мя грешнаго, и в добродетели укре- 
пи, и соблюди мя, да наглая смерть не 
похитит мя неготоваго, и доведи мя, 
Дево, Царствия Божия. 

Песнь 5 
Ирмос: Божиим светом Твоим, Блаже, 
утренюющих Ти души любовию озари, мо- 
люся, Тя ведети, Слове Божий, истиннаго 
Бога, от мрака греховнаго взывающа. 


Воспомяни, окаянный человеёче, како 
лжам, клеветам, разбою, немощем, лю- 
тым зверём грехов ради порабощен еси; 
душе моя грешная, того ли восхотела 
еси? 

Трепєщут ми уди, всеми бо сотворих 
вину: очима взираяй, ушима слышай, 
языком злая глаголяй, всего себе геенне 
предаяй; душе моя грешная, сего ли 
восхотєла еси? 

Слава. Блудника и разбойника каю- 
щася приял еси, Спасе; аз же един ле- 
ностию греховною отягчихся и злым 
делом поработихся; душе моя грешная, 
сего ли восхотела еси? 

И ныне. Дивная и скорая помощнице 
всем человеком, Мати Божия, помози 
мне недостойному, душа бо моя греш- 
ная того восхоте. 

Песнь 6 

Ирмос: Житейское море, воздвизаемое 
зря напастей бурею, к тихому пристанищу 
Твоему притек, вопию Ти: возведи от тли 
живот мой, Многомилостиве. 

Житие на земли блудно пожих и 
душу во тьму предах, ныне убо молю 
Тя, милостивый Владыко: свободи мя 
от работы сея вражия и даждь ми разум 
творити волю Твою. 

Кто творит таковая, якоже аз? Якоже 
бо свиния лежит в калу, тако и аз греху 
служу. Но Ты, Господи, исторгни мя от 
гнуса сего и даждь ми сердце творити 
заповеди Твоя. 

Слава. Воспряни, окаянный челове- 
че, к Богу, воспомянув своя согрешв- 
ния, припадая ко Творцу, слезя и стеня; 
Той же, яко милосерд, даст ти ум знати 
волю Свою. 

И ныне. Богородице Дево, от видима- 
го и невидимаго зла сохрани мя, Пре- 
чистая, и приими молитвы моя, и до- 
неси я Сыну Твоему, да даст ми ум 
творити волю Его. 

Кондак 


Душе моя, почто грехами богатееши, 
почто волю диаволю твориши, в чесом 
надежду полагаеши? Престани от сих и 
обратися к Богу с плачем, зовущи: ми- 
лосёрде Господи, помилуй мя грешнаго. 

Икос 

Помысли, душе моя, горький час 
смерти и Страшный Суд Творца твоего 
и Бога: ангели бо грознии поймут тя, 
душе, и в вечный огнь введут; убо пре- 
жде смерти покайся, вопиющи: Госпо- 
ди, помилуй мя грешнаго. 


Песнь 7 

Ирмос: Росодательну убо пещь содела 
ангел преподобным отрокӧм, халдеи же 
опаляющее велєние Божие мучителя увеща 
вопити: благословен еси, Боже отєц наших. 

Не надейся, душе моя, на тленное 
богатство и на неправедное собрание, 
вся бо сия не веси, кому оставиши, но 
возопий: помилуй мя, Христе Боже, 
недостойнаго. 

Не уповай, душе моя, на телесное 
здравие и на скоромимоходящую красо- 

ту, видиши бо, яко сильнии и младии 
умирают; но возопий: помилуй мя, 
Христе Боже, недостойнаго. 

Слава. Воспомяни, душе моя, вечное 
житив, Царство Небесное, уготованное 
святым, и тьму кромешную, и гнев 
Божий злым и возопий: помилуй мя, 
Христе Боже, недостойнаго. 

И ныне. Припади, душе моя, к Бо- 
жией Матери и помолися Той, есть бо 
скорая помощница кающимся, умолит 
Сына Христа Бога, и помилует мя, 
недостойнаго. 


Песнь 8 
Ирмос: Из пламене преподобным росу 
источил еси и праведнаго жертву водою 
попалил еси: вся бо твориши, Христе, ток- 
мо еже хотети. Тя превозносим во вся веки. 
Како не имам плакатися, егда по- 
мышляю смерть, видех бо во гробе ле- 
жаща брата моего, безславна и безоб- 
разна? Что убо чаю и на что надеюся? 
Токмо даждь ми, Господи, прежде кон- 

ца покаяние. (Дважды. ) 

Слава. Верую, яко приидеши судити 
живых и мертвых, и вси во своём чину 
станут: старии и младий, владыки и 
князи, девы и священницы; где обря- 
щуся аз? Сего ради вопию: даждь ми, 
Господи, прежде конца покаяние. 

И ныне. Пречистая Богородице, при- 
ими недостойную молитву мою и сохра- 
ни мя от наглыя смерти, и даруй ми 
прежде конца покаяние. 


Песнь 9 

Ирмос: Бога человеком невозможно ви- 
дети, на Негоже не смеют чини ангельстии 
взирати; Тобою же, Всечистая, явися чело- 
веком Слово воплощенно, Егоже велича- 
юще, с небесными вои Тя ублажаем. 

Ныне к вам прибегаю, ангели, архан- 
гели и вся небєсныя силы, у престола 
Божия стоящии, молитеся ко Творцу 
своему, да избавит душу мою от муки 
вечныя. 

Ныне плачуся к вам, святии патриар- 
си, царие и пророцы, апостоли и святи- 
тели, и вси избраннии Христовы: помо- 
зите ми на Суде, да спасёт душу мою от 
силы вражия. 

Слава. Ныне к вам воздежу руце, 
святии мученицы, пустынницы, девст- 
венницы, праведницы и вси святии, мо- 
лящиися ко Господу за весь мир, да 
помилует мя в час смерти моея. 

И ныне. Мати Божия, помози ми, на 
Тя сильне надеющемуся, умоли Сына 
Своего, да поставит мя недостойнаго 
одесную Себе, егда сядет судяй живых и 
мертвых, аминь. 


Молитва 


Владыко Христє Боже, Иже страсть- 
ми Твоими страсти моя исцеливый и 
язвами Твойми язвы моя уврачевавый, 
даруй мне, много Тебе прегрешившему, 
слезы умиления; сраствори моему телу 
от обоняния животворящаго тела Тво- 
его и наслади душу мою Твоєю честною 
кровию от горести, еюже мя сопротив- 
ник напои; возвыси мой ум к Тебе, долу 
поникший, и возведи от пропасти по- 
гибели: яко не имам покаяния, не имам 
умилєния, не имам слезы утешитель- 
ныя, возводящия чада ко своему насле- 
дию. Омрачихся умом в житейских 

страстех, не могу воззрети к Тебе в бо- 
лезни, не могу согретися слезами, яже к 
Тебе любве. Но, Владыко Господи Иису- 
се Христе, Сокровище благих, даруй 
мне покаяние всецєлое и сердце любо- 
трудное во взыскание Твоє; даруй мне 
благодать Твою и обнови во мне зраки 
Твоего образа. Оставих Тя, не остави 
мене, изыди во взыскание мое; возведи 
к пажити Твоей и сопричти мя овцам 
избраннаго Твоего стада; воспитай мя с 
ними от злака божественных Твоих та- 
инств молитвами Пречистыя Твоея Ма- 
тере и всех святых Твоих. Аминь. 


> 8. 

КАНОН УМИЛИТЕЛЬНЫЙ 
КО ГОСПОДУ НАШЕМУ ИИСУСУ 
ХРИСТУ 


Глас 2 


Песнь 1 

Ирмос: Во глубине постла иногда фарао- 
нитское всевбинство преоруженная сила, 
воплощшееся же Слово всезлобный грєх по- 
требило есть, препрославленный Господь, 
славно бо прославися. 

Припев: Иисусе Сладчайший, спаси мя. 

Иисусе Сладчайший Христе, Иисусе 
долготерпеливе, души моея язвы исце- 
ли, Иисусе, и услади сердце мов, Много- 
милостиве, молюся, Иисусе Спасе мой, 
да величаю Тя спасаемый. 

Иисусе Сладчайший Христе, Иисусе, 
отверзи покаяния ми дверь, Человеко- 
любче Иисусе, и приими мя, Тебе при- 
падающа и тёпле просяща, Иисусе Спа- 
се мой, согрешений прощения. 

Слава. Иисусе Сладчайший Христе, 
Иисусе, исхити мя из рук льстиваго ве- 
лиара, Иисусе, и сотвори деснаго пред- 
стоятеля славы Твоея, Иисусе Спасе 
мой, части шуия мя избавляяй. 

И ныне. Иисуса рождшая Бога, Вла- 
дычице, моли о непотребных рабех, Пре- 
чистая, яко да муки молитвами Твоими 
избавимся, Нескверная, оскверненнии, 
славы присносущныя наслаждающеся. 


Песнь 3 

Ирмос: На камени мя веры утвердив, 
разширил еси уста моя на враги моя. Воз- 
весели бо ся дух мой, внегда пети: несть 
свят, якоже Бог наш, и несть праведен паче 
Тебе, Господи. 

Услыши, Человеколюбче Иисусе мой, 
раба Твоего, вопиюща во умилении, и 
избави мя, Иисусе, осуждения и муки, 
Едине долготерпеливе, Иисусе Сладчай- 
ший многомилостиве. 

Подъими раба Твоего, Иисусе мой, 
припадающа со слезами, Иисусе мой, и 
спаси, Иисусе мой, кающагося мя, и 
геенны, Владыко, избави, Иисусе Слад- 
чайший многомилостиве. 

Слава. Время, Иисусе мой, еже дал 
ми еси, во страсти иждих, Иисусе мой; 
темже, Иисусе мой, не отвержи мя, но 
воззови, молюся, Владыко Иисусе Слад- 
чайший, и спаси. 

И ныне. Дево, рождшая Иисуса моего, 
моли избавити мя геенны, едино пред- 
стательство оскорбляемых, Богоблаго- 
датная, и сподоби мя жизни, Всенепо- 
рочная, нестареющияся. 


Седален, глас 1 


Спасе мой Иисусе, блуднаго спасый, 
Спасе мой Иисусе, приемый блудницу, 
и мене ныне помилуй, Иисусе много- 
милостиве; спаси, ущедри, о Иисусе 
благодетелю, якоже, Благоутробне, Ма- 
нассию, Иисусе мой, яко Един челове- 
колюбец. 


Песнь 4 
Ирмос: Пришел еси от Девы, не ходатай, 
ни Ангел, но Сам Господи воплощся, и 
спасл еси всего мя человёка. Тем зову Ти: 
слава силе Твоей, Господи. 
Исцели, Иисусе мой, души моея яз- 
вы, Иисусе мой, молюся, из руки мя ис- 

хити, Иисусе мой благоутробне, душе- 
тленнаго велиара, и спаси. 

Согреших, Иисусе мой Сладчайший, 
благоутробне; Иисусе мой, спаси мя 
прибегающаго к покрову Твоему, Иису- 
се долготерпеливе, и Царствия Твоего 
мя сподоби. 

Слава. Никтоже согреши, Иисусе 
мой, якоже согреших аз окаянный, но 
припадаю моляся, Иисусе мой, спаси 
мя, и жизни, Иисусе мой, наследие ми 
даруй. 

И ныне. Всепетая Иисуса рождшая 
Господа, Того моли избавити муки вся 
поющия Тя, и Богородицу воистинну 
именующия. 


Песнь 5 

Ирмос: Просвещение во тме лежащих, 
спасение отчаянных, Христє Спасе мой, к 
Тебе утренюю Царю мира, просвети мя 
сиянием Твоим: иного бо разве Тебе Бога не 
знаю. 

Ты просвещение, Иисусе мой, ума 
моего, Ты спасение отчаянныя души 
моея, Спасе, Ты, Иисусе мой, муки 

избави, и гебнны мя зовуща: спаси, 
Иисусе мой Христе, мя окаяннаго. 

Всеконечно, Иисусе мой, ко страсти 
безчестия низвєржен ныне зову: Ты, 
Иисусе мой, помощи ми руку низпос- 
лав, исторгни зовуща: спаси, Иисусе 
мой Христе, мя окаяннаго. 

Слава. Осквернен ум, Иисусе мой, об- 
нося, взываю Ти: очисти мя от скверны 
прегрешений, и избави мя, во глубины 
злобы от неведения низпоползшагося, 
Спасе Иисусе мой, и спаси мя, молюся. 

И ныне. Иисуса рождшая, Отрокови- 
це Богородительнице, Того умоли спас- 
ти вся православныя, монахи и мир- 
ския, и гевнны избавити зовущия: разве 
Тебе предстательства твердаго не знаем. 


Песнь 6 

Ирмос: В бездне греховней валяяся, не- 
изследную милосердия Твоего призываю 
бездну: от тли, Боже, мя возведи. 

Иисусе мой Христё многомилостиве, 
исповедающася приими мя, Владыко, о 
Иисусе, и спаси мя, и от тли, Иисусе, 
мя исхити. 

Иисусе мой, никтоже бысть ин блуд- 
ник, якоже аз страстный, о Иисусе Че- 
ловеколюбче, но Ты, Иисусе, мя спаси. 

Слава. Иисусе мой, блудницу И блуд- 
наго, и Манассию и мытаря преидох, о 
Иисусе мой, страстьми, и разбойника, 
Иисусе, и ниневитяны. 

И ныне. Иисуса Христа моего рожд- 
шая, пречистая Дево, едина несквер- 
ная, осквернена суща мя, молитв Твоих 
иссопом ныне очисти. 


Песнь 7 

Ирмос: Образу златбму на поле Дейре 
служиму, трие Твои отроцы небрегоша без- 
божнаго веления: посреде же огня вверже- 
ни, орошаеми пояху: благословен еси, Бо- 
же отец наших. 

Христе Иисусе, никтоже согреши на 
земли от века, о Иисусе мой, якоже со- 
греших аз окаянный и блудный. Тем- 
же, Иисусе мой, вопию Ти: поюща мя 
ущедри: благословен еси, Боже отец 
наших. 

Христе Иисусе, ко страху Твоему во- 
пию, пригвозди мя, о Иисусе мой, и 
окорми ныне ко пристанищу благоотиш- 

ному, яко да, Иисусе мой щедре, пою Ти 
спасаемый: благословен еси, Боже отец 
наших. 

Слава. Христе Иисусе, тмами обещах 
Тебе страстный, о Иисусе мой, покая- 
ние, но солгах окаянный. Темже, Иису- 
се мой, вопию Ти: нечувственне пре- 
бывающую душу мою просвети, Христе, 
отцев Боже благословен еси. 

И ныне. Христа Иисуса рождшая 
странно и паче естества, Того моли, Все- 
непорочная, яже чрез естество моя пре- 
грешения вся простити ми, Отроковице, 
да зову спасаемь: благословена еси, 
Бога плотию рождшая. 


Песнь 8 


Ирмос: В пещь огненную ко отроком ев- 
рейским снизшедшаго, и пламень в росу 
преложшаго Бога, пойте дела яко Господа, 
и превозносите во вся веки. 

Тя, Иисусе мой, молю: якоже блуд- 
ницу, Иисусе мой, избавил еси многих 
согрешений, тако и мене, Иисусе Хрис- 
те мой, избави и очисти оскверненную 
душу мою, Иисусе мой. 

Преклонився, Иисусе, безсловесными 
сластьми, безсловесен явихся, и скотом 
воистинну, о Иисусе мой, страстно ока- 
янный уподобихся, Спасе; темже, Иису- 
се, безсловесия мя избави. 

Слава. Впад, о Иисусе, в душетлен- 
ныя разбойники, обнажихся одежды, 
Иисусе мой, боготканныя ныне, и лежу 
ранами уязвен: елей, Христе мой, воз- 
лей на мя и вино. 

И ныне. Иисуса моего и Бога носив- 
шая Христа несказанно, Богородице 
Марие, Того моли присно, от бед спас- 
тися рабом Твоим, и певцем Твоим, не- 
искусомужная Дево. 


Песнь 9 


Ирмос: От Бога Бога Слова, неизречен- 
ною мудростию пришедшаго обновити Ада- 
ма, ядию в тление падшаго люте, от Свя- 
тыя Девы неизреченно воплотившагося нас 
ради, вернии единомудренно пёсньми вели- 
чаем. 


Манассию, Иисусе мой, мытаря, блуд- 
ницу, блуднаго, щедре Иисусе, и разбой- 
ника преидох, Иисусе мой, в делех студ- 

ных и безместных, Иисусе; но Ты, 
Иисусе мой, предварив, мя спаси. 

От Адама, Иисусе мой, согрешившия 
вся, прежде закона и в законе, Иисусе, 
и по законе, окаянный, и благодати, 
Иисусе мой, победих страстьми окаян- 
но; но Ты, Иисусе мой, судьбами Тво- 
ими спаси мя. 

Слава. Да не отлучен буду, Иисусе 
мой, неизреченныя Твоея славы, да не 
улучу части, Иисусе, шуия, Сладчай- 
ший Иисусе; но Ты мя десным овцам 
Твоим, Христе Иисусе мой, сочетав, 
упокой, яко благоутробен. 

И ныне. Иисуса, Богородице, Егоже 
носила еси, Едина неискусомужная Де- 
во Марие, Того, Чистая, умилостиви, 
яко Сына Твоего и Зиждителя, изба- 
вити притекающия к Тебе искушений, 
и бед и огня будущаго. 

Молитва 

Владыко Господи Иисусе Христе Бо- 
же мой, Иже неизреченнаго ради Твоего 
человеколюбия, на конец веков в плоть 
оболкийся от Приснодевы Марии, слав- 
лю о мне Твоё спасительное промыш- 

ление раб Твой, Владыко; песнословлю 
Тя, яко Тебе ради Отца познах; благо- 
словляю Тя, Егоже ради и Дух Святый в 
мире прийде, покланяюся Твоей по пло- 
ти Пречистей Матери, таковей страш- 
ней тайне послужившей; восхваляю 
Твоя ангельская ликостояния, яко вос- 
певатели и служители Твоего величест- 
вия; ублажаю Предтєчу Иоанна, Тебе 
крестившаго, Господи; почитаю и про- 
возвестившия Тя пророки, прославляю 
апостолы Твоя святыя; торжествую же 
и мученики, священники же Твоя слав- 
лю; поклоняюся преподобным Твоим, и 
вся Твоя праведники пестунствую. Та- 
коваго и толикаго многаго и неизречен- 
наго лика божественнаго в молитву при- 
вожду Тебе, всещедрому Богу, раб Твой, 
и сего ради прошу моим согрешёнием 
прощения, еже даруй ми всех Твоих 
ради святых, изряднее же святых Твоих 
щедрот, яко благословен еси во веки, 
аминь. 


КАНОН 
МОЛЕБНЫЙ КО ПРЕСВЯТОЙ 
БОГОРОДИЦЕ 


Глас 8 


Песнь 1 

Ирмос: Воду прошёд, яко сушу, и еги- 
петскаго зла избежав, израильтянин вопи- 
яше: Избавителю и Богу нашему пойм. 

Припев: Пресвятая Богородице, спаси нас. 

Многими содержимь напастьми, к 
Тебе прибегаю, спасения иский: о Мати 
Слова и Дево, от тяжких и лютых мя 
спаси. 

Страстей мя смущают прилози, мно- 
гаго уныния исполнити мою душу; уми- 
ри, Отроковице, тишиною Сына и Бога 
Твоего, Всенепорочная. 

Слава. Спаса рождшую Тя и Бога, мо- 
лю, Дево, избавитися ми лютых; к Тебе 
бо ныне прибегая, простираю и душу и 
помышлеёние. 

И ныне. Недугующа телом и душею 
посещения божественнаго и промышле- 
ния от Тебе сподоби, едина Богомати, 
яко благая, Благаго же Родительница. 


Песнь 3 


Ирмос: Небеснаго круга Верхотворче, 
Господи, и Церкве Зиждителю, Ты мене 
утверди в любви Твоей, желаний краю, вер- 
ных утверждение, Едине человеколюбче. 

Предстательство и покров жизни 
моея полагаю Тя, Богородительнице Де- 
во: Ты мя окорми ко пристанищу Тво- 
ему, благих виновна, верных утверж- 
дение, Едина всепетая. 

Молю, Дево, душевное смущение и 
печали моея бурю разорити, Ты бо, Бо- 
гоневестная, начальника тишины Хрис- 
та родила еси, Едина Пречистая. 

Слава. Благодетеля рождши добрых 
виновнаго, благодеяния богатство всём 
источи, вся бо можеши, яко сильнаго 
в крепости Христа рождши, Богобла- 
женная. 

И ныне. Лютыми недуги и болезнен- 
ными страстьми истязаему, Дево, Ты 

ми помози, исцелений бо неоскудное Тя 
знаю сокровище, Пренепорочная, неиж- 
диваемое. 


Тропарь, глас 2 


Молєние теплое и стена необоримая, 
милости источниче, мирови прибежище, 
прилежно вопиєм Ти: Богородице Вла- 
дычице, предвари и от бед избави нас, 
Едина вскоре предстательствующая. 


Песнь 4 

Ирмос: Услышах, Господи, смотрения 
Твоего таинство, разумеёх дела Твоя и про- 
славих Твое божество. 

Страстей моих смущение, Кормчию 
рождшая, Господа, и бурю утиши моих 
прегрешений, Богоневестная. 

Милосердия Твоего бездну призыва. 
ющу подаждь ми, Яже Благосердаго 
рождшая и Спаса всех, поющих Тя. 

Наслаждающеся, Пречистая, Твоих 
дарований, благодарственное воспеваем 
пение, ведуще Тя Богоматерь. 

Слава. На одре болезни моея и немо- 
щи низлежащу ми, яко боголюбива, по- 
мози, Богородице, Едина Приснодево. 

И ныне. Надежду и утверждение, и 
спасения стену недвижиму имуще Тя, 
Всепетая, неудобства всякаго избавля- 
емся. 


Песнь 5 

Ирмос: Просвети нас повелєнии Твоими, 
Господи, и мышцею Твоёю высокою Твой 
мир подаждь нам, Человеколюбче. 

Исполни, Чистая, веселия сердце мое, 
Твою нетленную дающи радость, весё- 
лия рождшая виновнаго. 

Избави нас от бед, Богородице чис- 
тая, вечное рождши избавление и мир, 
всяк ум преимущий. 

Слава. Разреши мглу прегрешений 
моих, Богоневесто, просвещением Твоея 
светлости, Свет рождшая божественный 
и превечный. 

И ныне. Исцели, Чистая, души моея 
неможение, посещения Твоего спо- 
добльшая, и здравие молитвами Твойми 
подаждь ми. 


Песнь 6 


Ирмос: Молитву пролию ко Господу и 
Тому возвещу печали моя, яко зол душа 

моя исполнися и живот мой аду приближи- 
ся, и молюся, яко Иона: от тли, Боже, воз- 
веди мя. 

Смерти и тли яко спасл есть, Сам Ся 
издав смерти, тлением и смертию моё 
естество ято бывшее, Дево, моли Гос- 
пода и Сына Твоего, врагов злодействия 
мя избавити. 


Предстательницу Тя живота вем и 
хранительницу тверду, Дево, и напас- 
тей решащу молвы, и налоги бесов отго- 
няющу; и молюся всегда от тли страс- 
тей моих избавити мя. 

Слава. Яко стёну прибёжища стяжё- 
хом и душ всесовершенное спасёние, и 
пространство в скорбех, Отроковице, и 
просвещением Твоим присно радуемся; 
о Владычице, и ныне нас от страстей и 
бед спаси. 

И ныне. На одре ныне немощствуяй 
лежу, и несть исцеления плоти моей; 
но, Бога и Спаса миру, и Избавителя 
недугов рождшая, Тебе молюся, Бла- 
гой: от тли недуг возстави мя. 

Предстательство христиан непостыд- 
ное, ходатайство ко Творцу непрелож- 
ное, не презри грешных молений гласы, 
но предвари, яко благая, на помощь 
нас, верно зовущих Ти; ускори на мо- 
литву и потщися на умоление, предста- 
тельствующи присно, Богородице, чту- 
щих Тя. 


Другой кондак, глас тот же 


Не имамы иныя помощи, не имамы 
иныя надежды, разве Тебе, Владычице, 
Ты нам помози; на Тебе надеемся и 
Тобою хвалимся, Твои бо есмы раби, да 
не постыдимся. 


Стихира, глас тот же 


Не ввери мя человеческому пред- 
стательству, Пресвятая Владычице, но 
приими моление раба Твоего: скорбь бо 
обдержит мя, терпети не могу демон- 
скаго стреляния, покрова не имам, ни- 
же где прибегну, окаянный, всегда по- 
беждаемь, и утешения не имам, разве 
Тебе, Владычице мира, упование и 

предстательство верных, не презри мо- 
ление мое, полезно сотвори. 


Песнь 7 

Ирмос: От Иудви дошедше, отроцы в Ва- 
вилоне иногда верою Трбическою пламень 
пещный попраша, поюше: отцев Боже, бла- 
гословен еси. 

Наше спасение, якоже восхотел еси, 
Спасе, устроити, во утробу Девыя все- 
лился еси, Юже миру предстательницу 
показал еси: отец наших Боже, бла- 
гословен еси. 

Волителя милости, Егоже родила еси, 
Мати Чистая, умоли избавитися от пре- 
грешений и душевных скверн верою зо- 
вущим: отец наших Боже, благословен 
еси. 

Слава. Сокровище спасения и источ- 
ник нетления Тя рождшую, и столп 
утверждения, и дверь покаяния зову- 
щим показал еси: отец наших Боже, 
благословен еси. 

И ныне. Телесныя слабости и душев- 
ныя недуги, Богородительнице, любо- 
вию приступающих к крову Твоему, 


—. 69 >. 


=, Канон молебный к Богородице 5 


Дево, исцелити сподоби, Спаса Христа 
нам рождшая. 


Песнь 8 

Ирмос: Царя Небеснаго, Егоже поют вои 
ангельстии, хвалити и превозносите во вся 
веки. 

Помощи, яже от Тебе, требующия не 
презри, Дево, поющия и превозносящия 
Тя во веки. 

Неможение души моея исцеляеши и 
телесныя болезни, Дево, да Тя прослав- 
лю, Чистая, во веки. 

Слава. Исцелений богатство изливае- 
ши верно поющим Тя, Дево, и превозно- 
сящим неизреченное Твое рождество. 

И ныне. Напастей Ты прилоги отго- 
няеши и страстей находы, Дево; темже 
Тя поем во вся вёки. 


Песнь 9 
Ирмос: Воистинну Богородицу Тя испо- 
вёдуем, спасєннии Тобою, Дево Чистая, с 
безплотными лики Тя величающе. 
Тока слез моих не отвратися, Яже от 
всякаго лица всяку слезу отъемшаго, 
Дево, Христа рождшая. 

Радости моё сердце исполни, Дево, 
Яже радости приёмшая исполнёние, 
греховную печаль потребляющи. 

Пристанище и предстательство к Тебе 
прибегающих буди, Дево, и стена не- 
рушимая, прибежище же и покров, и 
веселие. 

Слава. Света Твоего зарями просвети, 
Дево, мрак неведения отгоняющи, бла- 
говерно Богородицу Тя исповедающих. 

И ныне. На месте озлобления немощи 
смирившагося, Дево, исцели, из не- 
здравия во здравие претворяющи. 


Стихиры, глас 2 


Вышшую небес и чистшую светлос- 
тей солнечных, избавльшую нас от кля- 
твы Владычицу мира песньми почтим. 

От многих моих грехов немощствует 
тело, немощствует и душа моя; к Тебе 
прибегаю, Благодатней; надежде нена- 
дежных, Ты ми помози. 

Владычице и Мати Избавителя, при- 
ими моление недостойных раб Твоих, да 
ходатайствуеши к Рождшемуся от Тебе; 
о Владычице мира, буди ходатаица! 

Поєм прилежно Тебе песнь ныне, все- 
петой Богородице, радостно: со Предте- 
чею и всеми святыми моли, Богоро- 
дице, еже ущедрити ны. 

Вся ангелов воинства, Предтече Гос- 
подень, апостолов двоенадесятице, свя- 
тии вси с Богородицею, сотворите мо- 
литву, во еже спастися нам. 


Молитва ко Пресвятой Богородице 


Царице моя преблагая, надеждо моя 
Богородице, приятелище сирых и стран- 
ных предстательнице, скорбящих ра- 
досте, обидимых покровительнице! Зри- 
ши мою беду, зриши мою скорбь, по- 
мози ми яко немощну, окорми мя яко 
странна. Обиду мою вёси, разреши ту, 
яко волиши; яко не имам иныя помощи, 
разве Тебе, ни иныя предстательницы, 
ни благия утешительницы, токмо Тебе, 
о Богомати, яко да сохраниши мя и 
покрыеши во вёки веков. Аминь. 

КАНОН 
АНГЕЛУ-ХРАНИТЕЛЮ 


Глас 8 


Песнь 1 

Ирмос: Поим Господеви, проввдшему лю- 
ди Своя сквозе Чермное море, яко Един 
славно прославися. 

И. исусу: Господи Иисусе Христе, Боже мой, 
помилуи мя. 

Песнь воспети и восхвалити, Спасе, 
Твоего раба достойно сподоби безплот- 
ному ангелу, наставнику и хранителю 
моему. 

Припев: Святый ангеле Божий, хранителю 
мой, моли Бога о мне. 

Един аз в неразумии и в лености 
ныне лежу, наставниче мой и храните- 
лю, не остави менё погибающа. 

Слава. Ум мой твоёю молитвою на- 
прави творити ми Божия повеления, да 
получу от Бога отдание грехов, и нена- 
видети ми злых настави мя, молюся ти. 

И ныне. Молися, Девице, о мне, рабе 
Твоём, ко Благодателю, со хранителем 
мойм ангелом, и настави мя творити 
заповеди Сына Твоего и Творца моего. 


Песнь 8 

Ирмос: Ты еси утверждение притека- 
ющих к Тебе, Господи, Ты еси свет омра- 
ченных, и поет Тя дух мой. 

Припев: Святый ангеле Божий, хранителю 
мой, моли Бога о мне. 

Все помышление мое и душу мою к 
тебе возложих, хранителю мой; ты от 
всякия мя напасти вражия избави. 

Припев: Святый ангеле Божий, хранителю 
мой, моли Бога о мне. 

Враг попирает мя и озлобляет, и 
поучает всегда творити своя хотения; но 
ты, наставниче мой, не остави мене 
погибающа. 

Слава. Пети песнь со благодарением 
и усёрдием Творцу и Богу даждь ми, и 
тебе, благому ангелу-хранителю моему: 
избавителю мой, изми мя от враг, 03- 
лобляющих мя. 

И ныне. Исцели, Пречистая, моя мно- 
гонедужныя струпы, яже в души, про- 

жени враги, иже присно борются со 
мною. 


Седален, глас 2 


От любве душевныя вопию ти, хра- 
нителю моея души, всесвятый мой ан- 
геле: покрый мя и соблюди от лукаваго 
ловления всегда, и к жизни настави 
небесней, вразумляя и просвещая, и 
укрепляя мя. 

Слава, и ныне. Богородичен. Богоро- 
дице безневестная Пречистая, Яже без 
семене рождши всех Владыку, Того со 
ангелом-хранителем моим моли избави- 
ти ми ся всякаго недоумения И дати 
умиление и свет души моей, И согреше- 
нием очищение, Яже едина вскоре за- 
ступающи. 


Песнь 4 

Ирмос: Услышах, Господи, смотрения 
Твоего таинство, разумех дела Твоя, и про- 
славих Твоє божество. 

Моли человеколюбца Бога ты, храни- 
телю мой, и не остави мене, но присно в 
мире житие мое соблюди и подаждь ми 
спасение необоримое. 

Яко заступника и хранителя животу 
моему прием тя от Бога, ангеле, молю 
тя, святый, от всяких мя бед свободи. 

Слава. Мою скверность твоёю святы- 
нею очисти, хранителю мой, и от части 
шуия да отлучен буду молитвами твои- 
ми и причастник славы явлюся. 

И ныне. Недоумение предлежит ми 
от обышедших мя зол, Пречистая, но 
избави мя от них скоро: к Тебе бо еди- 
ней прибегох. 


Песнь 5 

Ирмос: Утренююще вопиєм Ти: Господи, 
спаси ны; Ты бо еси Бог наш, разве Тебе 
иного не вемы. 

Яко имёя дерзновёние к Богу, хра- 
нителю мой святый, Сего умоли от 
оскорбляющих мя зол избавити. 

Свете светлый, светло просвети душу 
мою, наставниче мой и хранителю, от 
Бога данный ми ангеле. 

Слава. Спяща мя зле тяготою грехов- 
ною, яко бдяща сохрани, ангеле Божий, 
и возстави мя на славословие молением 
твоим. 

И ныне. Марие, Госпоже Богородице 
безневестная, надеждо верных, вражия 
возношения низложи, поющия же Тя 
возвесели. 

Песнь 6 

Ирмос: Ризу мне подаждь светлу, одеяй- 
ся светом, яко ризою, многомилостиве 
Христе Боже наш. 

Всяких мя напастей свободи и от пе- 
чалей спаси, молюся ти, святый ангеле, 
данный ми от Бога, хранителю мой 
добрый. 

Освети ум мой, блаже, и просвети мя, 
молюся ти, святый ангеле, и мыслити 
ми полезная всегда настави мя. 

Слава. Устави сердце мое от настоя- 
щаго мятежа и бдети укрепи мя во бла- 
гих, хранителю мой, и настави мя 
чудно к тишине животней. 

И ныне. Слово Божие в Тя вселися, 
Богородице, и человеком Тя показа 
небесную лествицу: Тобою бо к нам 
Вышний сошел есть. 


Кондак, глас 4 
Явися мне милосерд, святый ангеле 
Господень, хранителю мой, и не отлу- 

чайся от мене сквєрнаго, но просвети 
мя светом неприкосновенным и сотвори 
мя достойна Царствия Небеснаго. 
Икос 

Уничиженную душу мою многими 
соблазны ты, святый предстателю, не- 
изреченныя славы небесныя сподоби и, 
певец с лику безплотных сил Божиих, 
помилуй мя и сохрани, и помыслы доб- 
рыми душу мою просвети, да твоєю сла- 
вою, ангеле мой, обогащуся, и низложи 
зломыслящия мне враги, и сотвори мя 
достойна Царствия Небеснаго. 


Песнь 7 


Ирмос: От Иудеи дошедше отроцы, в Ва- 
вилоне иногда верою Трбическою пламень 
пещный попраша, поюще: отцев Боже, бла- 
гословєен еси. 

Милостив буди ми и умоли Бога, Гос- 
подень ангеле, имею бо тя заступника 
во всем животе моем, наставника же и 
хранителя, от Бога дарованнаго ми во 
веки. 

Не остави в путь шествующия души 
моея окаянныя убити разбойником, 

святый ангеле, яже ти от Бога предана 
бысть непорочне, но настави ю на путь 
покаяния. 

Слава. Всю посрамлену душу мою 
привожду от лукавых ми помысл и дел; 
но предвари, наставниче мой, и исце- 
ление ми подаждь благими помыслы, 
уклоняти ми ся всегда на правыя стези. 

И ныне. Премудрости исполни всех и 
крепости божественныя, Ипостасная 
Премудросте Вышняго, Богородицы ра- 
ди, верою вопиющих: отец наших Боже, 
благословен еси. 


Песнь 8 

Ирмос: Царя Небеснаго, Егоже поют вои 
ангельстии, хвалите и превозносите во вся 
веки. 

От Бога посланный, утверди живот 
мой, раба твоего, преблагий ангеле, и не 
остави мене во вёки. 

Ангела тя суща блага, души моея на- 
ставника и хранителя, преблаженне, 
воспеваю во веки. 

Слава. Буди ми покров и забрало в 
день испытания всех человек, во нь же 

огнём искушаются дела благая же и 
злая. 

И ныне. Буди ми помощница и ти- 
шина, Богородице Приснодево, рабу 
Твоему, и не остави мене лишена быти 
Твоего владычества. 


Песнь 9 

Ирмос: Воистинну Богородицу Тя испо- 
ведуем, спасеннии Тобою, Дєво Чистая, с 
безплотными лики Тя величающе. 

И исусу: Господи Иисусе Христе, Боже мой, 
помилуи мя. 

Помилуй мя, Едине Спасе мой, яко 
милостив еси и милосерд, и праведных 
ликов сотвори мя причастника. 

Припев: Святый ангеле Божий, хранителю 
мой, моли Бога о мне. 

Мыслити ми присно и творити, Гос- 
подень ангеле, благая и полезная даруй, 
яко сильна яви в немощи и непорочна. 

Слава. Яко имёя дерзновёние к Царю 
Небесному, Того моли, с прочими без- 
плотными, помиловати мя окаяннаго. 

И ныне. Много дерзновёние имущи, 
Дево, к Воплощшемуся из Тебе, прело- 

жи мя от уз, и разрешение ми подаждь 
и спасение молитвами Твоими. 


Молитва ангелу-хранителю 


Ангеле Христов святый, к тебё при- 
падая молюся, хранителю мой святый, 
приданный мне на соблюдение души и 
телу моему грешному от святаго кре- 
щения! Аз же своёю леностию и своим 
злым обычаем прогневах твою пречис- 
тую светлость и отгнах тя от себе всеми 
студными делы: лжами, клеветами, за- 
вистию, осуждением, презорством, не- 
покорством, братоненавидением и зло- 
помнением, сребролюбием, прелюбодея- 
нием, яростию, скупостию, объядёнием 
без сытости и опивством, многоглагола- 
нием, злыми помыслы и лукавыми, 
гордым обычаем и блудным возбешени- 
ем, имый самохотение на всякое плот- 
ское вожделение. О, злое мое произво- 
ление, егоже и скоти безсловеснии не 
творят! Да како возможеши воззрети на 
мя или приступити ко мне, аки ко псу 
смердящему? Которыма очима, ангеле 
Христов, воззриши на мя, оплетшася 

зле во гнусных делех? Да како уже воз- 
могу отпущения просити горьким и 
злым моим лукавым деянием, в ня же 
впадаю по вся дни и нощи и на всяк 
час? Но молюся ти, припадая, храни- 
телю мой святый, умилосёрдися на мя, 
грешнаго и недостойнаго раба твоего 
(имярек), буди ми помощник и заступ- 
ник на злаго моего сопротивника святы- 
ми твойми молитвами и Царствия Бо- 
жия причастника мя сотвори со всёми 
святыми во веки. Аминь. 


АКАФИСТ СЛАДЧАЙШЕМУ 
ГОСПОДУ НАШЕМУ ИИСУСУ 
ХРИСТУ 


Кондак 1 


Возбранный Воеводо и Господи, ада 
победителю, яко избавлься от вечныя 
смерти, похвальная восписую Ти, созда- 
ние и раб Твой; но, яко имеяй мило- 
сердие неизреченное, от всяких мя бед 
свободи, зовуща: Иисусе, Сыне Божий, 
помилуй мя. 


Икос 1 


Ангелов Творче и Господи сил, отвёр- 
зи ми недоуменный ум и язык на по- 
хвалу пречистаго Твоего имене, якоже 
глухому и гугнивому древле слух и 
язык отвёрзл еси, и глаголаше, зовый 
таковая: Иисусе пречудный, ангелов 
удивление; Иисусе пресильный, праро- 
дителей избавление. Иисусе преслад- 
кий, патриархов величание; Иисусе 

преславный, царей укрепление. Иисусе 
прелюбимый, пророков исполнение; 
Иисусе предивный, мучеников крепос- 
те. Иисусе претихий, монахов радосте; 
Иисусе премилостивый, пресвитеров 
сладосте. Иисусе премилосердый, пост- 
ников воздержание; Иисусе пресладост- 
ный, преподобных радование. Иисусе 
пречестный, девственных целомудрие; 
Иисусе предвечный, грешников спасе- 
ние. Иисусе, Сыне Божий, помилуй мя. 


Кондак 2 


Видя вдовицу зельне плачущу, Госпо- 
ди, якоже бо тогда умилосёрдився, сы- 
на ея на погребение несома воскресил 
еси; сице и о мне умилосердися, Челове- 
колюбче, и грехми умерщвленную мою 
душу воскреси, зовущую: Аллилуиа. 


Икос 2 


Разум неуразумённый разумети Фи- 
липп ища: Господи, покажи нам Отца, 
глаголаше; Ты же к нему: толикое вре- 
мя сый со Мною, не познал ли есй, яко 
Отец во Мне, и Аз во Отце есмь? Тёмже, 
Неизследованне, со страхом зову Ти: 

Иисусе, Боже предвечный; Иисусе, Ца- 
рю пресильный. Иисусе, Владыко дол- 
готерпеливый; Иисусе, Спасе премилос- 
тивый. Иисусе, хранителю мой пребла- 
гий; Иисусе, очисти грехи моя. Иисусе, 
отыми беззакония моя; Иисусе, отпусти 
неправды моя. Иисусе, надеждо моя, не 
остави мене; Иисусе, помощниче мой, 
не отрини мене. Иисусе, Создателю 
мой, не забуди мене; Иисусе, Пастырю 
мой, не погуби мене. Иисусе, Сыне 
Божий, помилуй мя. 
Кондак 3 


Силою свыше апостолы облекий, 
Иисусе, во Иерусалиме седящия, обле- 
цы и мене, обнаженнаго от всякаго 
благотворения, теплотою Духа Святаго 
Твоего и даждь ми с любовию пети Тебе: 
Аллилуиа. 


Икос 3 


Имеяй богатство милосердия, мытари 
и грешники, и неверныя призвал еси, 
Иисусе; не презри и мене ныне, подоб- 
наго им, но, яко многоценное миро, при- 
ими песнь сию: Иисусе, сило непо- 

бедимая; Иисусе, милосте безконечная. 
Иисусе, красото пресветлая; Иисусе, 
любы неизреченная. Иисусе, Сыне Бога 
живаго; Иисусе, помилуй мя грешнаго. 
Иисусе, услыши мя, в беззакониих за- 
чатаго; Иисусе, очисти мя, во гресех 
рожденнаго. Иисусе, научи мя непотреб- 
наго; Иисусе, освети мя тёмнаго. Иису- 
се, очисти мя сквернаго; Иисусе, воз- 
веди мя блуднаго. Иисусе, Сыне Божий, 
помилуй мя. 
Кондак 4 


Бурю внутрь имеяй помышлёний 
сумнительных, Петр утопаше; узрев же 
во плоти Тя суща, Иисусе, и по водам 
ходяща, позна Тя, Бога истиннаго, и, 
руку спасения получив, рече: Алли- 
луиа. 


Икос 4 


Слыша слепый мимоходяща Тя, Гос- 
поди, путем, вопияше: Иисусе, Сыне 
Давидов, помилуй мя! И, призвав, от- 
верзл еси очи его. Просвети убо милос- 
тию Твоею ӧчи мысленныя сердца и 
мене, вопиюща Ти и глаголюща: Иису- 

се, вышних Создателю; Иисусе, нижних 
Искупителю. Иисусе, преисподних по- 
требителю; Иисусе, всея твари украси- 
телю. Иисусе, души моея утешителю; 
Иисусе, ума моего просветителю. Иису- 
се, сёрдца моего веселие; Иисусе, тела 
моего здравие. Иисусе, Спасе мой, спаси 
мя; Иисусе, свете мой, просвети мя. 
Иисусе, муки всякия избави мя; Иису- 
се, спаси мя недостойнаго. Иисусе, 
Сыне Божий, помилуй мя. 
Кондак 5 

Боготочною кровию якоже искупил 
еси нас древле от законныя клятвы, 
Иисусе, сице изми нас от сёти, ёюже 
змий запят ны страстьми плотскими и 
блудным наваждением, и злым уныни- 
ем, вопиющия Ти: Аллилуиа. 


Икос 5 
Видевше отроцы еврейстии во образе 
человечестем Создавшаго рукою челове- 
ка и Владыку разумевше Его, потща- 
шася ветвьми угодити Ему, осанна во- 
пиюще. Мы же песнь приносим Ти, 
глаголюще: Иисусе, Боже истинный; 

Иисусе, Сыне Давидов. Иисусе, Царю 
преславный; Иисусе, Агнче непороч- 
ный. Иисусе, Пастырю предивный; 
Иисусе, хранителю во младости моей. 
Иисусе, кормителю во юности моей; 
Иисусе, похвало в старости моей. Иису- 
се, надеждо в смерти моей; Иисусе, жи- 
воте по смерти моей. Иисусе, утешение 
моё на суде Твоем; Иисусе, желание 
моё, не посрами мене тогда. Иисусе, 
Сыне Божий, помилуй мя. 


Кондак 6 


Проповедник богоносных вещание и 
глаголы исполняя, Иисусе, на земли 
явлься и с человеки Невместимый по- 
жил еси, и болезни наша подъял еси; 
отнюдуже ранами Твоими мы исцелёв- 
ше, пети навыкохом: Аллилуиа. 


Икос 6 


Возсия вселенней просвещение исти- 
ны Твоея, и отгнася лесть бесовская: 
идоли бо, Спасе наш, не терпяще Твоея 
крепости, падоша. Мы же, спасение 
получивше, вопием Ти: Иисусе, истино, 

лесть отгонящая; Иисусе, свете, пре- 
вышший всёх светлостей. Иисусе, Ца- 
рю, премогаяй всех крепости; Иисусе, 
Боже, пребываяй в милости. Иисусе, 
хлебе животный, насыти мя алчущаго; 
Иисусе, источниче разума, напой мя 
жаждущаго. Иисусе, одеждо весёлия, 
одей мя тлённаго; Иисусе, покрове ра- 
дости, покрый мя, недостойнаго. Иису- 
се, подателю просящим, даждь ми плач 
за грехи моя; Иисусе, обретение ищу- 
щих, обрящи душу мою. Иисусе, отвер- 
зителю толкущим, отверзи сердце моё 
окаянное; Иисусе, Искупителю греш- 
ных, очисти беззакония моя. Иисусе, 
Сыне Божий, помилуй мя. 


Кондак 7 


Хотя сокровенную тайну от века от- 
крыти, яко овча на заколение веден был 
еси, Иисусе, и, яко агнец прямо стри- 
гущаго его, безгласен, и, яко Бог, из 
мертвых воскрёсл еси и со славою на 
небеса вознеслся еси, и нас совоздвигл 
еси, зовущих: Аллилуиа. 

Икос 7 


Дивную показа тварь, явлейся Тво- 
рец нам: без семене от Девы воплотися; 
из гроба, печати не рушив, воскресе; и 
ко апостолом, дверем затворенным, с 
плотию вниде. Темже чудящеся, воспо- 
им: Иисусе, Слове необыменный; Иису- 
се, Слове несоглядаемый. Иисусе, сило 
непостижимая; Иисусе, мудросте недо- 
мыслимая. Иисусе, божество неописан- 
ное; Иисусе, господство неизчетное. 
Иисусе, царство непобедимое; Иисусе, 
владычество безконёчное. Иисусе, кре- 
посте высочайшая; Иисусе, власте веч- 
ная. Иисусе, Творче мой, ущедри мя; 
Иисусе, Спасе мой, спаси мя. Иисусе, 
Сыне Божий, помилуй мя. 

Кондак 8 

Странно Бога вочеловёчшася видяще, 
устранимся суетнаго мира и ум на бо- 
жественная возложим. Сего бо ради Бог 
на землю сниде, да нас на небеса воз- 
ведет, вопиющих Ему: Аллилуиа. 

Икос 8 


Весь бе в нижних, и вышних ника- 
коже отступи Неизчетный, егда волею 
нас ради пострада и смертию Своею 
нашу смёрть умертви, и воскресением 
живот дарова поющим: Иисусе, сладос- 
те сердечная; Иисусе, крепосте телес- 
ная. Иисусе, светлосте душевная; Иису- 
се, быстрото умная. Иисусе, радосте 
совестная; Иисусе, надеждо известная. 
Иисусе, памяте предвечная; Иисусе, по- 
хвало высокая. Иисусе, славо моя пре- 
вознесенная; Иисусе, желание мое, не 
отрини мене. Иисусе, Пастырю мой, 
взыщи мене; Иисусе, Спасе мой, спаси 
мене. Иисусе, Сыне Божий, помилуй 
мя. 

Кондак 9 


Все естество ангельское безпрестани 
славит пресвятое имя Твое, Иисусе, на 
небеси: свят, свят, свят, вопиюще; мы 
же, грешнии, на земли брёнными устна- 
ми вопиём: Аллилуиа. 

Икос 9 


Ветия многовещанныя, якоже рыбы 
безгласныя, видим о Тебе, Иисусе, Спа- 
се наш: недоумеют бо глаголати, како 
Бог непреложный и человек совершен- 
ный пребываеши. Мы же, таинству ди- 
вящеся, вопием верно: Иисусе, Боже 
предвёчный; Иисусе, Царю царству- 
ющих. Иисусе, Владыко владеющих; 
Иисусе, Судиё живых и мёртвых. Иису- 
се, надеждо ненадежных; Иисусе, уте- 
шение плачущих. Иисусе, славо ни- 
щих; Иисусе, не осуди мя по делом 
моим. Иисусе, очисти мя по милости 
Твоей; Иисусе, отжени от мене уныние. 
Иисусе, просвети моя мысли сердеч- 
ныя; Иисусе, даждь ми память смёрт- 
ную. Иисусе, Сыне Божий, помилуй мя. 


Кондак 10 


Спасти хотя мир, Восточе востоком, к 
темному западу — естеству нашему 
пришед, смирился еси до смерти; темже 
превознесеся имя Твое паче всякаго 
имене, и от всех колен небесных и зем- 
ных слышиши: Аллилуиа. 

Икос 10 


Царю превечный, Утешителю, Хрис- 
те истинный, очисти ны от всякия 
скверны, якоже очистил еси десять про- 
каженных, и исцели ны, якоже исце- 
лил еси сребролюбивую душу Закхея 
мытаря, да вопием Ти, во умилении 
зовуще: Иисусе, сокровище нетленное; 
Иисусе, богатство неистощимое. Иису- 
се, пище крепкая; Иисусе, питие неис- 
черпаемое. Иисусе, нищих одеяние; 
Иисусе, вдов заступление. Иисусе, си- 
рых защитниче; Иисусе, труждающих- 
ся помоще. Иисусе, странных настав- 
ниче; Иисусе, плавающих кормчий. 
Иисусе, бурных отишие; Иисусе, Боже, 
воздвигни мя падшаго. Иисусе, Сыне 
Божий, помилуй мя. 


Кондак 11 


Пение всеумилённое приношу Ти, 
недостойный, вопию Ти, яко хананеа: 
Иисусе, помилуй мя; не дщерь бо, но 
плоть имам, страстьми люте бесящуюся 
и яростию палимую, и исцеление даждь 
вопиющу Ти: Аллилуиа. 

Светоподательна светильника сущим 
во тьмё неразумия, прежде гоняй Тя 
Павел, богоразумнаго гласа силу внуши 
и душевную быстроту уясни; сице и мене 
темныя зеницы душевныя просвети, зо- 
вуща: Иисусе, Царю мой прекрепкий; 
Иисусе, Боже мой пресильный. Иисусе, 
Господи мой пребезсмертный; Иисусе, 
Создателю мой преславный. Иисусе, На- 
ставниче мой предобрый; Иисусе, Пас- 
тырю мой прещедрый. Иисусе, Владыко 
мой премилостивый; Иисусе, Спасе мой 
премилосёрдый. Иисусе, просвети моя 
чувствия, потемненныя страстьми; Иису- 
се, исцели мое тело, острупленное грех- 
ми. Иисусе, очисти мой ум от помыслов 
суетных; Иисусе, сохрани сердце мое от 
похотей лукавых. Иисусе, Сыне Божий, 
помилуй мя. 


Кондак 12 


Благодать подаждь ми, всех долгов 
решителю Иисусе, и приими мя ка- 
ющася, якоже приял еси Петра, отвёрг- 

шагося Тебе, и призови мя, унывающа- 
го, якоже древле Павла, гоняща Тя, и 
услыши мя, вопиюща Ти: Аллилуиа. 


Икос 12 


Поюще Твое вочеловечение, восхва- 
ляем Тя вси и вёруем со Фомою, яко 
Господь и Бог еси, седяй со Отцем и 
хотяй судити живым и мертвым. Тогда 
убо сподоби мя деснаго стояния, вопи- 
ющаго: Иисусе, Царю предвечный, по- 
милуй Мя; Иисусе, цвете благовонный, 
облагоухай мя. Иисусе, теплото люби- 
мая, огрей мя; Иисусе, храме предвеч- 
ный, покрый мя. Иисусе, одеждо свет- 
лая, украси мя; Иисусе, бисере чест- 
ный, осияй мя. Иисусе, каменю драгий, 
просвети мя; Иисусе, солнце правды, 
освети мя. Иисусе, свете святый, облис- 
тай мя; Иисусе, болезни душевныя и те- 
лесныя избави мя. Иисусе, из руки со- 
противныя изми мя; Иисусе, огня не- 
угасимаго и прочих вечных мук свободи 
мя. Иисусе, Сыне Божий, помилуй мя. 

Кондак 13 


О пресладкий и всещедрый Иисусе! 
Приими ныне малое молёние сие наше, 
якоже приял еси вдовицы две лепте, и 
сохрани достояние Твоё от враг види- 
мых и невидимых, от нашествия ино- 
племенник, от недуга и глада, от вся- 
кия скорби и смертоносныя раны, и 
грядущия изми муки всех, вопиющих 
Ти: Аллилуиа. 

Этот кондак читается трижды, 
затем 1-й икос: Ангелов Творче... и 1-й 
кондак: Возбранный Воеводо... 


Молитва ко Господу нашему 
Иисусу Христу 

Владыко Господи Иисусе Христе Бо- 
же мой, Иже неизреченнаго ради Твоего 
человеколюбия на конец веков в плоть 
оболкийся от Приснодевы Марии, слав- 
лю о мне Твое спасительное промышлё- 
ние, раб Твой, Владыко; песнословлю 
Тя, яко Тебе ради Отца познах; благо- 
словлю Тя, Егоже ради и Дух Святый в 
мир прийде; покланяюся Твоей по пло- 
ти Пречистей Матери, таковой страш- 

ней тайне послужившей; восхваляю 
Твоя ангельская ликостояния, яко вос- 
певатели и служители Твоего величест- 
вия; ублажаю Предтечу Иоанна, Тебе 
крестившаго, Господи; почитаю и про- 
возвестившия Тя пророки, прославляю 
апостолы Твоя святыя; торжествую же 
и мученики, священники же Твоя слав- 
лю, и покланяюся преподобным Твоим, 
и вся Твоя праведники пестунствую. 
Таковаго и толикаго многаго и неизре- 
ченнаго лика божественнаго в молитву 
привожду Тебе, всещеёдрому Богу, раб 
Твой, и сего ради прошу моим согре- 
шением прощение, еже даруй ми всех 
Твоих ради святых, изряднее же святых 
Твойх щедрот, яко благословён еси во 
веки. Аминь. 


АКАФИСТ 
ПРЕСВЯТОЙ БОГОРОДИЦЕ 


Кондак 1 


Взбранной Воеводе победительная, 
яко избавльшеся от злых, благодарст- 
венная восписуем Ти, раби Твой, Бого- 
родице, но, яко имущая державу непо- 
бедимую, от всяких нас бед свободи, да 
зовем Ти: радуйся, Невесто неневеёст- 
ная. 


Икос 1 


Ангел предстатель с небесё послан 
бысть рещи Богородице: радуйся; и со 
безплотным гласом, воплощаема Тя 
зря, Господи, ужасашеся И стояше, 30- 
вый к Ней таковая: Радуйся, Еюже ра- 
дость возсияет; радуйся, Еюже клятва 
исчёзнет. Радуйся, падшаго Адама воз- 
звание; радуйся, слёз Евиных избавлё- 
ние. Радуйся, высото, неудобовосходи- 
мая человеческими помыслы; радуйся, 

глубино неудобозримая и ангельскима 
очима. Радуйся, яко еси Царево седа- 
лище; радуйся, яко носиши Носящаго 
вся. Радуйся, Звездо, являющая Солн- 
це; радуйся, утробо Божественнаго во- 
площения. Радуйся, Еюже обновляется 
тварь; радуйся, Еюже покланяемся 
Творцу. Радуйся, Невёсто неневестная. 


Кондак 2 


Видящи Святая Себе в чистоте, гла- 
голет Гавриилу дерзостно: преславное 
твоего гласа неудобоприятельно души 
Моей является; безсеменнаго бо зачатия 
рождество како глаголеши, зовый: Ал- 
лилуиа. 


Икос 2 


Разум недоразумеваемый разумети 
Дева ищущи, возопи к служащему: ИЗ 
боку чисту, сыну како есть родитися 
мощно, рцы Ми? К Нейже он рече со 
страхом, обаче зовый сице: Радуйся, со- 
вета неизреченнаго тайннице; радуйся, 
молчания просящих веро. Радуйся, чу- 
дес Христовых начало; радуйся, веле- 
ний Его главизно. Радуйся, лёствице 

небесная, еюже сниде Бог; радуйся, мос- 
те, преводяй сущих от земли на небо. 
Радуйся, ангелов многословущее чудо; 
радуйся, бесов многоплачевное пораже- 
ние. Радуйся, Свет неизреченно родив- 
шая; радуйся, еже како, ни единаго же 
научившая. Радуйся, премудрых пре- 
восходящая разум; радуйся, верных 
озаряющая смыслы. Радуйся, Невесто 
неневестная. 


Кондак 3 


Сила Вышняго осени тогда к зачатию 
Браконеискусную и благоплодная Тоя 
ложесна, яко село показа сладкое, всём 
хотящим жати спасение, внегда пети 
сице: Аллилуиа. 


Икос 3 


Имущи богоприятную Дева утробу, 
востече ко Елисавети; младенец же оноя 
абие познав Сея целование, радовашеся, 
и играньми, яко песньми, вопияше к 
Богородице: Радуйся, отрасли неувя- 
даемыя розго; радуйся, плода без- 
смертнаго стяжание. Радуйся, делателя 
делающая Человеколюбца; радуйся, 

садителя жизни нашея рождшая. Ра- 
дуйся, ниво, растящая гобзование щед- 
рот; радуйся, трапезо, носящая обилие 
очищений. Радуйся, яко рай пищный 
процветаеши; радуйся, яко пристанище 
душам готовиши. Радуйся, приятное 
молитвы кадило; радуйся, всего мира 
очищение. Радуйся, Божие к смертным 
благоволение; радуйся, смертных к Бо- 
гу дерзновение. Радуйся, Невесто нене- 
вестная. 
Кондак 4 

Бурю внутрь имёя помышлений сум- 
нительных, целомудренный Иосиф смя- 
теся, к Тебе зря небрачней, и брако- 
окрадованную помышляя, Непорочная; 
уведев же Твое зачатие от Духа Свята, 
рече: Аллилуиа. 


Икос 4 


Слышаша пастырие ангелов, поющих 
плотское Христово пришествие, и, тёк- 
ше яко к Пастырю, ВИДЯТ Сего яко 
Агнца непорочна, 6) чреве Мариине 
упасшася, Юже поюще реша: Радуйся, 
Агнца и Пастыря Мати; радуйся, дворе 

словесных овец. Радуйся, невидимых 
врагов мучение; радуйся, райских две- 
рей отверзение. Радуйся, яко небесная 
срадуются земным; радуйся, яко земная 
сликовствуют небесным. Радуйся, апос- 
толов немолчная уста; радуйся, страс- 
тотёрпцев непобедимая дерзосте. Радуй- 
ся, твердое веры утверждение; радуйся, 
светлое благодати познание. Радуйся, 
Еюже обнажися ад; радуйся, Еюже об- 
лекохомся славою. Радуйся, Невесто не- 
невестная. 


Кондак 5 


Боготечную звезду узревше волсви, 
тоя последоваша зари и, яко светиль- 
ник держаще ю, тою испытаху креп- 
каго Царя и, достигше Непостижимаго, 
возрадовашася, Ему вопиюще: Алли- 
луиа. 


Икос 5 


Видеша отроцы халдейстии на руку 
Девичу Создавшаго рукама человеки и 
Владыку разумевающе Его, аще и ра- 
бий прият зрак, потщашася дарми по- 
служити Ему и возопити Благословён- 

ней: Радуйся, Звезды незаходимыя Ма- 
ти; радуйся, заре таинственнаго дне. 
Радуйся, прелести пещь угасившая; 
радуйся, Троицы таинники просвеща- 
ющая. Радуйся, мучителя безчеловеч- 
наго изметающая от начальства; радуй- 
ся, Господа Человеколюбца показавшая 
Христа. Радуйся, варварскаго избавля- 
ющая служения; радуйся, тимения 
изымающая дел. Радуйся, огня покло- 
нение угасившая; радуйся, пламене 
страстей изменяющая. Радуйся, верных 
наставнице целомудрия; радуйся, всех 
родов веселие. Радуйся, Невесто нене- 
вестная. 
Кондак 6 


Проповедницы богоноснии бывше 
волсви, возвратишася в Вавилон, скон- 
чавше Твое пророчество и проповедав- 
ше Тя Христа всем, оставиша Ирода, 
яко буесловяща, не ведуща пети: Алли- 
луиа. 

Икос 6 


Возсиявый во Египте просвещение 
истины, отгнал еси лжи тьму: идоли бо 
его, Спасе, не терпяще Твоея крепости, 

падоша, сих же избавльшиися вопияху 
к Богородице: Радуйся, исправление че- 
ловеков; радуйся, низпадение бесов. 
Радуйся, прелести державу поправшая; 
радуйся, идольскую лесть обличившая. 
Радуйся, море, потопившее фараона 
мысленнаго; радуйся, каменю, напо- 
ивший жаждущия жизни. Радуйся, ог- 
ненный столпе, наставляяй сущия во 
тьме; радуйся, покрове миру, ширший 
облака. Радуйся, пище, манны прием- 
нице; радуйся, сладости святыя служи- 
тельнице. Радуйся, земле обетования; 
радуйся, из неяже течет мёд и млеко. 
Радуйся, Невесто неневестная. 


Кондак 7 


Хотящу Симеону от нынешняго века 
преставитися прелестнаго, вдался еси 
яко младёнец тому, но познался еси ему 
и Бог совершенный. Темже удивися 
Твоей неизреченней премудрости, зо- 
вый: Аллилуиа. 


Икос 7 


Новую показа тварь, явлься Зижди- 
тель нам, от Него бывшим, из безсе- 

менныя прозяб утробы и, сохранив Ю, 
якоже бе, нетленну; да чудо видяще, 
воспоим Ю, вопиюще: Радуйся, цвёте 
нетления; радуйся, венче воздержания. 
Радуйся, воскресения образ облиста- 
ющая; радуйся, ангельское житие яв- 
ляющая. Радуйся, древо светлоплодо- 
витое, от негоже питаются вернии; 
радуйся, древо благосеннолиственное, 
имже покрываются мнози. Радуйся, во 
чреве носящая Избавителя плененным; 
радуйся, рождшая Наставника заблуж- 
дшим. Радуйся, Судий Праведнаго умо- 
ление; радуйся, многих согрешений 
прощение. Радуйся, одеждо нагих дерз- 
новения; радуйся, любы, всякое жела- 
ние побеждающая. Радуйся, Невесто 
неневестная. 


Кондак 8 


Странное рождество видевше, устра- 
нимся мира, ум на небеса преложше: 
сего бо ради высокий Бог на земли яви- 
ся смиренный человек, хотяй привлещи 
к высоте, Тому вопиющия: Аллилуиа. 

Икос 8 


Весь бе в нижних и вышних никако- 
же отступи неописанное Слово: сниз- 
хождение бо божественное, не прехож- 
дение же местное бысть, и рождество от 
Девы богоприятныя, слышащия сия: 
Радуйся, Бога невместимаго вместили- 
ще; радуйся, честнаго таинства двери. 
Радуйся, неверных сумнительное слы- 
шание; радуйся, верных известная по- 
хвало. Радуйся, колеснице пресвятая 
Сущаго на херувимех; радуйся, селение 
преславное Сущаго на серафимех. Ра- 
дуйся, противная в тожде собравшая; 
радуйся, девство и рождество сочетав- 
шая. Радуйся, Кюже разрешися пре- 
ступление; радуйся, Еюже отверзеся 
рай. Радуйся, ключу Царствия Хрис- 
това; радуйся, надеждо благ вечных. 
Радуйся, Невесто неневестная. 


Кондак 9 


Всякое естество ангельское удивися 
великому Твоего вочеловечения делу: 
неприступнаго бо, яко Бога, зряше всем 

приступнаго Человека, нам убо спребы- 
вающа, слышаща же от всех: Алли- 
луиа. 


Икос 9 


Ветия многовещанныя, яко рыбы без- 
гласныя видим о Тебе, Богородице, не- 
доумевают бо глаголати, еже како и 
Дева пребываеши, и родити возмогла 
еси. Мы же, таинству дивящеся, верно 
вопиём: Радуйся, премудрости Божия 
приятелище; радуйся, промышления 
Его сокровище. Радуйся, любомудрыя 
немудрыя являющая; радуйся, хитро- 
словесныя безсловесныя обличающая. 
Радуйся, яко обуяша лютии взыскате- 
ле; радуйся, яко увядоша баснотворцы. 
Радуйся, афинейская плетения растер- 
зающая; радуйся, рыбарския мрежи ис- 
полняющая. Радуйся, из глубины неве- 
дения извлачающая; радуйся, многи в 
разуме просвещающая. Радуйся, кораб- 
лю хотящих спастися; радуйся, при- 
станище житейских плаваний. Радуй- 
ся, Невесто неневестная. 

Кондак 10 


Спасти хотя мир, Иже всёх Украси- 
тель, к сему самообетован прииде, и 
Пастырь сый, яко Бог, нас ради явися 
по нам человек: подобным бо подобное 
призвав, яко Бог, слышит: Аллилуиа. 


Икос 10 


Стена еси дёвам, Богородице Дёво, и 
всем, к Тебе прибегающим, ибо небесе и 
земли Творец устрои Тя, Пречистая, 
вселься во утробе Твоей и вся пригла- 
шати Тебе научив: Радуйся, столпе дев- 
ства; радуйся, дверь спасения. Радуйся, 
начальнице мысленнаго наздания; ра- 
дуйся, подательнице божественныя бла- 
гости. Радуйся, Ты бо обновила еси за- 
чатыя студно; радуйся, Ты бо наказала 
еси окраденныя умом. Радуйся, тлите- 
ля смыслов упраждняющая; радуйся, 
Сеятеля чистоты рождшая. Радуйся, 
чертоже безсеменнаго уневещения; ра- 

дуйся, верных Господеви сочетавшая. 
Радуйся, добрая младопитательнице дё- 
вам; радуйся, невестокрасительнице 
душ святых. Радуйся, Невесто нене- 
вестная. 


=, 108 > 


ра Акафист Пресвятой Богородице С 


Кондак 11 


Пение всякое побеждается, спростре- 
тися тщащееся ко множеству многих 
щедрот Твоих: равночисленныя бо пес- 
ка песни аще приносим Ти, Царю Свя- 
тый, ничтоже совершаем достойно, яже 
дал еси нам, Тебе вопиющим: Алли- 
луиа. 

Икос 11 


Светоприемную свещу, сущим во тме 
явльшуюся, зрим Святую Деву: неве- 
щественный бо вжигающи огнь, настав- 
ляет к разуму божественному вся, за- 
рею ум просвещающая, званием же 
почитаемая, сими: Радуйся, луче умна- 
го Солнца; радуйся, светило незаходи- 
маго Света. Радуйся, молние, души про- 
свещающая; радуйся, яко гром, враги 
устрашающая. Радуйся, яко многосвет- 
лое возсияваеши просвещение; радуйся, 
яко многотекущую источаеши реку. 
Радуйся, купели живописующая образ; 
радуйся, греховную отъемлющая сквеёр- 
ну. Радуйся, бане, омывающая совесть; 
радуйся, чаше, черплющая радость. Ра- 
дуйся, обоняние Христова благоухания; 

радуйся, животе тайнаго весёлия. Ра- 
дуйся, Невесто неневестная. 


Кондак 12 


Благодать дати восхотев долгов древ- 
них, всёх долгов Решитель человеком, 
прииде Собою ко отшедшим Того бла- 
годати и, раздрав рукописание, слышит 
от всех сице: Аллилуиа. 


Икос 12 


Поюще Твое Рождество, хвалим Тя 
вси, яко одушевленный храм, Богоро- 
дице: во Твоей бо вселився утробе со- 
держай вся рукою Господь; освяти, про- 
слави и научи вопити Тебе всех: 
Радуйся, селение Бога и Слова; радуй- 
ся, святая святых большая. Радуйся, 
ковчеже позлащённый Духом; радуйся, 
сокровище живота неистощимое. Ра- 
дуйся, честный венче царей благочес- 
тивых; радуйся, честная похвало иерёев 
благоговейных. Радуйся, Церкве непо- 
колебимый столпе; радуйся, царствия 
нерушимая стено. Радуйся, Еюже ВОЗ- 
движутся победы; радуйся, Еюже низ- 
падают врази. Радуйся, тёла моего вра- 

чевание; радуйся, души моея спасение. 
Радуйся, Невесто неневестная. 


Кондак 13 


О всепетая Мати, рождшая всех свя- 
тых святейшее Слово! Нынешнее при- 
емши приношение, от всякия избави 
напасти всех и будущия изми муки о 
Тебе вопиющих: Аллилуиа. 

Этот кондак читается трижды, 
затем 1-й икос: Ангел предстатель... и 
1-й кондак: Взбранной Воеводе... 


Молитва 


О Пресвятая Госпоже Владычице Бо- 
городице, вышши еси всех ангел и ар- 
хангел и всея твари честнейши, по- 
мощнице еси обидимых, ненадеющихся 
надёяние, убогих заступнице, печаль- 
ных утешение, алчущих кормительни- 
це, нагих одеяние, больных исцеление, 
грешных спасение, христиан всёх помо- 
жение и заступлёние! О Всемилостивая 
Госпоже, Дево Богородице Владычице! 
Милостию Твоею спаси и помилуй свя- 
тейшия патриархи православныя, пре- 
освященныя митрополиты, архиеписко- 

пы и епископы и весь священнический 
и иноческий чин, и вся православныя 
христианы ризою Твоёю честною защи- 
ти; и умоли, Госпоже, из Тебе без семе- 
не воплотившагося Христа Бога наше- 
го, да препояшет нас силою Своею 
свыше на невидимыя и видимыя враги 
наша. О Всемилостивая Госпоже Вла- 
дычице Богородице! Воздвигни нас из 
глубины греховныя и избави нас от гла- 
да, губительства, от труса. и потопа, от 
огня и меча, от нахождения инопле- 
мённых и междоусобныя брани, и от на- 
прасныя смерти, и от нападения вра- 
жия, и от тлетворных ветр, и от 
смертоносныя язвы, и от всякаго зла. 
Подаждь, Госпоже, мир и здравие ра- 
бом Твоим, всем православным хри- 
стианом, и просвети им ум и очи сер- 
дечнии, ёже ко спасению; и сподоби ны, 
грешныя рабы Твоя, Царствия Сына 
Твоего, Христа Бога нашего; яко держа- 
ва Его благословена и препрославлена, 
со Безначальным Его Отцём и с Пре- 
святым, и Благим, и Животворящим 
Его Духом ныне и присно и во вёки 
веков. Аминь. 


АКАФИСТ 
СВЯТИТЕЛЮ НИКОЛАЮ 


Кондак 1 


Возбранный чудотворче и изрядный 
угодниче Христов, миру всему источаяй 
многоценное милости миро и неисчер- 
паемое чудес море, восхваляю тя любо- 
вию, святителю Николае; ты же, яко 
имеяй дерзновение ко Господу, от вся- 
ких мя бед свободи, да зову ти: Ра- 
дуйся, Николае, великий чудотворче. 


Икос 1 


Ангела образом, земнаго суща естест- 
вом яви тебе всея твари Создатель; бла- 
гоплодную бо доброту души твоея про- 
видев, преблажённе Николае, научи 
всех вопити тебе сице: Радуйся, от утро- 
бы матерния очищенный; радуйся, да- 
же до конца освященный. Радуйся, 
рождением свойм родителей удививый; 
радуйся, силу душевную абие по рож- 

дестве явивый. Радуйся, саде земли обе- 
тования; радуйся, цвете божественнаго 
саждения. Радуйся, лозо добродетель- 
ная винограда Христова; радуйся, древо 
чудоточное рая Иисусова. Радуйся, кри- 
не райскаго прозябения; радуйся, миро 
Христова благоухания. Радуйся, яко 
тобою отгонится рыдание; радуйся, яко 
тобою приносится радование. Радуйся, 
Николае, великий чудотворче. 


Кондак 2 


Видяще твойх мир излияние, бого- 
мудре, просвещаемся душами и телесы, 
дивнаго тя мироточца живоносна, Ни- 
колае, разумеюще: чудесы бо, яко во- 
дами, благодатию Божиею изливающи- 
мися, напаяеши вёрно вопиющих к 
Богу: Аллилуиа. 


Икос 2 


Разум неуразуменный вразумляя о 
Святей Троице, был еси в Никеи со свя- 
тыми отцы поборник исповедания пра- 
вославныя веры: равна бо Отцу Сына 
исповедал еси, соприсносущна и сопре- 
стольна, Ариа же безумнаго обличил 

еси. Сего ради вёрнии научишася воспе- 
вати тебе: Радуйся, великий благочес- 
тия столпе; радуйся, верных прибежи- 
ща граде. Радуйся, твердое Православия 
укрепление; радуйся, честное Пресвя- 
тыя Троицы носило и похваление. Ра- 
дуйся, Отцу равночестна Сына пропо- 
вёедавый; радуйся, Ариа возбесившагося 
от Собора святых отгнавый. Радуйся, 
отче, отцев славная красото; радуйся, 
всех богомудрых премудрая доброто. Ра- 
дуйся, огненная словеса испущаяй; ра- 
дуйся, добре стадо свое наставляяй. Ра- 
дуйся, яко тобою вера утверждается; ра- 
дуйся, яко тобою ересь низлагается. 
Радуйся, Николае, великий чудотворче. 


Кондак 3 


Силою, данною ти свыше, слезу вся- 
ку отъял еси от лица люте страждущих, 
богоносе отче Николае: алчущим бо 
явился еси кормитель, в пучине мор- 
стей сущим изрядный правитель, неду- 
гующим исцеление, и всём всяк помощ- 
ник показался еси, вопиющим Богу: 
Аллилуиа. 

Икос 3 


Имеёеяше воистинну, отче Николае, с 
небесе песнь тебе воспеваема быти, а не 
от земли: како бо кто от человек возмо- 
жет твоея святыни величия пропове- 
дати? Но мы, любовию твоею побежда- 
еми, вопиём ти сице: Радуйся, образе 
агнцев и пастырей; радуйся, святое 
очистилище нравов. Радуйся, доброде- 
телей великих вместилище; радуйся, 
святыни чистое и честное жилище. Ра- 
дуйся, светильниче всесветлый и все- 
любимый; радуйся, свете златозарный и 
непорочный. Радуйся, достойный анге- 
лом собеседниче; радуйся, добрый чело- 
веком наставниче. Радуйся, правило ве- 
ры благочестивыя; радуйся, образе 
кротости духовныя. Радуйся, яко тобою 
от страстей телесных избавляемся; ра- 
дуйся, яко тобою сладостей духовных 
исполняемся. Радуйся, Николае, вели- 
кий чудотворче. 


Кондак 4 


Буря недоумения смущает ми ум, 
како достойно есть пети чудеса твоя, 

блаженне Николае; никтоже бо может я 
исчести, аще бы и многи языки имел и 
глаголати восхотел; но мы дивно Богу, в 
тебе прославляющемуся, дерзаем воспе- 
вати: Аллилуиа. 


Икос 4 


Слышаша, богомудре Николае, ближ- 
нии и дальнии величие чудес твоих, 
яко по воздуху легкими благодатными 
крилами навыкл еси сущих в бедах 
предваряти, скоро от тёх избавляя всех, 
вопиющих к тебе таковая: Радуйся, из- 
бавление от печали; радуйся, подаяние 
благодати. Радуйся, нечаемых зол про- 
гонителю; радуйся, желаемых благих 
насадителю. Радуйся, скорый утеши- 
телю в беде сущих; радуйся, страшный 
наказателю обидящих. Радуйся, чудес 
пучино, Богом излиянная; радуйся, за- 
кона Христова скрижали, Богом писан- 
ныя. Радуйся, крепкое падающих воз- 
ведение; радуйся, право стоящих утвер- 
ждение. Радуйся, яко тобою всякая 
лесть обнажается; радуйся, яко тобою 
всякая истина сбывается. Радуйся, Ни- 
колае, великий чудотворче. 

Кондак 5 


Боготёчная звезда явился еси, на- 
ставляя по морю плавающих люте, 
имже смерть предстояше вскоре иногда, 
аще не бы ты предстал еси призыва- 
ющим тя в помощь, чудотворче святый 
Николае; уже бо нестыдно бесом лета- 
ющим и погрузити корабли хотящим 
запретив, отгнал еси их, верныя же 
научил еси спасающему тобою Богу 
взывати: Аллилуиа. 


Икос 5 


Видеша отроковицы, на брак сквер- 
ный нищеты ради уготованныя, вели- 
кое твоё к нищим милосердие, пре- 
блаженне отче Николае, егда старцу 
родителю их нощию узельцы три злата 
таяся подал еси, самаго со дщерьми из- 
бавляя от падения греховнаго. Того 
ради слышиши от всех сице: Радуйся, 
милости превеликия сокровище; радуй- 
ся, промышления о людех приятелище. 
Радуйся, пище и отрадо к тебе прибе- 
гающих; радуйся, хлебе неснедаемый 
алчущих. Радуйся, богатство, бедне 

живущим на земли Богом данное; ра- 
дуйся, воздвижёние скорое убогих. Ра- 
дуйся, быстрое нищих услышание; ра- 
дуйся, скорбящих приятное попечение. 
Радуйся, триех дев непорочный невес- 
тителю; радуйся, чистоты усердный 
хранителю. Радуйся, ненадёжных на- 
деяние; радуйся, всего мира наслажде- 
ние. Радуйся, Николае, великий чудо- 
творче. 


Кондак 6 


Проповедует мир весь тебе, пребла- 
женне Николае, скораго в бедах заступ- 
ника, яко многажды во едином часе по 
земли путешествующим и по морю пла- 
вающим, предваряя, пособствуеши, куп- 
но всех от злых сохраняя, вопиющих 
к Богу: Аллилуиа. 


Икос 6 


Возсиял еси свет животный, избавле- 
ние нося воеводам, неправедную смерть 
прияти имущим, тебе, добрый пастырю 
Николае, призывающим, егда вскоре 
явлься во сне цареви, устрашил еси его, 
сих же неврежденных отпустити пове- 

лёл еси. Сего ради с ними купно и мы 
благодарственно вопиём ти: Радуйся, 
усердно призывающим тя помогаяй; ра- 
дуйся, от неправеднаго убиеёния избав- 
ляяй. Радуйся, от лестныя сохраняяй 
клеветы; радуйся, неправедныя разру- 
шаяй советы. Радуйся, растерзаяй лжу 
яко паучину; радуйся, возношаяй слав- 
но истину. Радуйся, неповинных от уз 
разрешение; радуйся, и мертвецев ожив- 
ление. Радуйся, проявителю правды; 
радуйся, помрачителю неправды. Радуй- 
ся, яко тобою неповиннии избавлени от 
меча; радуйся, яко тобою насладишася 
света. Радуйся, Николае, великий чудо- 
творче. 


Кондак 7 


Хотя богохульное еретическое отгна- 
ти злосмрадие, миро войстинну благо- 
вонное, таинственное явился еси, Нико- 
лае; люди мирейския упасл еси и весь 
мир свойм благодатным миром испол- 
нил еси. И от нас убо богомерзкое гре- 
ховное злосмрадие отжени, да благо- 
приятно Богу вопием: Аллилуиа. 

Икос 7 


Новаго тя Ноя, наставника ковчега 
спасительнаго разумёем, отче святый 
Николае, бурю всех лютых разгоняюща- 
го направлением своим, тишину же бо- 
жественную приносящаго вопиющим 
таковая: Радуйся, обуреваемых тихое 
пристанище; радуйся, утопающих из- 
вестное хранилище. Радуйся, плава- 
ющих посреде пучин добрый кормчий; 
радуйся, треволнения морская уставля- 
ющий. Радуйся, превождение сущих в 
вихрех; радуйся, согреяние сущих во 
мразех. Радуйся, сияние, скорбный 
мрак разгоняющее; радуйся, светило, 
вся концы земли просвещающее. Радуй- 
ся, от бездны греховныя человеки избав- 
ляяй; радуйся, в бездну адскую сатану 
ввергаяй. Радуйся, яко тобою дерзно- 
венно бездну милосердия Божия призы- 
ваем; радуйся, яко тобою от потопа 
гнева избавльшеся, мир с Богом обре- 
таем. Радуйся, Николае, великий чудо- 
творче. 

Странное чудо является притека- 
ющим к тебе, блаженне Николае, свя- 
щенная твоя церковь: в ней бо и малое 
моление приносяще, велиих недугов 
приемлем исцеление, аще токмо по Бозе 
упование на тя возложим, верно вопи- 
юще: Аллилуиа. 


Икос 8 


Весь еси всем воистинну помощник, 
богоносе Николае, и собрал еси вкупе 
вся прибегающия к тебе, яко свободи- 
тель, питатель и врач скорый всём зем- 
ным, на похвалу всех подвизая вопити 
к тебе сице: Радуйся, всяких исцелёний 
источниче; радуйся, люте страждущим 
помощниче. Радуйся, заре, сияющая в 
нощи греховней блуждающим; радуйся, 
росо неботочная в знои трудов сущим. 
Радуйся, подаваяй требующим благо- 
строение; радуйся, уготовляяй прося- 
щим изобилие. Радуйся, многажды про- 
шение предваряяй; радуйся, старым 
сединам силу обновляяй. Радуйся, мно- 
гих заблуждших от пути истиннаго 

обличителю; радуйся, таин Божиих 
верный служителю. Радуйся, яко тобою 
зависть попираем; радуйся, яко тобою 
благонравное житие исправляем. Ра- 
дуйся, Николае, великий чудотворче. 


Кондак 9 


Всякия утоли болезни, великий наш 
заступниче Николае, растворяя благо- 
датная врачевания, услаждающая души 
наша, сердца же веселящая всех усерд- 
но к помощи твоей притекающих, Богу 
же вопиющих: Аллилуиа. 


Икос 9 


Ветия суемудренныя нечестивых ви- 
Дим тобою посрамленныя, богомудре 
отче Никӧлае: Ариа бо хульника, разде- 
ляюща Божество, и Савеллиа, смеша- 
юща Святую Троицу, препрел, нас же во 
Православии укрепил еси. Сего ради во- 
пием ти сице: Радуйся, щите, защищаяй 
благочестие; радуйся, мечу, посецаяй 
злочестие. Радуйся, учителю божествен- 
ных велений; радуйся, губителю бого- 
противных учений. Радуйся, лествице, 
Богом утвержденная, еюже восходим к 

небеси; радуйся, покрове, Богом здан- 
ный, имже покрываются мнози. Радуй- 
ся, немудрых умудривый твоими сло- 
весы; радуйся, ленивых подвигнувый 
твоими нравы. Радуйся, светлосте запо- 
ведей Божиих неугасимая; радуйся, лу- 
че оправданий Господних пресветлая. 
Радуйся, яко учением твоим сокруша- 
ются еретическия главы; радуйся, яко 
тобою вернии сподобляются славы. Ра- 
дуйся, Николае, великий чудотворче. 


Кондак 10 


Спасти хотя душу, плоть твою духови 
покорил еси воистинну, отче наш Нико- 
лае: молчаньми бо прежде и бореньми с 
помыслы, деянию богомыслие прило- 
жил еси, богомыслием же разум совер- 
шен стяжал еси, имже дерзновенно с 
Богом и ангелы беседовал еси, всегда 
вопия: Аллилуиа. 


Икос 10 


Стена еси похваляющим, преблажен- 
не, чудеса твоя и всем к заступлению 
твоему прибегающим; темже и нас, в 
добродетели убогих, от нищеты, напас- 

ти, недугов и нужд различных свобож- 
дай, вопиющих ти с любовию таковая: 
Радуйся, от убожества вечнаго изыма- 
яй; радуйся, богатство нетленное пода- 
ваяй. Радуйся, брашно негиблющее ал- 
чущим правды; радуйся, питие неисчер- 
паемое жаждущим жизни. Радуйся, от 
мятежа и брани соблюдаяй; радуйся, от 
уз и пленения свобождаяй. Радуйся, 
преславный в бедах заступниче; радуй- 
ся, превеликий в напастех защитниче. 
Радуйся, многих от погибели исхити- 
вый; радуйся, безчисленных неврежден- 
но сохранивый. Радуйся, яко тобою лю- 
тыя смерти грешнии избегают; радуйся, 
яко тобою жизнь вечную кающиися по- 
лучают. Радуйся, Николае, великий чу- 
дотворче. 


Кондак 11 


Пение Пресвятей Троице паче иных 
принесл еси, преблаженне Николае, 
умом, словом и делом: многим бо испы- 
танием правоверная повеления уяснил 
еси, верою, надёждою и любовию на- 

ставляя нас в Троице Единому Богу вос- 
певати: Аллилуиа. 


Икос 11 


Светозарную лучу во мраце жития 
сущим неугасимую видим тя, Богом 
избранне отче Николае: с невеществен- 
ными бо ангельскими светы беседуеши 
о несозданном Трбическом свете, вер- 
ных же души просвещаеши, вопиющих 
ти таковая: Радуйся, озарение трисол- 
нечнаго света; радуйся, деннице незахо- 
димаго солнца. Радуйся, свеще, божест- 
венным пламенем возжженная; радуй- 
ся, яко угасил еси бесовский пламень 
нечестия. Радуйся, светлое правоверия 
проповедание; радуйся доброзрачное 
света евангельскаго сияние. Радуйся, 
молние, ереси пожигающая; радуйся, 
громе, устрашающий соблазняющия. 
Радуйся, истиннаго научителю разума; 
радуйся, таинственнаго изъявителю 
ума. Радуйся, яко тобою попрася покло- 
нение твари; радуйся, яко тобою научи- 
хомся покланятися Творцу в Троице. 
Радуйся, Николае, великий чудотворче. 

Благодать, данную ти от Бога, сведу- 
щии, радующеся твою память праздну- 
ем по долгу, преславный отче Николае, 
и к чудному заступлению твоему все- 
душно притекаем; преславных же твойх 
деяний, яко песка морскаго и множест- 
ва звезднаго исчести не могуще, недо- 
умением объяти бывше, вопием к Богу: 
Аллилуиа. 


Икос 12 


Поюще твоя чудеса, восхваляем тя, 
всехвальне Николае: в тебе бо Бог, в 
Троице прославляемый, дивно просла- 
вися. Но аще и попремногу составлен- 
ныя от души псалмы и песни приносим 
ти, чудотворче святый, ничтоже творим 
равно дарованию чудес твоих, имже 
удивляющеся, вопием к тебе таковая: 
Радуйся, Царя царствующих и Господа 
господствующих служителю; радуйся, 
служителей Его небесных сожителю. 
Радуйся, людем верным поможение; 
радуйся, рода христианскаго возвыше- 
ние. Радуйся, победы тезоименитый; 

радуйся, венценосче нарочитый. Радуй- 
ся, всех добродетелей зерцало; радуйся, 
всех притекающих к тебе крепкое за- 
брало. Радуйся, по Бозе и Богородице 
все наше упование; радуйся, телес на- 
ших здравие и душ спасение. Радуйся, 
яко тобою от вечныя смерти свобожда- 
емся; радуйся, яко тобою безконечныя 
жизни сподобляемся. Радуйся, Нико- 
лае, великий чудотворче. 


Кондак 13 


О пресвятый и пречудный отче Нико- 
лае, утешение всех скорбящих, нынеш- 
нее наше приими приношение и от 
геенны избавитися нам Господа умоли 
богоприятным твоим ходатайством, да с 
тобою воспеваем: Аллилуиа. 

Этот кондак читается трижды, 
затем 1-й икос: Ангела образом... и 1-й 
кондак: Возбранный чудотворче... 


Молитва 


О всесвятый Николае, угодниче пре- 
изрядный Господень, теплый наш за- 
ступниче и вездё в скорбех скорый 
помощниче! Помози ми, грешному и 

унылому, в настоящем сем житии, умо- 
ли Господа Бога даровати ми оставле- 
ние всех мойх грехов, елико согреших 
от юности моея, во всем житии моем, 
делом, словом, помышлёнием и всёми 
моими чувствы; и во исходе души моея 
помози ми, окаянному, умоли Господа 
Бога, всея твари Содетеля, избавити мя 
воздушных мытарств и вечнаго муче- 
ния, да всегда прославляю Отца и Сына 
и Святаго Духа и твое милостивное 
предстательство ныне и присно и во 
веки веков. Аминь. 


ПОСЛЕДОВАНИЕ 
КО СВЯТОМУ ПРИЧАЩЕНИЮ 


Молитвами святых отёц наших, Гос- 
поди Иисусе Христе Боже наш, поми- 
луй нас. Аминь. 

Царю Небесный... Трисвятое. Пре- 
святая Троице... Отче наш... Господи, 
помилуй (12 раз). 

Приидите, поклонимся Цареви на- 
шему Богу. (Поклон. ) 

Приидите, поклонимся и припадём 
Христу, Цареви нашему Богу. (По- 
клон. ) 

Приидите, поклонимся и припадем 
Самому Христу, Цареви и Богу нашему. 
(Поклон. ) 


1 Начальные молитвы помещены полностью на 
с. 4—5. 

Трисвятое — название молитвы «Святый Боже, 
Святый Крепкий, Святый Безсмертный, помилуй нас». 

Псалом 22 


Господь пасет мя и ничтоже мя ли- 
шит. На месте злачне, тамо всели мя, на 
воде покойне воспита мя. Душу мою 
обрати, настави мя на стези правды, 
имене ради Своего. Аще бо и пойду по- 
среде сени смертныя, не убоюся зла, 
яко Ты со мною еси: жезл Твой и па- 
лица Твоя, та мя утешиста. Уготовал 
еси предо мною трапезу сопротив сту- 
жающым мне, умастил еси елеом тлаву 
мою, и чаша Твоя упоявающи мя, яко 
державна. И милость Твоя поженеёт мя 
вся дни живота моего; и еже вселити ми 
ся в дом Господень в долготу дний. 


Псалом 23 


Господня земля, и исполнение ея, 
вселенная и вси живущии на ней. Той 
на морях основал ю есть и на реках уго- 
товал ю есть. Кто взыдет на гору Гос- 
подню? Или кто станет на месте святем 
Его? Неповинен рукама и чист сердцем, 
иже не прият всуе душу свою и не 
клятся лестию искреннему своему. Сей 
приимет благословение от Господа и 

милостыню от Бога, Спаса своего. Сей 
род ищущих Господа, ищущих лице 
Бога Иаковля. Возмите врата князи ва- 
ша, и возмитеся врата вечная, и внидет 
Царь славы. Кто есть Сей Царь славы? 
Господь крепок и силен, Господь силен 
в брани. Возмите врата князи ваша, и 
возмитеся врата вечная, и внидет Царь 
славы. Кто есть Сей Царь славы? Гос- 
подь сил, Той есть Царь славы. 


Псалом 115 


Веровах, темже возглаголах; аз же 
смирихся зело. Аз же рех во изступле- 
нии моем: всяк человек ложь. Что воз- 
дам Господеви о всех, яже воздаде ми? 
Чашу спасения прииму и имя Господне 
призову; молитвы моя Господеви воз- 
дам пред всеми людьми Его. Честна 
пред Господем смерть преподобных Его. 
О, Господи, аз раб Твой, аз раб Твой и 
сын рабыни Твоея; растерзал еси узы 
моя. Тебе пожру жертву хвалы, и во 
имя Господне призову. Молитвы моя 
Господеви воздам пред всеми людьми 
Его, во дворех дому Господня, посреде 
тебе, Иерусалиме. 

Слава, и ныне. Аллилуиа... (триж- 
ды). И три поклона. 


Тропари, глас 8 


Беззакония моя презри, Господи, от 
Девы рождейся, и сердце мое очисти, 
храм то творя пречистому Твоему телу 
и крови, ниже отрини мене от Твоего 
лица, без числа имеяй велию милость. 

Слава. Во причастие святынь Твоих 
како вниду, недостойный? Аще бо дерз- 
ну к Тебе приступити с достойными, 
хитон мя обличает, яко несть вечерний, 
и осуждение исходатайствую много- 
грешной души моей. Очисти, Господи, 
скверну души моея, и спаси мя, яко 
человеколюбец. 

И ныне. Многая множества моих, Бо- 
городице, прегрешений, к Тебе при- 
бегох, Чистая, спасения требуя; посети 
немощствующую мою душу, и моли 
Сына Твоего и Бога нашего, дати ми 
оставление, яже содеях лютых, Едина 
благословенная. 

[В Великий же Четверток 


Егда славнии ученицы на умовении 
вечери просвещахуся, тогда Иуда зло- 
честивый сребролюбием недуговав ом- 
рачашеся, и беззаконным судиям Тебе, 
праведнаго Судию, предает. Виждь, 
имений рачителю, сих ради удавление 
употребивша; бежи несытыя души, 
Учителю таковая дерзнувшия. Иже о 
всех благий Господи, слава Тебе.] 

Псалом 50: Помилуй мя, Боже... 
(см. с. 7). 

Канон, глас 2 
Песнь 1 

Ирмос: Грядите, людие, поим песнь 
Христу Богу, раздельшему море и на- 
ставльшему люди, яже изведе из работы 
египетския, яко прославися. 

Припев: Сердце чисто созижди во мне, Бо- 
же, и дух прав обнови во утробе моей‘. 

Хлеб живота вечнующаго да будет ми 
тело Твое святое, благоутробне Господи, 
и честная кровь, и недуг многообразных 
исцеление. 


1 См. примечание к с. 42. 

Припев: Не отвёржи мене от лица Твоего, и 
Духа Твоего Святаго не отыми от мене. 

Осквернен делы безместными, окаян- 
ный, Твоего пречистаго тела и божест- 
венныя крове недостоин есмь, Христе, 
причащения, егоже мя сподоби. 

Припев: Пресвятая Богородице, спаси нас. 

Богородичен: Земле благая, благосло- 
венная Богоневесто, клас прозябшая 
неоранный и спасительный миру, спо- 
доби мя, сей ядуща, спастися. 


Песнь 3 


Ирмос: На камени мя веры утвердив, 
разширил еси уста моя на враги моя. Воз- 
весели бо ся дух мой, внегда пети: несть 
свят, якоже Бог наш, и несть праведен паче 
Тебе, Господи. 

Слезныя ми подаждь, Христе, капли, 
скверну сердца моего очищающия, яко 
да, благою совестию очищен, верою 
прихожду и страхом, Владыко, ко при- 
чащению божественных даров Твойх. 

Во оставление да будет ми прегреше- 
ний пречистое тело Твое и божественная 
кровь, Духа же Святаго общение, и в 

жизнь вечную, Человеколюбче, и стра- 
стей и скорбей отчуждение. 

Богородичен: Хлеба животнаго трапе- 
за пресвятая, свыше милости ради 
сшедшаго и мирови новый живот даю- 
щаго, и мене ныне сподоби, недостой- 
наго, со страхом вкусити Сего и живу 
быти. 


Песнь 4 

Ирмос: Пришел еси от Девы не ходатай, 
ни ангел, но Сам, Господи, воплощся, и 
спасл еси всего мя, человека. Тем зову Ти: 
слава силе Твоей, Господи. 

Восхотел еси, нас ради воплощся, 
Многомилостиве, заклан быти, яко ов- 
ча, грех ради человеческих; темже мо- 
лю Тя: и моя очисти согрешения. 

Исцели души моея язвы, Господи, и 
всего освяти; и сподоби, Владыко, яко 
да причащуся тайныя Твоея божест- 
венныя вечери, окаянный. 

Богородичен: Умилостиви и мне су- 
щаго от утробы Твоея, Владычице, и со- 
блюди мя нескверна, раба Твоего, и 
непорочна, яко да прием умнаго бисера, 
освящуся. 

Песнь 5 


Ирмос: Света подателю и веков творче, 
Господи, во свете Твоих повелений настави 
нас; разве бо Тебе иного бога не знаем. 

Якоже предрёкл еси, Христё, да бу- 
дет убо худому рабу Твоему; и во мне 
пребуди, якоже обещался еси: се бо тело 
Твоё ям божественное и пию кровь 
Твою. 

Слове Божий и Боже, угль тёла Тво- 
его да будет мне, помраченному, в про- 
свещение и очищение оскверненной 
души моей кровь Твоя. 

Богородичен: Марӣе, Мати Божия, 
благоухания честное селение, Твоими 
молитвами сосуд мя избранный соде- 
лай, яко да освящений причащуся Сына 
Твоего. 


Песнь 6 


Ирмос: В бездне греховней валяяся, не- 
изследную милосердия Твоего призываю 
бездну: от тли, Боже, мя возведи. 

Ум, душу и сёрдце освяти, Спасе, и 
тело мое, и сподоби неосужденно, Вла- 
дыко, к страшным тайнам приступити. 

Да бых устранился от страстей и 
Твоея благодати имел бы приложение, 
живота же утверждение причащением 
святых, Христе, таин Твойх. 

Богородичен: Божие, Боже, Слово 
Святое, всего мя освяти, ныне прихо- 
дящаго к божественным Твоим тайнам, 
Святыя Матере Твоея мольбами. 


Кондак, глас 2 


Хлеб, Христе, взяти не презри мя, 
тело Твое и божественную Твою ныне 
кровь, пречистых, Владыко, и страш- 
ных Твоих таин причаститися окаян- 
наго; да не будет ми в суд, да будет же 
ми в живот вечный и безсмертный. 


Песнь 7 


Ирмос: Телу златому премудрыя дёти не 
послужиша, и в пламень сами поидоша, и 
боги их обругаша, среди пламене возопи- 
ша, и ороси я ангел: услышася уже уст 
ваших молитва. 

Источник благих, причащение, Хрис- 
те, безсмертных Твоих ныне таинств да 
будет ми свет и живот, и безстрастие, и 
к преспеянию же и умножению добро- 

детели божественнейшия ходатайствен- 
но, Едине Блаже, яко да славлю ТЯ. 

Да избавлюся от страстей и врагов, и 
нужды, и всякия скорби, трепетом и 
любовию, со благоговением, Человеко- 
любче, приступаяй ныне к Твоим без- 
смертным и божественным тайнам; и 
пети Тебе сподоби: благословен еси, Гос- 
поди, Боже отец наших. 

Богородичен: Спаса Христа рождшая 
паче ума, Богоблагодатная, молю Тя 
ныне, раб Твой, Чистую нечистый: хо- 
тящаго мя ныне к пречистым тайнам 
приступити, очисти всего от скверны 
плоти и духа. 


Песнь 8 


Ирмос: В пещь огненную ко отроком ев- 
рейским снизшедшаго и пламень в росу 
преложшаго Бога пойте дела, яко Господа, 
и превозносйте во вся веки. 

Небесных и страшных, и святых Тво- 
их, Христе, ныне таин и божественныя 
Твоея и тайныя вечери общника быти и 
мене сподоби, отчаяннаго, Боже Спасе 
мой. 


_— 139 > 


4 Последование ко причащению 9, 


Под Твоё прибег благоутробие, Бла- 
же, со страхом зову Ти: во мне пребуди, 
Спасе, и аз, якоже рекл еси, в Тебе: се 
бо, дерзая на милость Твою, ям тело 
Твое и пию кровь Твою. 

Припев: Пресвятая Трбице, Боже наш, сла- 
ва Тебе. 

Троичен: Трепещу, приемля огнь, да 
не опалюся, яко воск и яко трава. Оле 
страшнаго таинства! Оле благоутробия 
Божия! Како божественнаго тела и кро- 
ве брение причащаюся и нетленен со- 
творяюся? 


Песнь 9 
Ирмос: Безначальна Родителя Сын, Бог 
и Господь, воплощься от Девы, нам явися 
омраченная просветити, собрати расточен- 
ная; тем всепетую Богородицу величаем. 
Христос есть, вкусите и видите: Гос- 
подь нас ради, по нам бо древле бывый, 
единою Себе принес, яко приношение 
Отцу Своему, присно закалается, освя- 
щаяй причащающияся. 
Душею и телом да освящуся, Влады- 
ко, да просвещуся, да спасуся, да буду 
дом Твой причащением священных та- 

ин, живущаго Тя имея в себе со Отцем и 
Духом, Благодетелю многомилостиве. 

Припев: Воздаждь ми радость спасения 
Твоего и Духом Владычним утверди мя. 

Якоже огнь да будет ми и яко свёт 
тело Твоё и кровь, Спасе мой, пречест- 
ная, опаляя греховное вещество, сжи- 
гая же страстей терние и всего мя про- 
свещая покланятися божеству Твоему. 

Богородичен: Бог воплотися от чис- 
тых кровей Твоих; темже всякий род 
поет Тя, Владычице, умная же мно- 
жества славят, яко Тобою яве узреша 
всеми Владычествующаго, осущество- 
вавшагося человечеством. 

Достойно есть... Трисвятое. Пресвя- 
тая Троице... Отче наш... 

Тропарь дня или праздника. Если 
неделя — тропарь воскресный по гласу. 
Если же нет — настоящие тропари, 
глас 6: 

Помилуй нас, Господи, помилуй нас; 
всякаго бо ответа недоумеюще, сию 
Ти молитву, яко Владыце, грешнии 
приносим: помилуй нас. 

Слава. Господи, помилуй нас, на Тя 
бо уповахом; не прогневайся на ны 
зело, ниже помяни беззаконий наших, 
но призри и ныне, яко благоутробен, и 
избави ны от враг наших. Ты бо еси Бог 
наш, и мы людие Твои, вси дела руку 
Твоею и имя Твое призываем. 

И ныне. Милосердия двери отверзи 
нам, благословенная Богородице, наде- 
ющиися на Тя да не погибнем, но да из- 
бавимся Тобою от бед: Ты бо еси спасе- 
ние рода христианскаго. 

Господи, помилуй (40 раз). И покло- 
ны, сколько хочешь. 


И стихи: 


Хотя ясти, человече, тело Владычне, 
Страхом приступи, да не опалишися, 
Огнь бо есть. 

Божественную же пия кровь ко обще- 
нию, 

Первее примирися тя опечалившим. 
Таже дерзая таинственное брашно яждь. 
Прежде причастия страшныя жертвы, 
Животворящаго тёла Владычня, 

Сим помолися образом со трепетом: 

Молитва 1-я, Василия Великого 


Владыко Господи Иисусе Христе, Бо- 
же наш, источниче жизни и беземер- 
тия, всея твари видимыя и невидимыя 
Содетелю, Безначальнаго Отца Соприс- 
носущный Сыне и Собезначальный, 
премногия ради благости в последния 
дни в плоть оболкийся, и распныйся, и 
погребыйся за ны, неблагодарныя и 
злонравныя, и Твоею кровию обнови- 
вый растлевшее грехом естество наше; 
Сам, Безсмертный Царю, приими и мое, 
грешнаго, покаяние, и приклони ухо 
Твое мне, и услыши глаголы моя. Со- 
греших бо, Господи, согреших на небо и 
пред Тобою, и несмь достоин воззрети 
на высоту славы Твоея: прогнёвах бо 
Твою благость, Твоя заповеди престу- 
пив и не послушав Твоих повелений. Но 
Ты, Господи, незлобив сый, долготер- 
пелив же и многомилостив, не предал 
еси мя погибнути со беззаконьми мой- 
ми, моего всячески ожидая обращения. 
Ты бо рекл еси, Человеколюбче, проро- 
ком Твоим: яко хотением не хощу смер- 
ти грешника, но еже обратитися и живу 

быти ему. Не хощеши бо, Владыко, со- 
здания Твоёю руку погубити, ниже 
благоволиши о погибели человечестей, 
но хощеши всем спастися и в разум 
истины приити. Темже и аз, аще и не- 
достоин есмь небесе и землӣ, и сея при- 
временныя жизни, всего себе повинув 
греху, и сластем поработив, и Твой оск- 
вернив образ; но, творение и создание 
Твое быв, не отчаяваю своего спасения, 
окаянный, на Твое же безмерное благо- 
утробие дерзая, прихожду. Приими убо 
и мене, Человеколюбче Господи, якоже 
блудницу, яко разбойника, яко мытаря 
и яко блуднаго, и возми мое тяжкое 
бремя грехов, грех вземляй мира и 
немощи человёческия исцеляяй, труж- 
дающияся и обремененныя к Себе при- 
зываяй и упокоеваяй, не пришедый 
призвати праведныя, но грешныя на 
покаяние. И очисти мя от всякия сквер- 
ны плоти и духа, и научи мя совершати 
святыню во страсе Твоем; яко да чис- 
тым сведением совести моея святынь 
Твоих часть приемля, соединюся свя- 
тому телу Твоему и крови, и имею Тебе 

во мне живуща и пребывающа со Отцем 
и Святым Твоим Духом. Ей, Господи 
Иисусе Христе, Боже мой, и да не в суд 
ми будет причастие пречистых и живо- 
творящих таин Твоих, ниже да немо- 
щен буду душею же и телом, от еже не- 
достойне тем причащатися, но даждь 
ми даже до конечнаго моего издыхания 
неосужденно восприимати часть свя- 
тынь Твоих в Духа Святаго общение, в 
напутие живота вечнаго и во благопри- 
ятен ответ на Страшнем Судищи Твоем, 
яко да и аз со всеми избранными Тво- 
ими общник буду нетленных Твоих 
благ, яже уготовал еси любящим Тя, 
Господи, в нихже препрославлен еси во 
веки. Аминь. 


Молитва 2-я, 
святого Иоанна Златоуста 


Господи Боже мой, вем, яко несмь 
достоин, ниже доволен, да под кров 
внидеши храма души моея, занеже весь 
пуст и пался есть, и не имаши во мне 
места достойна еже главу подклонити; 
но, якоже с высоты нас ради смирил еси 

Себе, смирися и ныне смирению моему; 
и якоже восприял еси в вертепе и в 
яслех безсловесных возлещи, сице вос- 
приими и в яслех безсловесныя моея 
души и во оскверненное мое тело внити. 
И якоже не не удостоил еси внити и 
свечеряти со грешники в дому Симона 
прокаженнаго, тако изволи внити и в 
дом смиренныя моея души, прокажен- 
ныя и грешныя; и, якоже не отринул 
еси подобную мне блудницу и грешную, 
пришедшую и прикоснувшуюся Тебе, 
сице умилосердися и о мне грешнем, 
приходящем и прикасающем Ти ся; и, 
якоже не возгнушался еси скверных ея 
уст и нечистых, целующих Тя, ниже 
мойх возгнушайся сквернших оныя уст 
и нечистших, ниже мерзких мойх и 
нечистых устен и сквернаго и нечистей- 
шаго моего языка. Но да будет ми угль 
пресвятаго Твоего тела и честныя Твоея 
крове во освящение и просвещение, и 
здравие смиренней моей души и телу, 
во облегчение тяжестей многих мойх 
согрешений, в соблюдение от всякаго 
диавольскаго действа, во отгнание и 

возбранение злаго моего и лукаваго 
обычая, во умерщвление страстей, в 
снабдение заповедей Твойх, в прило- 
жение божественныя Твоея благодати и 
Твоего Царствия присвоение. Не бо яко 
презираяй прихожду к Тебе, Христе 
Боже, но яко дерзая на неизреченную 
Твою благость; и да не на мнозе удаля- 
яйся общения Твоего, от мысленнаго 
волка звероуловлен буду. Тёемже молю- 
ся Тебе: яко Един СЫЙ свят, Владыко, 
освяти мою душу и тело, ум и сердце, 
чревеса И утробы, и всего мя обнови, и 
вкорени страх Твой во удесех моих, и 
освящение Твое неотъемлемо от мене 
сотвори; и буди ми помощник и заступ- 
ник, окормляя в мире живот мой, спо- 
добляя мя и одесную Тебе предстояния 
со святыми Твоими, молитвами и мо- 
леньми Пречистыя Твоея Матере, неве- 
щественных Твоих служителей, и пре- 
чистых сил, и всех святых, от века Тебе 
благоугодивших. Аминь. 


Молитва 3-я, Симеона Метафраста 


Едине чистый и нетлённый Господи, 
за неизреченную милость человеколю- 

бия наше все восприёмый смешение от 
чистых и девственных кровей, паче 
естества Рождшия Тя, Духа Божествен- 
наго нашествием и благоволением Отца 
присносущнаго, Христе Иисусе, Пре- 
мудросте Божия, и Мире, и Сило, 
Твойм восприятием животворящая и 
спасительная страдания восприемый: 
крест, гвоздия, копие, смерть; умертви 
моя душетленныя страсти телесныя. 
Погребением Твоим адова пленивый 
царствия, погреби моя благими помыс- 
лы лукавая советования и лукавствия 
духи разори. Тридневным Твоим и жи- 
воносным воскресёнием падшаго пра- 
отца возставивый, возстави мя, грехом 
поползшагося, образы мне покаяния 
предлагая. Преславным Твойм вознесе- 
нием плотское обоживый восприятие и 
сие десным Отца седением почтый, спо- 
доби мя причастием святых Твоих таин 
десную часть спасаемых получити. Сни- 
тием Утешителя Твоего Духа сосуды 
честны священныя Твоя ученики соде- 
лавый, приятелище и мене покажи Того 
пришествия. Хотяй паки приити суди- 

ти вселенней правдою, благоволи и мне 
усрести Тя на облацех, Судию и Созда- 
теля моего, со всеми святыми Твоими, 
да безконечно славословлю и воспеваю 
Тя со Безначальным Твоим Отцем и 
Пресвятым, и Благим, и Животворя- 
щим Твойм Духом ныне и присно и во 
веки веков. Аминь. 


Молитва 4-я, его же 


Яко на страшнем Твоём и нелице- 
приёмнем предстояй Судилищи, Христе 
Боже, и осуждения подъемля, и слово 
творя о содеянных мною злых; сице 
днесь, прежде даже не приити дневи 
осуждения моего, у святаго Твоего 
жертвенника предстоя пред Тобою и 
пред страшными и святыми ангелы 
Твоими, преклонен от своея совести, 
приношу лукавая моя и беззаконная 
деяния, являяй сия и обличаяй. Виждь, 
Господи, смирение мое, и остави вся 
грехи моя; виждь, яко умножишася 
паче влас главы моея беззакония моя. 
Кое убо не содёях зло? Кий грех не 
сотворих? Кое зло не вообразих в души 

моей? Уже бо и делы содеях: блуд, пре- 
любодейство, гордость, кичёние, укоре- 
ние, хулу, празднословие, смех неподоб- 
ный, пиянство, гортанобесие, объяде- 
ние, ненависть, зависть, сребролюбие, 
любостяжание, лихоимство, самолю- 
бие, славолюбие, хищение, неправду, 
злоприобретение, ревность, оклевета- 
ние, беззаконие; всякое мое чувство и 
всякий уд оскверних, растлих, непотре- 
бен сотворих, делателище быв всячески 
диаволе. И вем, Господи, яко беззако- 
ния моя превзыдоша главу мою; но без- 
мерно есть множество щедрот Твоих, и 
милость неизреченна незлобивыя Твоея 
благости, и несть грех побеждающ чело- 
веколюбие Твоё. Темже, пречудный 
Царю, незлобиве Господи, удиви и на 
мне, грешнем, милости Твоя, покажи 
благости Твоея силу, и яви крепость 
благоутробнаго милосердия Твоего, и 
обращающася приими мя, грешнаго. 
Приими мя, якоже приял еси блуднаго, 
разбойника, блудницу. Приими мя, пре- 
безмерне и словом, и делом, и похотию 
безместною, и помышлением безсловес- 

ным согрешивша Тебе. И, якоже в еди- 
нонадесятый час пришедших приял 
еси, ничтоже достойно соделавших, 
тако приимӣ и мене, грешнаго, много бо 
согреших и осквернихся, и опечалих 
Духа Твоего Святаго, и огорчих чело- 
веколюбную утробу Твою, и делом, и 
словом, и помышлением, в нощи и во 
дни, явленне же и неявленне, волею же 
и неволею. И вем, яко представиши 
грехи моя предо мною таковы, яковы 
же мною содеяшася, и истяжеши слово 
со мною о ихже разумом непрощенно 
согреших. Но, Господи, Господи, да не 
праведным судом Твойм, ниже яростию 
Твоею обличиши мя, ниже гневом 
Твойм накажеши мя; помилуй мя, Гос- 
поди, яко не токмо немощен есмь, но и 
Твое есмь создание. Ты убо, Господи, 
утвердил еси на мне страх Твой, аз же 
лукавое пред Тобою сотворих. Тебе убо 
Единому согреших, но молю Тя, не 
вниди в суд с рабом Твоим. Аще бо 
беззакония назриши, Господи, Господи, 
кто постойт? Аз бо есмь пучина греха, и 
несмь достоин, ниже доволен воззрети и 

видети высоту небесную, от множества 
грехов моих, ихже несть числа: всякое 
бо злодеяние, и коварство, и ухищрение 
сатанино, и растления, злопомнения, 
совётования ко греху и иные тмочис- 
ленныя страсти не оскудеша от мене. 
Киими бо не растлихся грехи? Киими 
не содержахся злыми? Всяк грех со- 
деях, всякую нечистоту вложих в душу 
мою, непотребен бых Тебе, Богу моему, 
и человеком. Кто возставит мя, в сице- 
вая злая и толика падшаго согрешения? 
Господи Боже мой, на Тя уповах; аще 
есть ми спасёния упование, аще побеж- 
дает человеколюбие Твоё множества 
беззаконий моих, буди ми спаситель, и 
по щедротам Твоим и милостем Твойм 
ослаби, остави, прости ми вся, елика Ти 
согреших, яко многих зол исполнися 
душа моя, и несть во мнё спасения 
надежды. Помилуй мя, Боже, по вели- 
цей милости Твоей и не воздаждь ми по 
делом моим, и не осуди мя по деянием 
моим, но обрати, заступи, избави душу 
мою от совозрастающих ей зол и лютых 
восприятий. Спаси мя ради милости 

Твоея, да, идеже умножится грех, пре- 
изобилует благодать Твоя; и восхвалю, 
и прославлю Тя всегда, вся дни живота 
моего. Ты бо еси Бог кающихся и Спас 
согрешающих, и Тебе славу возсылаем, 
со Безначальным Твоим Отцем и Пре- 
святым, и Благим, и Животворящим 
Твоим Духом, ныне и присно и во веки 
веков, аминь. 


Молитва 5-я, 
святого Иоанна Дамаскина 


Владыко Господи Иисусе Христе, Бо- 
же наш, едине имеяй власть человеком 
оставляти грехи, яко благ и чело- 
веколюбец, презри моя вся в ведении и 
не в ведении прегрешения и сподоби мя 
неосужденно причаститися божествен- 
ных, и преславных, и пречистых, и жи- 
вотворящих Твойх таин не в тяжесть, 
НИ В муку, ни В приложение грехов, но 
во очищение, и освящение, И обручение 
будущаго живота и Царствия, в стену и 
помощь, и в возражение сопротивных, 
во истребление многих моих согреше- 
ний. Ты бо еси Бог милости и щедрот, и 

человеколюбия, и Тебе славу возсы- 
лаем, со Отцем и Святым Духом, нынеи 
присно и во веки веков. Аминь. 


Молитва 6-я, 
святого Василия Великого 


Вем, Господи, яко недостойне прича- 
щаюся пречистаго Твоего тела и чест- 
ныя Твоея крове и повинен есмь, и суд 
себе ям и пию, не разсуждая тела и 
крове Тебе, Христа и Бога моего; но, на 
щедроты Твоя дерзая, прихожду к Тебе, 
рекшему: ядый Мою плоть и пияй Мою 
кровь во Мне пребывает, и Аз в нем. 
Умилосердися убо, Господи, и не обли- 
чи мя грешнаго, но сотвори со мною по 
милости Твоей; и да будут ми святая 
сия во исцеление и очищение, и просве- 
щение, и сохранение, и спасение, и во 
освящение души и тела; во отгнание 
всякаго мечтания и лукаваго деяния, и 
действа диавольскаго, мысленне во 
удесех моих действуемаго, в дерзнове- 
ние и любовь, яже к Тебе; во исправле- 
ние жития и утверждение, в возраще- 
ние добродетели и совершенства; во 

исполнение заповедей, в Духа Святаго 
общение, в напутие живота вечнаго, во 
ответ благоприятен на Страшнем Суди- 
щи Твоем, не в суд или во осуждение. 


Молитва 7-я, 
святого Симеона Нового Богослова 


От скверных устен, от мёрзкаго серд- 
ца, от нечистаго языка, от души осквер- 
нены приими моление, Христе мой, и 
не презри моих ни словес, ниже обра- 
зов, ниже безстудия. Даждь ми дерзно- 
венно глаголати, яже хощу, Христе 
мой, паче же и научи мя, что ми подо- 
бает творити и глаголати. Согреших па- 
че блудницы, яже уведе, где обитаеши, 
миро купивши, прийде дерзостне пома- 
зати Твои нозе, Бога моего, Владыки и 
Христа моего. Якоже ону не отринул 
еси, пришедшую от сердца, ниже мене 
возгнушайся, Слове; Твои же ми по- 
даждь нозе и держати, и целовати, и 
струями слезными, яко многоценным 
миром, сия дерзостно помазати. Омый 
мя слезами моими, очисти мя ими, 
Слове. Остави и прегрешения моя, и 

прощение ми подаждь. Веси зол мно- 
жество, веси и струпы моя, и язвы зри- 
ши моя, но и веру веси, и произволение 
зриши, и воздыхание слышиши. Не та- 
ится Тебе, Боже мой, Творче мой, Изба- 
вителю мой, ниже капля слезная, ниже 
капли часть некая. Несоделанное моё 
видесте очи Твои; в книзе же Твоей и 
еще несодеянная написана Тебе суть. 
Виждь смирёние моё, виждь труд мой 
елик, и грехи вся остави ми, Боже вся- 
ческих, да чистым сердцем, притрепет- 
ною мыслию и душею сокрушенною 
нескверных Твоих причащуся и пресвя- 
тых таин, имиже оживляется и обожа- 
ется всяк ядый же и пияй чистым сёрд- 
цем. Ты бо рекл еси, Владыко мой: 
всяк, ядый Мою плоть и пияй Мою 
кровь, во Мне убо сей пребывает, в нём- 
же и Аз есмь. Истинно слово всяко 
Владыки и Бога моего, божественных 
бо причащаяйся и боготворящих бла- 
годатей, не убо есмь един, но с Тобою, 
Христе мой, Светом трисолнечным, 
просвещающим мир. Да убо не един 
пребуду кроме Тебе, Живодавца, дыха- 

ния моего, живота моего, радования мо- 
его, спасения миру. Сего ради к Тебе 
приступих, якоже зриши, со слезами и 
душею сокрушенною, избавления моих 
прегрешёний прошу прияти ми, и Тво- 
их живодательных и непорочных та- 
инств причаститися неосужденно, да 
пребудеши, якоже рекл еси, со мною 
треокаянным, да не кроме обрет мя 
Твоея благодати, прелестник восхитит 
мя льстивне и, прельстив, отведет бого- 
творящих Твоих словес. Сего ради к 
Тебе припадаю и тепле вопию Ти: яко- 
же блуднаго приял еси и блудницу 
пришедшую, тако приими мя, блуднаго 
и сквёрнаго, Щедре. Душею сокрушен- 
ною ныне бо к Тебе приходя, вем, 
Спасе, яко иный, якоже аз, не прегре- 
ши Тебе, ниже содея деяния, яже аз 
содеях. Но сие паки вем, яко не вели- 
чество прегрешений, ни грехов мно- 
жество превосходит Бога моего многое 
долготерпение и человеколюбие край- 
нее; но милостию сострастия тепле 
кающияся, и чистиши, и светлиши, и 
света твориши причастники, общники 

божества Твоего соделоваяй независтно, 
и странное и ангелом, и человеческим 
мыслем беседуеши им многажды, яко- 
же другом Твоим истинным. Сия дер- 
зостна творят мя, сия вперяют мя, 
Христе мой. И, дерзая Твоим богатым к 
нам благодеянием, радуяся вкупе и тре- 
пеща, огневи причащаюся, трава сый, 
и, странно чудо, орошаемь неопально, 
якоже убо купина древле неопальне го- 
рящи. Ныне благодарною мыслию, бла- 
годарным же сердцем, благодарными 
удесы моими души и тёла моего покло- 
няюся и величаю, и славословлю Тя, 
Боже мой, яко благословенна суща 
ныне же и во веки. 


Молитва 8-я, 
святого Иоанна Златоуста 


Боже, ослаби, остави, прости ми со- 
грешения моя, елика Ти согреших, аще 
словом, аще делом, аще помышлёнием, 
волею или неволею, разумом или нера- 
зумием, вся ми прости, яко благ и чело- 
веколюбец; и молитвами Пречистыя 
Твоея Матере, умных Твоих служите- 

лей и святых сил, и всех святых, от 
века Тебе благоугодивших, неосужден- 
но благоволи прияти ми святое и пре- 
чистое Твое тело и честную кровь во 
исцеление души же и тела и во очи- 
щение лукавых моих помышлений. Яко 
Твоё ёсть царство и сила, и слава, со 
Отцем и Святым Духом, ныне и присно 
и во веки веков. Аминь. 


Молитва 9-я, его же 


Несмь доволен, Владыко Господи, да 
внидеши под кров души моея; но, 
понеже хощеши Ты, яко человеколю- 
бец, жити во мне, дерзая, приступаю; 
повелеваеши, да отверзу двери, яже Ты 
един создал еси, и внидеши со челове- 
колюбием якоже еси; внидеши и про- 
свещаеши помрачённый мой помысл. 
Верую, яко сие сотвориши: не бо блуд- 
ницу, со слезами пришедшую к Тебе, 
отгнал еси; нижё мытаря отвергл еси 
покаявшася; ниже разбойника, познав- 
ша царство Твоё, отгнал еси; ниже 
гонителя покаявшася оставил еси, еже 
бе; но от покаяния Тебе пришедшия 

вся, в лице Твоих другов вчинил еси, 
Един сый благословенный всегда, ныне 
и в безконечныя веки. Аминь. 


Молитва 10-я, его же 


Господи Иисусе Христе, Боже мой, 
ослаби, остави, очисти и прости ми, 
грешному, и непотребному, и недостой- 
ному рабу Твоему, прегрешения и со- 
грешения, и грехопадения моя, елика 
Ти от юности моея даже до настоящаго 
дне и часа согреших: аще в разуме и в 
неразумии, аще в словесёх или делех, 
или помышлеёниих и мыслех, и начи- 
наниих, и всех моих чувствах. И мо- 
литвами безсеменно рождшия Тя, Пре- 
чистыя и Приснодевы Марии, Матере 
Твоея, единыя непостыдныя надежды и 
предстательства, и спасения моего, спо- 
доби мя неосужденно причаститися пре- 
чистых, безсмертных, животворящих и 
страшных Твоих таинств, во оставление 
грехов и в жизнь вечную; во освящение 
и просвещение, крепость, исцеление и 
здравие души же и тёла и в потребление 
и всесовершенное погубление лукавых 

моих помыслов и помышлений, и пред- 
приятий, и нощных мечтаний, темных 
и лукавых духов; яко Твое есть царство 
и сила, и слава, и честь, и поклонение, 
со Отцем и Святым Твойм Духом, ныне 
и присно и во веки веков. Аминь. 


Молитва 11-я, 
святого Иоанна Дамаскина 


Пред дверьми храма Твоего пред- 
стою, и лютых помышлений не отсту- 
паю; но Ты, Христе Боже, мытаря оп- 
равдивый и хананею помиловавый, и 
разбойнику рая двери отверзый, отвер- 
зи ми утробы человеколюбия Твоего и 
приими мя, приходяща и прикасающа- 
ся Тебе, яко блудницу и кровоточивую. 
Ова убо, края ризы Твоея коснувшися, 
удобь исцеление прият, ова же, пречис- 
теи Твои нозе удержавши, разрешение 
грехов понесе. Аз же, окаянный, все 
Твое тело дерзая восприяти, да не опа- 
лен буду; но приими мя, якоже оныя, и 
просвети моя душевная чувства, попа- 
ляя моя греховныя вины, молитвами 
безсеменно Рождшия Тя, и небесных 

сил, яко благословен еси во веки веков. 
Аминь. 


Молитва святого Иоанна Златоуста 


Верую, Господи, и исповедую, яко Ты 
еси войстинну Христос, Сын Бога Жи- 
ваго, пришедый в мир грешныя спасти, 
от нихже первый есмь аз. Еще верую, 
яко сие есть самое пречистое тело Твое, 
и сия есть самая честная кровь Твоя. 
Молюся убо Тебе: помилуй мя и прости 
ми прегрешения моя вольная и неволь- 
ная, яже словом, яже делом, яже веде- 
нием и неведением, и сподоби мя не- 
осужденно причаститися пречистых 
Твоих таинств, во оставление грехов и в 
жизнь вечную. Аминь. 


Приходя же причаститься, 
произноси мысленно эти стихи 
Метафраста: 


Се приступаю к божественному прича- 
щению. 
Содетелю, да не опалиши мя приоб- 
щением, 


Огнь бо еси, недостойныя попаляяй. 
Но убо очисти мя от всякия скверны. 

Затем: 

Вечери Твоея тайныя днесь, Сыне 
Божий, причастника мя приими; не бо 
врагом Твоим тайну повем, ни лобзания 
Ти дам, яко Иуда, но яко разбойник 
исповёдаю Тя: помяни мя, Господи, во 
Царствии Твоем. 


И стихи: 


Боготворящую кровь ужаснися, 
человече, зря, 

Огнь бо есть, недостойныя попаляяй. 
Божественное тело и обожает мя 

и питает; 

Обожает дух, ум же питает странно. 


Потом тропари: 

Усладил мя еси любовию, Христе, и 
изменил мя еси божественным Твоим 
рачением; но попали огнем невещест- 
венным грехи моя и насытитися еже в 
Тебе наслаждения сподоби, да, ликуя, 
возвеличаю, Блаже, два пришествия 
Твоя. 

Во светлостех святых Твойх како вни- 
ду, недостойный? Аще бо дерзну со- 
внити в чертог — одежда мя обличает, 

яко нёсть брачна, и связан извержен 
буду от ангелов. Очисти, Господи, сквер- 
ну души моея и спаси мя, яко человеко- 
любец. 


Также молитву: 


Владыко Человеколюбче, Господи 
Иисусе Христе, Боже мой, да не в суд 
ми будут святая сия, за еже недостойну 
ми быти, но во очищение и освящение 
души же и тела, и во обручение буду- 
щия жизни и Царствия. Мне же, еже 
прилеплятися Богу, благо есть, полага- 
ти во Господе упование спасения моего. 

И еще: 

Вечери Твоея тайныя днесь, Сыне 
Божий, причастника мя приими; не бо 
врагом Твоим тайну повем, ни лобзания 
Ти дам, яко Иуда, но яко разбойник 
исповедаю Тя: помяни мя, Господи, во 
Царствии Твоём. 


БЛАГОДАРСТВЕННЫЕ 
МОЛИТВЫ ПО СВЯТОМ 
ПРИЧАЩЕНИИ 


Слава Тебе, Боже. Слава Тебе, Боже. 
Слава Тебе, Боже. 


Благодарственная молитва 1-я 


Благодарю Тя, Господи Боже мой, 
яко не отринул мя еси, грешнаго, но 
общника мя быти святынь Твоих спо- 
добил еси. Благодарю Тя, яко мене, не- 
достойнаго, причаститися пречистых 
Твоих и небесных даров сподобил еси. 
Но, Владыко Человеколюбче, нас ради 
умерый же и воскресый, и даровавый 
нам страшная сия и животворящая 
таинства во благодеяние и освящение 
душ и телес наших, даждь быти сим и 
мне во исцеление души же и тела, во от- 
гнание всякаго сопротивнаго, в просве- 
щение очию сердца моего, в мир душев- 
ных мойх сил, в веру непостыдну, в 

любовь нелицемерну, во исполнение 
премудрости, в соблюдение заповедей 
Твоих, в приложение божественныя 
Твоея благодати и Твоего Царствия при- 
своение, да, во святыни Твоей теми 
сохраняемь, Твою благодать поминаю 
всегда, и не ктому себе живу, но Тебе, 
нашему Владыце и Благодетелю, и тако 
сего жития изшед о надежди живота 
вечнаго, в присносущный достигну 
покой, идеже празднующих глас непре- 
станный и безконёчная сладость зря- 
щих Твоего лица доброту неизречен- 
ную. Ты бо еси истинное желание и 
неизреченное веселие любящих ТЯ, 
Христе Боже наш, и Тя поёт вся тварь 
во веки. Аминь. 


Молитва 2-я, 
святого Василия Великого 


Владыко Христе Боже, Царю веков и 
Содетелю всех, благодарю Тя о всех, 
яже ми еси подал благих, и о прича- 
щении пречистых и животворящих 
Твойх таинств. Молю убо Тя, Блаже и 
Человеколюбче, сохрани мя под кровом 

Твоим и в сёни крилу Твоею; и даруй 
ми чистою совестию даже до последняго 
моего издыхания достойно причащати- 
ся святынь Твоих во оставление грехов 
и в жизнь вечную. Ты бо еси хлеб жи- 
вотный, источник святыни, податель 
благих, и Тебе славу возсылаем со От- 
цём и Святым Духом, ныне и присно и 
во веки веков. Аминь. 


Молитва 3-я, Симебна Метафраста 


Давый пищу мне плоть Твою волею, 
огнь сый и опаляяй недостойныя, да не 
опалиши мене, Содетелю мой; паче же 
пройди во уды моя, во вся составы, во 
утробу, в сёрдце. Попали тёрние всех 
моих прегрешений. Душу очисти, освя- 
тй помышления. Составы утверди с 
костьми вкупе. Чувств просвети прос- 
тую пятерицу. Всего мя спригвозди 
страху Твоему. Присно покрый, соблю- 
ди же и сохрани мя от всякаго дела и 
слова душетленнаго. Очисти и омый, и 
украси мя, удобри, вразуми и просвети 
мя. Покажи мя Твое селение Единаго 

Духа, и не ктому селение греха. Да, яко 
Твоего дому входом причащения, яко 
огня менё бежит всяк злодей, всяка 
страсть. Молитвенники Тебе приношу 
вся святыя, чиноначалия же безплот- 
ных, Предтечу Твоего, премудрыя апос- 
толы, к сим же Твою несквёрную чис- 
тую Матерь, ихже мольбы, Благоутроб- 
не, приими, Христе мой, и сыном света 
соделай Твоего служителя. Ты бо еси 
освящение и Единый наших, Блаже, 
душ, и светлость; и Тебе лепоподобно, 
яко Богу и Владыце, славу вси возсы- 
лаем на всяк день. 


Молитва 4-я 


Тело Твое святое, Господи Иисусе 
Христе Боже наш, да будет ми в живот 
вечный, и кровь Твоя честная во остав- 
ление грехов; буди же ми благодарение 
сие в радость, здравие и веселие; в 
страшное же и второе пришествие Твое 
сподоби мя, грешнаго, стати одесную 
славы Твоея, молитвами Пречистыя 
Твоея Матере и всех святых. 

Молитва 5-я, ко Пресвятой Богородице 


Пресвятая Владычице Богородице, 
свете помраченныя моея души, надеж- 
до, покрове, прибежище, утешение, ра- 
дование мое, благодарю Тя, яко сподо- 
била мя еси, недостойнаго, причастника 
быти пречистаго тела и честныя крове 
Сына Твоего. Но, рождшая истинный 
Свет, просвети моя умныя очи сердца; 
Яже источник безсмертия рождшая, 
оживотвори мя, умерщвленнаго грехом; 
Яже милостиваго Бога любоблагоутроб- 
ная Мати, помилуй мя, и даждь ми 
умиление и сокрушение в сердце моем, 
и смирение в мыслех моих, и воззвание 
в пленениих помышлений моих: и спо- 
доби мя до последняго издыхания не- 
осужденно приимати пречистых таин 
освящение во исцеление души же и 
тела. И подаждь ми слезы покаяния и 
исповедания во еже пети и славити Тя 
во вся дни живота моего, яко благосло- 
венна и препрославленна еси во веки. 
Аминь. 

Ныне отпущаеши раба Твоего, Вла- 
дыко, по глаголу Твоему с миром, яко 

видеста очи мой спасение Твое, еже еси 
уготовал пред лицем всех людей: свет во 
откровёние языков и славу людей Тво- 
их, Израиля. | 

Трисвятое. И по Отче наш... 


Святому Иоанну Златоусту 
Тропарь, глас 8 

Уст твойх, якоже свётлость огня, воз- 
сиявши благодать, вселенную просвети, 
несребролюбия мирови сокровища снис- 
ка, высоту нам смиренномудрия пока- 
за, но, твойми словесы наказуя, отче 
Иоанне Златоусте, моли Слова Христа 
Бога спастися душам нашим. 


Кондак, глас 6 


Слава. От небес приял еси божествен- 
ную благодать, и твойми устнами вся 
учиши покланятися в Троице Единому 
Богу, Иоанне Златоусте всеблаженне, 
преподобне, достойно хвалим тя, еси бо 
наставник, яко божественная являя. 

И ныне. Предстательство христиан 
непостыдное, ходатайство ко Творцу не- 
преложное, не презри грешных моле- 
ний гласы, но предвари, яко благая, на 

помощь нас, верно зовущих Ти: ускорӣ 
на молитву, и потщися на умоление, 
предстательствующи присно, Богороди- 
це, чтущих Тя. 

[Если же совершалась литургия свя- 
того Василия Великого, читай тропарь 
и кондак Василию Великому: 


Тропарь, глас 1 


Во всю землю изыде вещание твое, 
яко приёмшую слово твое, имже бого- 
лёпно научил еси, естество сущих уяс- 
нил еси, человеческия обычаи украсил 
еси, царское священие, отче препо- 
добне, моли Христа Бога спастися ду- 
шам нашим. 


Кондак, глас 4 


Слава. Явился еси основание непо- 
колебимое Церкве, подая всём некра- 
домое господство человеком, запечатлёя 
твоими веленьми, небоявленне Василие 
преподобне. 

И ныне. Предстательство христиан... 

Если же совершалась литургия Преж- 
деосвященных Даров, читай тропарь и 
кондак святому Григорию Двоеслову: 

Тропарь, глас 4 

Иже от Бога свыше божёственную 
благодать восприем, славне Григорие, и 
Того силою укрепляемь, евангельски 
шествовати изволил еси, отонудуже у 
Христа возмездие трудов приял еси, все- 
блаженне, Егоже моли, да спасёт души 
наша. 

Кондак, глас 3 

Слава. Подобоначальник показался 
еси Начальника пастырем Христа, ино- 
ков чреды, отче Григорие, ко ограде 
небесней наставляя, и оттуду научил 
еси стадо Христово заповедем Его; ныне 
же с ними радуешися и ликуеши в 
небесных кровех. 

И ныне. Предстательство христиён...| 

Господи, помилуй (12 раз). Слава, и 
ныне. 

Честнейшую херувим и славнейшую 
без сравнения серафим, без истления 
Бога Слова рождшую, сущую Богоро- 
дицу Тя величаем. 

После причащёния да пребывает каждый в 


чистоте, воздержании и немногословии, чтобы 
достойно сохранить в себе Христа принятого. 


А 9 
9 


МОЛИТВЫ РАЗНЫЕ 


Перед вкушєёнием пищи 


Отче наш... (см. с. 5) или: 

Очи всёх на Тя, Господи, уповают, и 
Ты даеши ИМ пищу во благовремении: 
отверзаеши Ты щедрую руку Твою и 
исполняеши всякое животно благово- 
ления. 


После вкушёния пищи 
Благодарим Тя, Христе Боже наш, 
яко насытил еси нас земных Твоих 
благ; не лиши нас и Небеснаго Твоего 
Царствия, но яко посреде учеников 
Твоих пришел еси, Спасе, мир даяй им, 
прииди к нам и спаси нас. 
Призывание помощи Духа Святого 
на всякое доброе дёло 
Царю Небесный... (см. с. 3). 
Тропарь, глас 2 
Творче и Создателю всяческих, Боже, 
дела рук наших, к славе Твоей начина- 

емая, Твоим благословением спешно ис- 
прави, и нас от всякаго зла избави, яко 
Един всесилен и человеколюбец. 


Кондак, глас 6 


Скорый в заступление и крепкий в 
помощь, предстани благодатию силы 
Твоея ныне, и, благословив, укрепи, ив 
совершение намерения благаго дела ра- 
бов Твоих произведи, вся бо елика хо- 
щеши, яко Сильный Бог, творити мо- 
жеши. 


Благодарение за всякое благодеяние 
Божие 


Тропарь, глас 4 
Благодарни суще недостойнии раби 
Твой, Господи, о Твойх великих благо- 
деяниих на нас бывших, славяще Тя 
хвалим, благословим, благодарим, поём 
и величаем Твое благоутробие, и рабски 
любовию вопием Ти: Благодетелю, Спа- 
се наш, слава Тебе. 
Кондак, глас 3 
Твоих благодеяний и даров туне, яко 
раби непотребнии, сподобльшеся, Вла- 
дыко, к Тебе усердно притекающе, бла- 

годарение по силе приносим, и Тебе яко 
Благодетеля и Творца славяще, вопиём: 
слава Тебе, Боже всещедрый. 

Слава, и ныне. Богородичен: Богоро- 
дице, христианом помощнице, Твоє 
предстательство стяжавше раби Твои, 
благодарно Тебе вопиєм: радуйся, Пре- 
чистая Богородице Дево, и от всех нас 
бед Твойми молитвами всегда избави, 
Едина вскоре предстательствующая. 


О умножении любви и искоренєнии 
ненависти и всякой злобы 


Тропарь, глас 4 


Союзом любве апостолы Твоя связа- 
вый, Христе, и нас, Твоих верных ра- 
бов, к Себе тєм крепко связав, творити 
заповеди Твоя и друг друга любити не- 
лицемерно сотвори, молитвами Богоро- 
дицы, Едине Человеколюбче. 

Кондак, глас 5 

Пламенем любве распали к Тебе серд- 
ца наша, Христе Боже, да тою разжи- 
гаеми, сердцем, мыслию же и душею, и 
всею крепостию нашею возлюбим Тя, и 
искренняго своего яко себе, и повеле- 

ния Твоя храняще славим Тя, всех благ 
дателя. 


О примирёнии враждующих 


Владыко Человеколюбче, Царю веков 
и Подателю благих, разрушивший 
вражды средостение и мир подавший 
роду человеческому, даруй и ныне мир 
рабом Твоим (имярек), вкорени в них 
страх Твой и друг ко другу любовь 
утверди; угаси всяку распрю, отыми вся 
разногласия соблазны. Яко Ты еси мир 
наш, и Тебе славу возсылаем, Отцу и 
Сыну и Святому Духу, ныне и присно и 
во веки веков. Аминь. 


О ненавидящих и обидящих нас 
Тропарь, глас 4 


О распенших Тя моливыйся, любо- 
душне Господи, и рабом Твоим о вразех 
молитися повелевый, ненавидящих и 
обидящих нас прости, и от всякаго зла 
и лукавства к братолюбному и доброде- 
тельному настави жительству, смирєн- 
но мольбу Тебе приносим, да в соглас- 

ном единомыслии славим Тя, Единаго 
Человеколюбца. 


Кондак, глас 5 


Якоже первомученик Твой Стефан о 
убивающих его моляше Тя, Господи, и 
мы, припадающе, молим: ненавидящих 
всех и обидящих нас прости, во еже ни 
единому от них нас ради погибнути, но 
всём спастися благодатию Твоею, Боже 
всещедрый. 


О путешествующих 
Тропарь, глас 2 


Путь и истина сый, Христе, спутника 
ангела Твоего рабом Твойм ныне, якоже 
Товии иногда, посли сохраняюща, и не- 
вредимых, к славе Твоей, от всякаго зла 
во всяком благополучии соблюдающа, 
молитвами Богородицы, Едине Чело- 
веколюбче. 


Кондак, глас 2 


Луце и Клебпе во Еммаус спутьшест- 
вовавый, Спасе, сошествуй и ныне ра- 
бом Твоим, путьшествовати хотящим, 
от всякаго избавляя их злаго обстоя- 

ния: вся бо Ты, яко человеколюбец, мо- 
жеши хотяй. 


Молитва 


Господи Иисусе Христе, Боже наш, 
истинный и живый путю, состранство- 
вати мнимому Твоему отцу Иосифу и 
Пречистей Ти Деве Матери во Египет 
изволивый, и Луце и Клеопе во Еммаус 
спутьшествовавый! И ныне смиренно 
молим Тя, Владыко Пресвятый, и ра- 
бом Твоим сим Твоєю благодатию спуть- 
шеёствуй. И, якоже рабу Твоему Товии, 
ангела-хранителя и наставника посли, 
сохраняюща и избавляюща их от всяка- 
го злаго обстояния видимых и невиди- 
мых врагов и ко исполнению заповедей 
Твоих наставляюща, мирно же и благо- 
получно, и здраво препровождающа, и 
паки цело и безмятежно возвращающа; 
и даждь им все благое свое намерение 
ко благоугождению Твоему благополуч- 
но во славу Твою исполнити. Твоє бо 
есть, еже миловати и спасати нас, и 
Тебе славу возсылаем со Безначальным 
Твоим Отцем и со Пресвятым, и Бла- 

гим, и Животворящим Твоим Духом 
ныне и присно и во веки веков. Аминь. 


О болящем 
Тропарь, глас 4 
Скорый в заступлении Един сый, 
Христе, скорое свыше покажи посеще- 
ние страждущему рабу Твоему, и избави 
От недуг И горьких болезней; И ВОЗДВИГ- 
ни во еже пети Тя и славити непре- 
станно молитвами Богородицы, Едине 
Человеколюбче. 
Кондак, глас 2 


На одре болезни лежащаго и смерт- 
ною раною уязвленнаго, якоже иногда 
воздвигл еси, Спасе, Петрову тещу и 
разслабленнаго, на одре носимаго, сице 
и ныне, Милосерде, страждущаго по- 
сети и исцели; Ты бо Един еси недуги и 
болезни рода нашего понесый и вся 
могий, яко многомилостив. 

Молитва 

Владыко Вседержителю, Святый Ца- 
рю, наказуяй и не умерщвляяй, утвер- 
ждаяй низпадающия и возводяй низ- 
верженныя, телёесныя человеков скорби 

исправляяй, молимся Тебе, Боже наш, 
раба Твоего (имярек) немощствующа 
посети милостию Твоєю, прости ему 
всякое согрешение вольное и невольное. 
Ей, Господи, врачебную Твою силу с 
небесе низпосли, прикоснися телеси, 
угаси огневицу, укроти страсть и вся- 
кую немощь таящуюся, буди врач раба 
Твоего (имярек), воздвигни его от одра 
болезненнаго и от ложа озлоблєния це- 
ла и всесовершенна, даруй его Церкви 
Твоей благоугождающа и творяща волю 
Твою. Твое бо есть, еже миловати и спа- 
сати ны, Боже наш, и Тебе славу возсы- 
лаем, Отцу и Сыну и Святому Духу, 
ныне и присно и во вёки веков. Аминь. 


Молитва Иисусова 
Господи, Иисусе Христв, Сыне Бо- 
жий, помилуй мя грешнаго. 
Молитва святого Ефрема Сирина 


Господи и Владыко живота моего! 
Дух праздности, уныния, любоначалия 
и празднословия не даждь ми. Дух же 
целомудрия, смиренномудрия, терпе- 
ния и любве даруй ми, рабу Твоему. Ей, 

Господи, Царю, даруй ми зрети моя 
прегрешения и не осуждати брата мо- 
его, яко благословен еси во веки веков. 
Аминь. 


Молитва последних оптинских старцев 


Господи, дай мне с душевным спо- 
койствием встретить все, что принесет 
мне наступающий день. Дай мне всеце- 
ло предаться воле Твоей святой. На вся- 
кий час сего дня во всём наставь и под- 
держи меня. Какие бы я ни получал 
известия в течение дня, научи меня 
принять их со спокойной душою и твер- 
дым убеждением, что на все святая воля 
Твоя. Во всех словах и делах моих руко- 
води моими мыслями и чувствами. Во 
всех непредвиденных случаях не дай 
мне забыть, что все ниспослано Тобой. 
Научи меня прямо и разумно действо- 
вать с каждым ближним моим, никого 
не смущая, и не огорчая. 

Господи, дай мне силу перенести 
утомление наступающего дня и все со- 
бытия в течение дня. Руководи моєю 
волею и научи меня молиться, верить, 

надеяться, терпеть, прощать и любить. 
Аминь. 


Молитва ежедневная святителя 
Филарета Московского 


Господи! Не знаю чего мне просить у 
Тебя. Ты един ведаешь, что мне потреб- 
Ты любишь меня паче, нежели я 
умею любить Тебя. Отче, даждь рабу 
Твоему, чего сам я просить не умею. Не 
дерзаю просить ни креста, ни утешения. 
Только предстою пред Тобою, сердце мое 
отверсто. Ты зришь нужды, которых я 
не зрю. Зри и сотвори со мною по ми- 
лости Твоей. Порази и исцели, низложи 
и подыми меня. Благоговею и безмолв- 
ствую пред святою Твоею волею и непо- 
стижимыми для меня Твоими судьбами. 
Приношу себя в жертву Тебе. Нету меня 
другого желания, кроме желания испол- 
нять волю Твою. Научи меня молиться. 
Сам во мне молись! Аминь. 


Молитва святителя Иоасафа 

Белгородского на каждый час 
Буди благословен день и час, во нь же 
Господь мой, Иисус Христос, мене ради 
родися, распятие претерпе и смертию 

пострада. О Господи Иисусе Христе, 
Сыне Божий, в час смерти моея приими 
дух раба Твоего, в странствии суща, 
молитвами Пречистыя Твоея Матери и 
всех святых Твоих, яко благословен еси 
во веки веков. Аминь. 


Молитва преподобного Силуана 
Афонского 


Господи Милостивый, Духом Святым 
научи нас смирению Твоему. Господи, 
не дай мне возмечтать о себе, как бы о 
лучшем кого из людей, но думать, како 
худшем всех, и никого не осуждать. 


Молитва о спасвнии России 


Господи Иисусе Христе, Боже наш! 
Прими от нас, недостойных рабов Тво- 
ИХ, усёрдное моление сие и, простив нам 
вся согрешєния наша, помяни всех вра- 
гов наших, ненавидящих и обидящих 
нас, и не воздаждь им по делам их, но по 
великой милости Твоей обрати их: не- 
верных ко правоверию и благочестию, 
верных же во еже уклонитися от зла и 
творити благое. Нас же всех и Церковь 
Твою Святую, всесильною Твоєю кре- 

постию от всякаго злаго обстояния 
милостиво избави. Страждущую землю 
Русскую от лютых враг видимых и не- 
видимых свободи, и воскреси святую 
православную Русь, верных же рабов 
Твойх, в скорби и печали день и ночь 
вопиющих к Тебе, многоболезненный 
вопль услыши, многомилостиве Боже 
наш, и изведи из истления живот их. 
Подаждь же мир и тишину, любовь и 
утверждение и скорое примирение лю- 
дям Твойм, их же честною кровию ис- 
купил еси. Но и отступившим от Тебе и 
Тебе не ищущим явлен буди, во еже ни 
единому от них не погибнути, но всём им 
спастися и в разум истины приити, да 
вси в согласном единомыслии и в непре- 
станной любви прославят пречестное 
имя Твое, терпеливодушне, незлобиве 
Господи, во веки веков. Аминь. 


Песнь хвалебная святителя Амвросия, 
епископа Медиоланского 
Тебе, Бога, хвалим. Тебе, Господа, 
исповедуем. Тебе, Превечнаго Отца, вся 
земля величает. Тебе вси ангели, Тебе 

небеса и вся силы, Тебе херувими и се- 
рафими непрестанными гласы взывают: 
свят, свят, свят Господь Бог Саваоф, 
полны суть небеса и земля величества 
славы Твоея! Тебе преславный апостоль- 
ский лик, Тебе пророческое хвалебное 
число, Тебе хвалит пресветлое мучени- 
ческое воинство. Тебе по всей вселенной 
исповедует Святая Церковь, Отца не- 
постижимаго величества, покланяемаго 
Твоего Истиннаго и Единороднаго Сына 
и Святаго Утешителя Духа. Ты Царю 
славы, Христе, Ты Отца Присносущный 
Сын еси. Ты, ко избавлению приемля 
человека, не возгнушался еси девиче- 
скаго чрева. Ты, одолев смерти жало, 
отверзл еси верующим Царство Небес- 
ное. Ты одесную Бога седиши во славе 
Отчей, Судия приити веришися. Тебе 
убо просим: помози рабом Твоим, ихже 
честною кровию искупил еси. Сподоби 
со святыми Твоими в вечной славе 
Твоей царствовати. Спаси люди Твоя, 
Господи, и благослови достояние Твое, 
исправи я и вознеси их во веки. Во вся 
дни благословим Тебе, и восхвалим имя 

Твое во век и в век века. Сподоби, Гос- 
поди, в день сей без греха сохранитися 
нам. Помилуй нас, Господи, помилуй 
нас; буди милость Твоя, Господи, на 
нас, якоже уповахом на Тя. На Тя, Гос- 
поди, уповахом, да не постыдимся во 
веки. Аминь. 


Духовное завещание преподобного 
Серафима Вырицкого 


«От Меня это было» 
(беседа Бога с душою человека) 


Думала ли ты когда-либо, что все, ка- 
сающееся тебя, касается и Меня? Ибо 
касающееся тебя касается зеницы ока 
Моего. 

Ты дорога в очах Моих, многоценна, 
и Я возлюбил тебя, и поэтому для Меня 
составляет особую отраду воспитывать 
тебя. 

Когда искушения на тебя и враг при- 
дет, как река, Я хочу, чтобы ты знала, 
что от Меня это было, что твоя 
немощь нуждается в Моей силе и что 
безопасность твоя заключается в том, 


<, 186 > 


к Молитвы разные | м 


чтобы дать Мне возможность защитить 
тебя. 

Находишься ли ты в трудных обсто- 
ятельствах, среди людей, которые тебя 
не понимают, не считаются с тем, что 
тебе приятно, которые отстраняют те- 
бя, — от Меня это было. 

Я — Бог твой, располагающий обсто- 
ятельствами, и не случайно ты оказа- 
лась на своем месте, это то самое место, 
которое Я тебе назначил. 

Не просила ли ты, чтобы Я научил 
тебя смирению? 

И вот Я поставил тебя в ту именно 
среду, в ту школу, где этот урок изуча- 
ется. Твоя среда и живущие с тобою 
только выполняют Мою волю. Нахо- 
дишься ли ты в денежном затруднении, 
трудно тебе сводить концы с концами, 
знай, чтоот Меня это было. 

Ибо Я располагаю твоими средствами 
и хочу, чтобы ты прибегала ко Мне и 
знала бы, что ты в зависимости от Ме- 
ня. Мои запасы неистощимы. Я хочу, 
чтобы ты убеждалась в верности Моей и 
Моих обетований. 

Да не будет того, чтобы тебе могли 
сказать в нужде твоей: «Ты не верь Гос- 
поду Богу твоему». 

Переживала ли ты ночь в скорби? Ты 
разлучена с близкими и дорогими серд- 
цу твоему, — от Меня это посла - 
но тебе. 

Я — муж скорбей, изведавший болез- 
ни, Я допустил это, чтобы ты обратилась 
ко Мне и во Мне могла найти утешение 
вечное. Обманулась ли ты в друге своем, 
в ком-нибудь, кому ты открывала сердце 
свое, — от Меня это было. 

Я допустил этому разочарованию кос- 
нуться тебя, чтобы познала ты, что луч- 
ший твой друг есть Господь. Я хочу, 
чтобы ты все приносила ко Мне и гово- 
рила Мне. 

Наклеветал ли кто на тебя, предо- 
ставь это Мне, и прильни ближе ко 
Мне, убежищу твоему, душею твоею, 
чтобы укрыться от пререкания языков, 
Я выведу, как свет, правду твою и 
судьбу твою, яко полудне. 

Разрушились планы твои, поникла 
ты душою и устала — от Меня это 
было. 


=. 188 >. 


С. Молитвы разные 5 


Ты создавала себе план, имела свои 
намерения, ты и принесла их Мне, что- 
бы Я благословил их. Но Я хочу, чтобы 
ты предоставила Мне распоряжаться и 
руководить обстоятельствами жизни 
твоей, так как ты — только орудие, а не 
действующее лицо. 

Постигли ли тебя нежданные неудачи 
житейские, и уныние охватило сердце 
твое, знай — от Меня это было. 

Ибо Я хочу, чтобы сердце твое и душа 
твоя были всегда пламенеющими пред 
очами Моими и побеждали бы именем 
Моим всякое малодушие. 

Не получаешь ты долго известий от 
близких, дорогих тебе людей, по мало- 
душию твоему и маловерию впадаешь в 
ропот и отчаяние, знай — от Меня 
это было. 

Ибо этим томлением духа твоего ис- 
пытую Я крепость веры твоей в непре- 
ложность обетований и силу дерзнове- 
ния твоей молитвы о сих близких 
твоих, ибо не ты ли возлагала заботы о 
них на Мою промыслительную любовь? 
Не ты ли и ныне вручаешь их покрову 
Пречистыя Матери Моея? 

Постигла ли тебя тяжкая болезнь, 
временная или неисцелимая, и ты ока- 
залась прикованной к одру твоему — 
от Меня это было. 

Ибо Я хочу, чтобы познала ты еще 
глубже Меня в немощах твоих телесных 
и не роптала бы за сие ниспосылаемое 
тебе испытание, и чтобы ты не стара- 
лась проникнуть в Мои планы спасения 
душ человеческих различными путями, 
а безропотно и покорно преклонила бы 
главу твою под благодать Мою о тебе. 

Мечтала ли ты сотворить какое-либо 
особенное дело для Меня и вместо этого 
слегла на одр болезни и немощи — от 
Меня это было. 

Ибо тогда ты была бы погружена в 
дела свои и Я не мог бы привлечь мысли 
твои к Себе, а я хочу научить тебя са- 
мым глубоким мыслям и урокам Моим, 
чтобы ты была на службе у Меня. 

Некоторые из лучших сынов Моих 
суть те, которые отрезаны от живой де- 
ятельности, чтобы им научиться вла- 
деть оружием непрестанной молитвы. 

Призвана ли ты неожиданно занять 
трудное и ответственное положение, по- 
лагаясь на Меня. Я вверяю тебе эти 
трудности, и за это благословит тебя 
Господь Бог твой во всех делах твоих, 
на всех путях твоих, во всем руково- 
дителем и наставником твоим будет 
Господь твой. 

В сей день в руки твои, дитя мое, дал 
Я этот сосуд освященного елея, поль- 
зуйся им свободно. 

Помни всегда, что каждое возника- 
ющее затруднение, каждое оскорбля- 
ющее тебя слово, каждая напраслина и 
осуждение, каждая помеха в твоей ра- 
боте, которая могла бы вызвать чувство 
досады, разочарования, каждое откро- 
вение немощи и неспособности твоей бу- 
дет помазано этим елеем — от Меня 
это было. 

Помни, что всякая помеха есть Божие 
наставление, и потому положи в сердце 
свое слово, которое Я объявил тебе в сей 
день, — от Меня это было. 

Храни их, знай и помни — всегда, 
где бы ты ни была, что всякое жало 

притупится, когда ты научишься во 
всем видеть Меня. 

Все послано Мною для совершенство- 
вания души твоей, — все от Меня 
это было. 

МОЛИТВЫ БОЖИЕЙ МАТЕРИ 
И НЕКОТОРЫМ СВЯТЫМ 


Божией Матери, пред икбной Ее 
«Державной» 

О мира заступнице Мати всепетая! Со 
страхом, вёрою и любовию припадающе 
пред иконою Твоєю Державною, усер- 
дно молим Тя: не отврати лица Твоего 
от прибегающих к Тебе. Умоли, мило- 
сёрдная Мати Света, Сына Твоего и Бо- 
га нашего, сладчайшего Господа Иисуса 
Христа, да сохранит в мире страну на- 
шу, да утвердит державу нашу в благо- 
денствии и избавит нас от междоусоб- 
ныя брани, да укрепит святую Церковь 
нашу православную и незыблему со- 
блюдет ю от неверия, раскола и ересей. 
Не имамы бо иныя помощи, разве Тебе, 
Пречистая Дево. Ты еси всесильная 
христиан заступница пред Богом, пра- 
ведный гнєв Его умягчающая. Избави 
всех, с верою Тебе молящихся, от па- 

дений греховных, от навета злых че- 
ловек, от глада, скорбей и болезней. 
Даруй нам дух. сокрушения, смирение 
сердца, чистоту помышлений, исправ- 
ление греховныя жизни и оставление 
согрешёний наших, да вси, благодарст- 
венне воспевающе величия Твоя, сподо- 
бимся Небёснаго Царствия, и тамо со 
всеми святыми прославим пречестное и 
великолепое имя в Троице славимаго 
Бога, Отца, Сына и Святаго Духа. 
Аминь. 


Преподобному Сёргию Радонежскому 


О священная главо, преподобне и 
богоносне отче наш Сергие, молитвою 
твоєю, и верою и любовию, яже к Богу, 
и чистотою сердца, еще на земли во 
обитель Пресвятыя Троицы душу твою 
устроивый, и ангельскаго общения и 
Пресвятыя Богородицы посещения спо- 
добивыйся, и дар чудодейственныя бла- 
годати приємый, по отшествии же 
твоем от земных наипаче к Богу при- 
ближивыйся и небесныя силы приоб- 
щивыйся, но и от нас духом любве 

твоея не отступивый, и честныя твоя 
мощи, яко сосуд благодати полный и 
преизливаюшийся, нам оставивый! Ве- 
лие имея дерзновение ко Всемилости- 
вому Владыце, моли спасти рабы Его, 
сущей в тебе благодати Его верующия и 
к тебе с любовию притекающия. Испро- 
си нам от великодаровитаго Бога наше- 
го всякий дар, всем и коемуждо благо- 
потребен: веры непорочны соблюдение, 
градов наших утверждение, мира уми- 
рение, от глада и пагубы избавление, от 
нашествия иноплеменных сохранение, 
скорбящим утешение, недугующим ис- 
целение, падшим возставление, заблуж- 
дающим на путь истины и спасения воз- 
вращение, подвизающимся укрепление, 
благоделающим в делех благих пре- 
спеяние и благословение, младенцем 
воспитание, юным наставление, неведу- 
щим вразумление, сиротам и вдовицам 
заступлєние, отходящим от сего врє- 
меннаго жития к вечному благое уго- 
товление и напутствие, отшедшим бла- 
женное упокоение, и вся ны споспеше- 
ствующими твоими молитвами сподоби 

в день Страшного Суда шуия части из- 
бавитися, десныя же страны общники 
быти и блаженный оный глас Владыки 
Христа услышати: «Приидите, благо- 
словеннии Отца Моего, наследуйте уго- 
тованное вам Царствие от сложения 
мира». Аминь. 


Преподббному Серафиму Саровскому 


О пречудный отче Серафиме, вели- 
кий Саровский чудотворче, всем прибе- 
гающим к тебе скоропослушный по- 
мощниче! Во дни земнаго жития твоего 
никтоже от тебе тощь и неутешен оты- 
де, но всем в сладость бысть видение 
лика твоего и благоуветливый глас сло- 
вес твоих. К сим же и дар исцелений, 
дар прозрения, дар немощных душ вра- 
чевания обилен в тебе явися. Егда же 
призва тя Бог от земных трудов к небес- 
ному упоковнию, николиже любы твоя 
преста от нас, и невозможно есть исчис- 
лити чудеса твоя, умножившаяся, яко 
звезды небесныя; се бо по всем концем 
земли нашея людем Божиим являеши- 
ся и даруеши им исцеления. Темже и 

мы вопиєм ти: о претихий и кроткий 
угодниче Божий, дерзновенный к Нему 
молитвенниче, николиже призываю- 
щия тя отреваяй! Вознеси о нас благо- 
мощную твою молитву ко Господу сил, 
да дарует нам вся благопотребная в 
жизни сей и вся к душевному спасению 
полезная, да оградит нас от падений 
греховных и истинному покаянию да 
научит нас, во 6же безпреткновенно 
внити нам в вечное Небесное Царство, 
идєже ты ныне в незаходимей сияеши 
славе, и тамо воспевати со всеми свя- 
тыми Живоначальную Троицу во веки 
веков. АМИНЬ, 


Святому великомученику и целителю 
Пантелеимону 


О великий угодниче Христов, страс- 
тотерпче и врачу многомилостивый, 
Пантелеимоне! Умилосердися надо 
мною, грешным рабом, услыши стена- 
ние и вопль мой, умилостиви небеснаго, 
верховнаго Врача душ и телес наших, 
Христа Бога нашего, да дарует ми исце- 
ление от недуга, мя гнетущаго. Приими 

недостойное моление грешнейшаго паче 
всех человек. Посети мя благодатным 
посещением. Не возгнушайся грехов- 
ных язв моих, помажи их елеем милос- 
ти твоея и исцели мя, да здрав сый ду- 
шею и телом, остаток дней моих, 
благодатию Божиею, возмогу провести 
в покаянии и угождении Богу и сподоб- 
люся восприяти благий конец жития 
моего. Ей, угодниче Божий! Умоли 
Христа Бога, да предстательством тво- 
им дарует здравие телу моему и спа- 
сение души моей. Аминь. 


Святым мученикам и исповёдникам 
Гурию, Самону и Авиву 


(покровителям супружества) 


О преславнии мученицы Гурие, Само- 
не и Авиве! К вам, яко скорым помощ- 
ником и теплым молитвенником, мы, 
немощнии и недостойнии, прибегаем, 
усердно моляще: не презрите ны, во 
многая беззакония впадшия и по вся 
дни и часы согрешающия; наставите на 
путь правый заблуждшия, исцелите 
страждущия и скорбящия; соблюдите 

ны в непорочнем и целомудреннем жи- 
тии; и якоже древле, тако и ныне покро- 
вителие супружеств пребудите, в любви 
и единомыслии сия утверждающе и от 
всех злых и бедственных обстояний из- 
бавляюще. Защитите, о многомощнии 
исповедницы, вся православныя хрис- 
тианы от напастей, злых человек и коз- 
ней демонских; оградите я от нечаян- 
ныя смерти, умоляюще Всеблагаго Гос- 
пода, да великия и богатыя милости 
нам, смиренным рабом Своим, проба- 
вит. Несмы бо достойни нечистыми уст- 
нами призывати великолепое имя Соз- 
дателя нашего, аще не вы, святии муче- 
ницы, за ны ходатаи будете; сего ради к 
вам прибегаем и предстательства вашего 
пред Господем о нас просим. Такожде 
избавите нас от града, потопа, огня, 
меча, нашествия иноплеменных, меж- 
доусобныя брани, смертоносныя Язвы И 
всякаго душепагубнаго обстояния. ЕЙ, 
страстотерпцы Христовы, устройте нам 
молитвами вашими вся благая и полєез- 
ная, да благочестно житие временное 
прешедше и кончину непостыдну стя- 

жавше, удостоимся теплым заступле- 
нием вашим со всеми святыми одесную 
правосуднаго Бога Судии стати и Того 
непрестанно славити, со Отцем и Свя- 
тым Духом, во веки веков. Аминь. 


Святой блаженной Ксении Петербургской 


О святая всеблаженная мати Ксение! 
Под кровом Всевышняго жившая, ведо- 
мая и укрепляемая Богоматерию, голод 
и жажду, холод и зной, поношения и 
гонения претерпевшая, дар прозорли- 
вости и чудотворения от Бога получила 
еси и под сению Всемогущаго покоиши- 
ся. Ныне Святая Церковь, яко благо- 
уханный цвет, прославляет тя. Пред 
образом твоим святым, яко живей ти 
сущей с нами, молимся ти: приими про- 
шения наша и принеси я ко престолу 
милосерднаго Отца Небеснаго, яко дерз- 
новение к Нему имущая, испроси при- 
текающим к тебе вечное спасение, на 
благая дела и начинания наша щедрое 
благословение, от всяких бед и скорбей 
избавление. Предстани святыми твойми 
молитвами пред всемилостивым Спаси- 

телем нашим о нас, недостойных и 
грешных. Помози, святая блаженная 
мати Ксение, младенцы светом святаго 
крещения озарити и печатью дара Духа 
Святаго запечатлети, отроки и отроко- 
вицы в вере, честности, богобоязненнос- 
ти воспитати и успехи в учении им да- 
ровати; болящия и недугующия исцели, 
семейным любовь и согласие ниспосли, 
монашествующих подвигом добрым 
подвизатися удостой и от поношений 
огради, пастыри В крепости Духа Свя- 
таго утверди, народ и страну нашу В 
мире и безмятежии сохрани, о лишен- 
ных в предсмертный час причащения 
святых Христовых таин Бога умоли. Ты 
наша надежда и упование, скорое услы- 
шание и избавление, тебе благодарение 
воссылаем и с тобою славим Отца и 
Сына и Святаго Духа ныне и присно и 
во веки веков. Аминь. 


Святому мученику Вонифатию 
(от недуга пьянства) 
О святый страстотерпче Христов, 
воине Царя Небеснаго, земная сладо- 

страстия презревый и к Горнему Иеру- 
салиму страданием возшедый, мучени- 
че Вонифатие! Услыши мя грешнаго, 
приносящаго от сердца молебная пе- 
ния, и умоли Господа нашего Иисуса 
Христа простити вся моя согрешения, в 
ведении и в неведении мною содеянная. 
Ей, мучениче Христов, образ покаяния 
собою показавый грешным! Буди ми на 
злаго сопротивника диавола твоими мо- 
литвами к Богу помощник и заступник, 
много бо поревахся избегнути сетей его 
лукавых, но удицею греховною уловлен 
и крепко влачим от него, не могу изба- 
витися, аще не ты предстанеши ми, во 
обстояниих горькая терпящему; и ко- 
лико покушахся покаятися, но ложь 
пред Богом бых. Сего ради к тебе при- 
бегаю и молюся: спаси мя, святче Бо- 
жий, от всех зол твоим предстательст- 
вом, благодатию же всесильнаго Бога, в 
Троице Святей славимаго и покланя- 
емаго, Отца и Сына и Святаго Духа, 
ныне и присно и во веки веков. Аминь. 

Святой блаженной 
Матроне 
(о помощи в разных житейских 
нуждах и скорбях) 

О блаженная мати Матроно, душею 
на небеси пред престолом Божиим пред- 
стоиши, телом же на земли почиваеши, 
и данною ти свыше благодатию раз- 
личная чудеса источаеши. Призри ныне 
милостивным твоим оком на ны, греш- 
ныя, в скорбех, болезнех и греховных 
искушениих дни свой иждивающия, 
утеши ны отчаянныя, исцели недуги 
наши лютыя, от Бога нам по грехом на- 
шим попускаемыя, избави нас от мно- 
гих бед и обстояний, и умоли Господа 
нашего Иисуса Христа простити нам 
вся наша согрешения, беззакония и 
грехопадения, имиже мы от юности на- 
шея даже до настоящаго дне и часа со- 
грешихом, да твоими молитвами полу- 
чивше благодать и велию милость, 
прославим в Троице Единаго Бога, Отца 
и Сына и Святаго Духа, ныне и присно 
и во веки веков. Аминь. 

Божией Матери, пред иконой Ее 
Фебдоровской 


(о помощи в родах) 


О премилосєрдая Госпоже Царице 
Богородице! Приими смирєнное молє- 
ние наше, и не отрини нас, заступление 
и прибежище наше, и не возгнушайся 
нас недостойных, но, яко милосердая 
Мати, не престани молящи Егоже роди- 
ла еси, да дарует нам прощение многих 
согрешений наших, да спасёт нас, ими- 
же весть судьбами. Помилуй нас, Вла- 
дычице, помилуй нас, несть бо нам спа- 
сения от дел. Темже верно вопием Ти: 
помилуй рабы Твоя, и неплодное сердце 
наше покажи плодоносно делы благими. 
Призри на нас недостойных, Ты бо еси 
упование и покров наш, жизнь и свет 
сердцу нашему. Яко невечерний Свет от 
чрева Твоего воздвигшая, озари душу 
нашу, Чистая, и отжени всяку мглу от 
сердца нашего. Даруй нам умиление, 
покаяние и сокрушение сердёчное. Спо- 
доби нас по вся дни живота нашего тво- 
рити волю Сына Твоего и Бога нашего и 
во всём благоугождати Ему Единому. О 

Богомати, не престани молящи Рожд- 
шагося от Тебе за вся притекающия с 
верою к сему чудотворному образу Тво- 
ему, и подавай им скорую помощь и уте- 
шение в скорбех и напастех и злостра- 
даниих, избави их от клеветы и злобы 
человеческия, от враг видимых и неви- 
димых и всякия нужды и печали. Спаси 
Отечество наше, град сей и вся грады и 
страны от всяких бед и нужд, и сотвори 
милостива нам быти Бога нашего, от- 
врати всякий гнев Его, на ны движи- 
мый, и избави ны от належащаго и пра- 
веднаго Его прещения. О боголюбивая 
Владычице, ангелов украшение, муче- 
ников славо и всех святых радосте, с 
ними моли Господа, да сподобит нас в 
покаянии скончати живота нашего тече- 
ние. В смерти же час, Пресвятая Дево, 
избави нас от власти бесовския и осуж- 
дения, и ответа, и страшнаго испыта- 
ния, и мытарств горьких, и огня вєч- 
наго, да сподобльшеся славнаго Царст- 
вия Божия, величаем Тя и славим 
воплощшагося от Тебе Христа Бога на- 

шего, Емуже слава, со Отцем и Святым 
Духом, ныне и присно и во веки веков. 
Аминь. 


Святой великомученице Варваре 


(от внезапной смерти без покаяния 
и причащения) 

Святая славная и всехвальная вели- 
комученице Христова Варваро! Собран- 
нии днесь во храме твоем божественнем 
(пред честным образом твоим) людие, 
тебе почитающе и любовию целующе, 
страдания твоя мученическая и в них 
Самаго страстоположника Христа по- 
хвалами ублажаем, и тебе, известная 
желания нашего ходатаице, молим: мо- 
ли с нами и о нас умоляемаго от Своего 
милосердия Бога, да милостивно услы- 
шит нас, просящих Его благостыню, и 
не отставит от нас вся ко спасению и 
житию нужная прошения, христиан- 
скую же кончину жития нашего безбо- 
лезненну, непостыдну, мирну и божест- 
венных таин причастну да дарует, и 
всём на всяком месте, во всякой скорби 
и обстоянии, требующим Его челове- 

колюбия и помощи, великую Свою по- 
даст милость, да благодатию Божиею и 
твоим теплым предстательством, душею 
и тёлом всегда здрави пребывающе, сла- 
вим дивнаго во святых Своих Бога Из- 
раилева, не удаляющаго помощи Своея 
от нас, всегда, ныне и присно и во вёки 
веков. Аминь. 


Святому праведному Филарету 
Милостивому 


(в бедности и сиротстве) 


О святый угодниче Божий, праведне 
Филарете! Подвигом добрым подвизався 
на земли, восприял еси на небесех венец 
правды, егоже уготовал есть Господь 
всем любящим Его. Темже взирающе на 
святый твой образ, радуемся о преслав- 
нем скончании жительства твоего и 
чтим святую память твою. Ты же, пред- 
стоя престолу Божию, приими моления 
наша и ко всемилостивому Богу прине- 
си, о ёже простити нам всякое прегре- 
шение и помощи нам стати противу коз- 
нем диавольским, да избавльшеся от 
скорбей, болезней, бед и напастей и вся- 

каго зла, благочестно и праведно пожи- 
вем в нынешнем веце и сподобимся 
предстательством твоим, аще и недо- 
стойни есмы, видети благая на земли 
живых, славяще Единаго во святых Сво- 
их славимаго Бога, Отца и Сына и Свя- 
таго Духа, ныне и во веки веков. Аминь. 


Священномученику Киприану 
(от колдовства) 


О святый угодниче Божий, священно- 
мучениче Киприане, скорый помощниче 
и молитвенниче о всех к тебе прибега- 
ющих! Приими от нас, недостойных, 
хваление сиё; испроси нам у Господа 
Бога в немощех укрепление, в печалех 
утешение и всем вся полезная в жизни 
нашей; вознеси ко Господу благомощ- 
ную твою молитву, да оградит нас от 
падений греховных, да научит нас ис- 
тинному покаянию, да избавит нас от 
пленения диавольскаго и всякаго дейст- 
ва духов нечистых, и укротит обидящих 
нас. Буди нам крепкий поборник на вся 
враги видимыя и невидимыя; подаждь 
нам терпение в искушениих и в час кон- 

чины нашея яви нам заступление от 
истязателей на воздушных мытарствех, 
да водимии тобою, достигнем Горняго 
Иерусалима и сподобимся в Небеснем 
Царствии со всеми святыми славити и 
воспевати пресвятое имя Отца и Сына и 
Святаго Духа во веки веков. Аминь. 


Священномученику Антипе, епископу 
Пергама Асийского 


(при зубной боли) 


О преславный священномучениче Ан- 
типо, скорый помощниче христианом в 
болезнех! Верую, яко дадеся тебе от Гос- 
пода дар болящия исцеляти, недугу- 
ющия врачевати и разслабленныя ук- 
репляти. Сего ради к тебе, яко благодат- 
ному врачу болезней, аз немощный, 
прибегаю и, твой досточтимый образ с 
благоговением лобызая, молюся: твоим 
предстательством у Царя Небеснаго ис- 
проси мне, болящему, исцеление от уд- 
ручающия мя зубныя болезни, аще бо и 
недостоин есмь твоея милости, благо- 
стнейшаго отца и приснаго заступника 
моего, но ты, быв подражатель чело- 

веколюбия Божия, сотвори мя достойна 
твоего заступления, чрез мое обращение 
от злых дел к благому житию, уврачуй 
обильно дарованною тебе благодатию 
язвы и струпы души и тела моего, даруй 
ми здравие и спасение и во всем благое 
поспешение, да тако тихое и безмолвное 
житие пожив во всяком благочестии и 
чистоте, сподоблюся со всеми святыми 
славити всесвятое имя Отца и Сына и 
Святаго Духа. Аминь. 


Божией Матери, пред иконой Ее 
«Всецарица» 


(при раковой болезни) 


О Пречистая Богомати, Всецарице! 
Услыши многоболезненное воздыхание 
наше пред чудотворною иконою Твоею, 
из удела Афонскаго в Россию прене- 
сенною, призри на чад Твоих, неисцель- 
ными недуги страждущих, ко святому 
образу Твоему с верою припадающих! 
Якоже птица крилома покрывает птен- 
цы своя, тако и Ты ныне, присно жива 
сущи, покрый нас многоцелебным Тво- 
им омофором. Тамо, идеже надежда ис- 

чезает, несумненною надеждою буди. 
Тамо, идеже лютыя скорби превозмо- 
гают, терпением и ослабою явися. Тамо, 
идеже мрак отчаяния в души вселися, 
да возсияет неизреченный свет Божес- 
тва! Малодушныя утеши, немощныя 
укрепи, ожесточенным сердцам умяг- 
чение и просвещение даруй. Исцели 
болящия люди Твоя, о всемилостивая 
Царице! Уми руки врачующих нас бла- 
гослови, да послужат орудием всемощ- 
наго врача Христа, Спаса нашего. Яко 
живей Ти сущей с нами, молимся пред 
иконою Твоею, о Владычице! Простри 
руце Твой, исполненныя исцеления и 
врачбы, радосте скорбящих, в печалех 
утешение, да чудотворную помощь ско- 
ро получивше, прославляем живона- 
чальную и нераздельную Троицу, Отца 
и Сына и Святаго Духа, во веки веков. 
Аминь. 


Святым семи отрокам Ефёсским 
(при бессоннице) 


О пречуднии святии седмочисленнии 
отроцы, Ефеса града похвало и всея 

вселенныя упование! Воззрите с высоты 
небесныя славы на ны, любовию память 
вашу чтущия, наипаче же на младенцы 
христианския, вашему заступлению от 
родителей свойх препорученныя. Низ- 
ведите на ня благословение Христа 
Бога, рекшаго: оставите детей приходи- 
ти ко Мне. Болящия убо в них исцели- 
те, скорбящия утешите, сердца их в 
чистоте соблюдите, кротостию исполни- 
те я и в земли сердец их зерно испове- 
дания Божия насадите и укрепите, во 
еже от силы в силу им возрастати. И 
всех нас, святей иконе вашей предстоя- 
щих и тепле вам молящихся, сподобите 
Царствие Небесное улучити и немолч- 
ными гласы радования тамо прослав- 
ляти великолєпое имя Пресвятыя Трои- 
цы, Отца и Сына и Святаго Духа, во 
веки веков. Аминь. 

ТРОПАРИ, БОГОРОДИЧНЫ 
И КОНДАКИ ВОСКРЕСНЫЕ ВОСЬМИ 
ГЛАСОВ 


Глас первый 
Тропарь 


Камени запечатану от иудей и воином 
стрегущим пречистое тело Твое, ВОС- 
кресл еси тридневный Спасе, даруяй 
мирови жизнь. Сего ради силы небес- 
ныя вопияху Ти, Жизнодавче: слава 
воскресению Твоему, Христе, слава 
Царствию Твоему, слава смотрению 
Твоему, Едине человеколюбче. 

Богородичен 

Гавриилу вещавшу Тебе, Дево, ра- 
дуйся, со гласом воплощашеся всех 
Владыка в Тебе, святем кивоте, якоже 
рече праведный Давид. Явилася еси 
ширшая небес, поносивши Зиждителя 
Твоего. Слава Всельшемуся в Тя, слава 

Прошедшему из Тебе, слава Свободив- 
шему нас рождеством Твоим. 


Кондак 


Воскрєсл еси яко Бог из гроба во сла- 
ве, и мир совоскресил еси, и естество 
человеческое яко Бога воспевает Тя, и 
смерть исчезе, Адам же ликует, Влады- 
ко, Ева ныне от Уз избавляема радуется, 
зовущи: Ты еси Иже всём подая, Хрис- 
те, воскресение. 


Глас второй 
Тропарь 

Егда снизшел еси к смерти, Животе 
безсмертный, тогда ад умертвил еси 
блистанием божества; егда же и умер- 
шия от преисподних воскресил еси, вся 
силы небесныя взываху: Жизнодавче 
Христе Боже наш, слава Тебе. 


Богородичен 


Вся паче смысла, вся преславная 
Твоя, Богородице, таинства, чистоте за- 
печатанной и девству храниму, Мати 
позналася еси неложна, Бога рождши 

истиннаго, Того моли спастися душам 
нашим. 


Кондак 


Воскресл еси от гроба, всесильне Спа- 
се, и ад, видев чудо, ужасеся, и мертвии 
восташа; тварь же видящи срадуется 
Тебе, и Адам свеселится, и мир, Спасе 
мой, воспевает Тя присно. 


Глас третий 
Тропарь 


Да веселятся небесная, да радуются 
земная, яко сотвори державу мышцею 
Своею Господь, попра смертию смерть, 
первенец мертвых бысть; из чрева адова 
избави нас и подаде мирови вєлию ми- 
лость. 


Богородичен 


Тя, ходатайствовавшую спасение ро- 
да нашего, воспеваем, Богородице Де- 
во; плотию бо от Тебе восприятою Сын 
Твой, и Бог наш, крестом восприйм 
страсть, избави нас от тли яко челове- 
колюбец. 

Воскресл еси днесь из гроба, Щедре, 
и нас возвел еси от врат смертных; 
днесь Адам ликует, и радуется Ева, вку- 
пе же и пророцы с патриархи воспевают 
непрестанно божественную державу 
власти Твоея. 


Глас четвёртый 
Тропарь 

Светлую воскресения проповедь от 
ангела уведевша Господни ученицы и 
прадеднее осуждение отвергша, апосто- 
лом хвалящася глаголаху: испроверже- 
ся смерть, воскресе Христос Бог, да- 

руяй мирови вєлию милость. 

Богородичен 


Еже от вбка утабное и ангелом несвв- 
домое таинство, Тобою, Богородице, 
сущим на земли явися Бог в неслитном 
соединении воплощаемь, и крест волею 
нас ради восприим, имже воскресив 
первозданнаго, спасе от смерти души 
наша. 

Спас и Избавитель мой, из гроба яко 
Бог, воскреси от уз земнородныя, и вра- 
та адова сокруши, и яко Владыка вос- 
кресе тридневен. 


Глас пятый 
Тропарь 

Собезначальное Слово Отцу и Духо- 
ви, от Девы рождшееся на спасение на- 
ше, воспоим, вернии, и поклонимся, 
яко благоволи плотию взыти на крест и 
смерть претерпети, и воскресити умер- 
шия славным воскресєнием Своим. 


Богородичен 


Радуйся, двере Господня непроходи- 
мая; радуйся стено и покрове притека- 
ющих к Тебе; радуйся, необуреваемое 
пристанище и неискусобрачная, Рожд- 
шая плотию Творца Твоего и Бога; мо- 
лящи не оскудевай о воспевающих и 
кланяющихся Рождеству Твоему. 


Кондак 


Ко аду, Спасе мой, сошел еси, врата 
сокрушивый яко всесилен, умерших 

яко Создатель совоскресил еси и смерти 
жало сокрушил еси, и Адам от клятвы 
избавлен бысть, Человеколюбче; темже 
вси зовем: спаси нас, Господи. 


Глас шестой 
Тропарь 


Ангельския силы на гробе Твоєм, и 
стрегущии омертвеша, и стояше Мария 
во гробе, ищущи пречистаго тела Тво- 
его. Пленил еси ад, не искусився от 
него; сретил еси деву, даруяй живот. 
Воскресый из мертвых, Господи, слава 
Тебе. 


Богородичен 


Благословенную нарекий Твою Ма- 
терь, пришел еси на страсть вольным 
хотением, возсияв на кресте, взыскати 
хотя Адама, глаголя ангелом: срадуйте- 
ся Мне, яко обретеся погибшая драхма. 
Вся мудре устроивый, Боже наш, слава 
Тебе. 


Кондак 


Живоначальною дланию, умершия от 
мрачных удолий, Жизнодавец воскре- 

сив всех, Христос Бог, воскресение по- 
даде человеческому роду, есть бо всех 
Спаситель, воскресение и живот, и Бог 
всех. 

Глас седьмой 

Тропарь 
Разрушил еси крестом Твоим смерть, 

отверзл еси разбойнику рай, мироноси- 
цам плач преложил еси и апостолом 
проповедати повелел еси: яко воскресл 
еси, Христе Боже, даруяй мирови ве- 
ЛИЮ МИЛОСТЬ. 

Богородичен 


Яко нашего воскресёния сокровище, 
на Тя надеющияся, Всепетая, от рова и 
глубины прегрешений возведи, Ты бо 
повинныя греху спасла еси, рождши 
Спасение наше, Яже прежде рождества 
Дева, и в рождестве Дева, и по рождест- 
ве паки пребываеши Дева. 

Кондак 

Не ктому держава смертная возмо- 
жет держати человеки, Христос бо сни- 
де, сокрушая и разоряя силы ея; связу- 
емь бывает ад, пророцы согласно раду- 

ются, предста, глаголюще, Спас сущим 
в вере, изыдите, вернии, в воскресение. 


Глас восьмой 
Тропарь 

С высоты снизшел еси, Благоутробне, 
погребение приял еси триднєвное, да 
нас свободиши страстей, Животе и Вос- 
кресение наше, Господи, слава Тебе. 

Богородичен 

Иже нас ради рождейся от Девы и 
распятие претерпев, Благий, испровер- 
гий смертию смерть и воскресение яв- 
лей яко Бог, не презри, яже создал еси 
рукою Твоєю, яви человеколюбие Твое, 
Милостиве, приими рождшую Тя Бого- 
родицу, молящуюся за ны, и спаси, 
Спасе наш, люди отчаянныя. 

Кондак 

Воскресл из гроба, умершия воздвигл 
еси и Адама воскресил еси, и Ева ли- 
кует во Твоем воскресвнии, и мирстии 
концы торжествуют еже из мертвых 
востанием Твоим, Многомилостиве. 


ТРОПАРИ И КОНДАКИ 
НА ПРАЗДНИКИ ГОСПОДСКИЕ 
И БОГОРОДИЧНЫЕ! 


Новолетие 
1/14 сентября 
Тропарь, глас 2 
Всея твари Содетелю, времена и лета 
во Своей власти положивый, благослови 
венец лета благости Твоея, Господи, со- 
храняя в мире люди и град Твой, молит- 
вами Богородицы, и спаси ны. 
Кондак, глас 2 


В вышних живый, Христе Царю, всех 
видимых и невидимых Творче и Зижди- 
телю, Иже дни и нощи, времена и лета 
сотворивый, благослови ныне венец 
лета, соблюди и сохрани в мире град и 
люди Твоя, Многомилостиве. 


`В порядке церковного года, который начинается 
с 1/14 сентября. Даты указаны по старому и новому 
стилям. 

Рождество Пресвятой Богородицы 
8/21 сентября 
Тропарь, глас 4 


Рождество Твое, Богородице Дево, ра- 
дость возвести всей вселенней, из Тебе 
бо возсия Солнце правды, Христос Бог 
наш, и разрушив клятву, даде благосло- 
вёние, и упразднив смерть, дарова нам 
живот вечный. 


Кондак, глас 4 


Иоаким и Анна поношєния безчадст- 
ва, и Адам и Ева от тли смёртныя сво- 
бодистася, Пречистая, во святєм рож- 
дестве Твоем. То празднуют и людие 
Твои, вины прегрешений избавльшеся, 
внегда звати Ти: неплоды раждает Бого- 
родицу и питательницу жизни нашея. 
Воздвижение Честного и Животворящего 
Креста Господня 
14/27 сентября 
Тропарь, глас 1 


Спаси, Господи, люди Твоя и благо- 
слови достояние Твое, победы право- 
славным христианом на сопротивныя 

даруя, и Твоє сохраняя крестом Твойм 
жительство. 
Кондак, глас 4 

Вознесыйся на крест волею, тезоиме- 
нитому Твоему новому жительству щед- 
роты Твоя даруй, Христе Боже; возве- 
сели нас силою Твоею, победы дая нам 
на супостаты, пособие имущим Твое 
оружие мира, непобедимую победу. 


Покров Пресвятой Богородицы 
1/14 октября 
Тропарь, глас 4 
Днесь, благовернии людие, светло 
празднуем, осеняеми Твоим, Богомати, 
пришествием, и к Твоему взирающе пре- 
чистому образу, умильно глаголем: по- 
крый нас честным Твоим покровом и 
избави нас от всякаго зла, молящи Сына 
Твоего, Христа Бога нашего, спасти ду- 
ши наша. 
Кондак, глас 3 
Дева днесь предстоит в церкви и с 
лики святых невидимо за ны молится 
Богу; ангели со архиереи покланяются, 
апостоли же со пророки ликовствуют, 

нас бо ради молит Богородица Превеч- 
наго Бога. 
Введёние во храм Пресвятой Богородицы 
21 ноября /4 декабря 
Тропарь, глас 4 
Днесь благоволения Божия предобра- 
жение и человеков спасения проповеда- 
ние, в храме Божии ясно Дева является 
и Христа всем предвозвещает. Той и мы 
велегласно возопиим: радуйся, смотре- 
ния Зиждителева исполнение. 
Кондак, глас 4 
Пречистый храм Спасов, многоцен- 
ный чертог и Дева, священное сокрови- 
ще славы Божия, днесь вводится в дом 
Господень, благодать совводящи, яже в 
Дусе Божественном, Юже воспевают 
ангели Божии: Сия есть селение небес- 
ное. 
Рождество Господа нашего 
Иисуса Христа 
25 декабря/7 января 
Тропарь, глас 4 
Рождество Твое, Христе Боже наш, 
возсия мирови свет разума, в нем бо 

звездам служащии звездою учахуся, Те- 
бе кланятися, Солнцу правды, и Тебе 
ведети с высоты Востока; Господи, сла- 
ва Тебе! 


Кондак, глас 3 


Дева днесь Пресущественнаго раж- 
дает, и земля вертеп Неприступному 
приносит; ангели с пастырьми славосло- 
вят, волсви же со звездою путешест- 
вуют; нас бо ради родися Отроча младо, 
Превєчный Бог. 

Обрезание Господа нашего 
Иисуса Христа 
1/14 января 
Тропарь, глас 1 


На престоле огнезрачнем в вышних 
седяй со Отцем Безначальным и Бо- 
жественным Твойм Духом, благоволил 
еси родитися на земли от Отроковицы, 
неискусомужныя Твоёя Матере, Иису- 
се; сего ради и обрезан был еси яко чело- 
век осмодневный. Слава всеблагому 
Твоему совету, слава смотрению Тво- 
ему, слава снизхождению Твоему, Еди- 
не Человеколюбче. 

Всех Господь обрезание терпит, и че- 
ловеческая прегрешения, яко благ, об- 
рёзует, дает спасение днесь миру; раду- 
ется же в вышних и Создателев иерарх 
и светоносный божественный таинник 
Христов Василий. 


Крещение Господне. 
Богоявление 


6/19 января 
Тропарь, глас 1 


Во Иордане крещающуся Тебе, Госпо- 
ди, Троическое явися поклонение, Ро- 
дителев бо глас свидетельствовавше Те- 
бе, возлюбленнаго Тя Сына именуя, и 
Дух в виде голубине, извествоваше сло- 
весё утверждение. Явлейся, Христе Бо- 
же, и мир просвещей, слава Тебе. 

Кондак, глас 4 

Явился еси днесь вселенней и свет 
Твой, Господи, знаменася на нас, в разу- 
ме поющих Тя: пришел еси и явился 
еси, Свет неприступный. 

Сретение Господа нашего 
Иисуса Христа 


2/15 февраля 
Тропарь, глас 1 


Радуйся, Благодатная Богородице Де- 
во, из Тебе бо возсия Солнце правды, 
Христос Бог наш, просвещаяй сущия во 
тьме. Веселися и ты, старче праведный, 
прибмый во объятия Свободителя душ 
наших, дарующаго нам воскресение. 


Кондак, глас 1 


Утробу Девичу освятивый рождест- 
вом Твоим, и руце Симеоне благослови- 
вый, якоже подобаше, предварив, и 
ныне спасл еси нас, Христе Боже, но 
умири во бранех жительство и укрепи 
люди, ихже возлюбил еси, Едине Чело- 
веколюбче. 

Благовещение Пресвятой Богородицы 

25 марта/7 апреля 
Тропарь, глас 4 

Днесь спасения нашего главизна, и 

еже от века таинства явление; Сын Бо- 


жий Сын Девы бывает, и Гавриил бла- 
годать благовествует. Темже и мы с ним 

Богородице возопиим: радуйся, Благо- 
датная, Господь с Тобою. 


Кондак, глас 8 


Взбранной Воеводе победительная, 
яко избавльшеся от злых, благодарст- 
венная восписуем Ти раби Твои, Бого- 
родице; но яко имущая державу непобе- 
димую, от всяких нас бед свободи, да 
зовем Ти: радуйся, Невесто неневест- 
ная. 


Вход Господень в Иерусалим 
(празднуется за неделю до Пасхи) 
Тропарь, глас 1 


Общее воскресение прёжде Твоея 
страсти уверяя, из мертвых воздвигл 
еси Лазаря, Христе Боже. Темже и мы, 
яко отроцы, победы знамения носяще, 
Тебе, победителю смерти, вопием: осан- 
на в вышних, благословен Грядый во 
имя Господне. 


Кондак, глас 6 


На престоле на небеси, на жребяти на 
земли носимый, Христе Боже, ангелов 
хваление и детей воспевание приял еси, 

зовущих Ти: благословен еси Грядый 
Адама воззвати. 


Свєтлое Христово Воскресвние 
(ПАСХА) 
Тропарь, глас 5 
Христос воскресе из мертвых, смер- 
тию смерть поправ и сущим во гробех 
живот даровав. 
Кондак, глас 8 


Аще и во гроб снизшєл еси, Безсмёрт- 
не, но адову разрушил еси силу и вос- 
кресл еси, яко победитель, Христе Боже, 
женам мироносицам вещавый: радуй- 
теся! и Твоим апостолом мир даруяй, 
падшим подаяй воскресение. 


Вознесвние Господне 
(празднуется через сорок дней после Пасхи) 
Тропарь, глас 4 

Вознеслся еси во славе, Христе Боже 
наш, радость сотворивый учеником, 
обетованием Святаго Духа, извещенным 
им бывшим благословением, яко Ты еси 
Сын Божий, Избавитель мира. 

Кондак, глас 6 
Еже о нас исполнив смотрение, и яже 
на земли соединив небесным, вознеслся 
еси во славе, Христе Боже наш, никако- 
же отлучаяся, но пребывая неотступ- 
ный, и вопия любящим Тя: Аз бсмь с 
вами и никтоже на вы. 
Пятидесятница. 

День Святой Троицы 
(празднуется через 50 дней после Пасхи) 
Тропарь, глас 8 

Благословен еси, Христе Боже наш, 
Иже премудры ловцы явлей, низпослав 
им Духа Святаго, и теми уловлей все- 
ленную. Человеколюбче, слава Тебе. 

Кондак, глас 8 

Егда снизшед языки слия, разделяше 
языки Вышний, егда же огненныя язы- 
ки раздаяше, в соединение вся призва, и 
согласно славим Всесвятаго Духа. 

Преображение Господне 
6/19 августа 
Тропарь, глас 7 

Преобразился еси на горе, Христе 

Боже, показавый учеником Твоим славу 

Твою, якоже можаху; да возсияет и нам 
грешным свет Твой присносущный, мо- 
литвами Богородицы. Светодавче, слава 
Тебе. 


Кондак, глас 7 


На горе преобразился еси, и якоже 
вмещаху ученицы Твой, славу Твою, 
Христе Боже, видеша, да егда Тя узрят 
распинаема, страдание убо уразумеют 
вольное, мирови же проповедят, яко Ты 
еси воистинну Отчее сияние. 

Успвние Пресвятой Богорбдицы 
15/28 августа 
Тропарь, глас 1 

В рождестве дєвство сохранила еси, 
во успении мира не оставила еси, Бого- 
родице, преставилася еси к животу, 
Мати сущи Живота, и молитвами Твой- 
ми избавляеши от смерти души наша. 

Кондак, глае 2 

В молитвах неусыпающую Богороди- 
цу и в предстательствах непреложное 
упование, гроб и умерщвление не удер- 
жаста, якоже бо Живота Матерь, к жи- 

воту престави во утробу Вселивыйся 
приснодевственную. 


Нерукотворенного образа Господа 
нашего Иисуса Христа 


16/29 августа 
Тропарь, глас 2 
Пречистому образу Твоему покланя- 
емся, Благий, просяще прощения пре- 
грешений наших, Христе Боже, волею 
бо благоволил еси плотию взыти на 
крест, да избавиши яже создал еси от 
работы вражия. Тем благодарственно 
вопиєм Ти: радости исполнил еси вся, 
Спасе наш, пришєдый спасти мир. 
Кондак, глас 2 
Неизреченнаго и божественнаго Тво- 
его к человеком смотрения, неописан- 
ное Слово Отчее, и образ неписанный и 
богописанный победителен ведуще не- 
ложнаго Твоего воплощения, почитаем 
того лобызающе. 


ТРОПАРИ И КОНДАКИ В ЧЕСТЬ 
ИКОН БОЖИЕЙ МАТЕРИ 


Иконы Божией Матери «Умилєние» 
Псково-Печерской 


7/20 октября 
Тропарь, глас 4 


К Богородице прилежно ныне прите- 
цєм, грешнии и смирєннии, и припа- 
дем, в покаянии зовуще из глубины 
души: Владычице, помози, на ны мило- 
сердовавши, потщися, погибаем от мно- 
жества прегрешений, не отврати Твоя 
рабы тщи, Тя бо и едину надежду 
имамы. 

Кондак, глас 6 

Не имамы иныя помощи, не имамы 
иныя надежды, разве Тебе, Пречистая 
Дево, Ты нам помози, на Тебе надеемся 
и Тобою хвалимся, Твои бо есмы раби, 
да не постыдимся. 

Иверской иконы Пресвятой Богородицы 


18/26 октября (а также 12/25 февраля 
и во вторник Светлой седмицы) 


Тропарь, глас 1 


От святыя иконы Твоея, о Владычице 
Богородице, исцеления и цельбы по- 
даются обильно с верою и любовию при- 
ходящим к ней. Тако и мою немощь 
посети, и душу мою помилуй, Благая, и 
тёло исцели благодатию Твоею, Пре- 
чистая. 

Кондак, глас 8 

Аще и в море ввёржена бысть святая 
икона Твоя, Богородице, от вдовицы, не 
могущия спасти сию от врагов, но яви- 
лася есть хранительница Афона и вра- 
тарница обители Иверския, враги уст- 
рашающая и в православней Российстей 
стране чтущия Тя от всех бед и напастей 
избавляющая. 


Казанской иконы Пресвятой Богородицы 
22 октября/4 ноября (и 8/21 июля) 
Тропарь, глас 4 

Заступнице усердная, Мати Господа 
Вышняго, за всех молиши Сына Тво- 

его, Христа Бога нашего, и всем твори- 
ши спастися, в державный Твой покров 
прибегающим. Всех нас заступи, о Гос- 
поже, Царице и Владычице, иже в на- 
пастех и скорбех и в болезнех, обреме- 
ненных грехи многими, предстоящих и 
молящихся Тебе умиленною душею и 
сокрушенным сердцем, пред пречис- 
тым Твоим образом со слезами, и не- 
возвратно надежду имущих на Тя из- 
бавления всех зол, всем полезная даруй 
и вся спаси, Богородице Дево, Ты бо 
еси божественный покров рабом Твоим. 


Кондак, глас 8 


Притецем, людие, к тихому сему и 
доброму пристанищу, скорой Помощ- 
нице, готовому и теплому спасению, по- 
крову Девы; ускорим на молитву и 
потщимся на покаяние, источает бо нам 
неоскудныя милости Пречистая Богоро- 
дица, предваряет на помощь и избав- 
ляет от великих бед и зол благонравныя 
и богобоящияся рабы Своя. 

Иконы Божией Матери 
«Всех скорбящих Радость» 


24 октября/6 ноября 
Стихира, поёмая вмєсто тропаря, глас 2 


Всех скорбящих Радосте, и обидимых 
Заступнице, и алчущих Питательнице, 
странных утешение, обуреваемых при- 
станище, больных посещение, немощ- 
ных покрове и Заступнице, жезле ста- 
рости, Мати Бога Вышняго Ты еси, 
Пречистая; потщися, молимся, спас- 
тися рабом Твоим. 

Кондак, глас 6 

Не имамы иныя помощи, не имамы 
иныя надежды, разве Тебе, Владычице. 
Ты нам помози, на Тебе надеемся и То- 
бою хвалимся, Твои бо есмы раби, да не 
постыдимся. 

Иконы Божией Матери, 
«Знамение» 
27 ноября/10 декабря 
Тропарь, глас 4 

Яко необоримую стбну и источник чу- 
дес стяжавше Тя раби Твои, Богороди- 
це Пречистая, сопротивных ополчения 

низлагаем. Темже молим Тя: мир граду 
Твоему даруй и душам нашим велию 
МИЛОСТЬ. 

Кондак, глас 4 


Честнаго образа Твоего знамение пра- 
зднующе людие Твои, Богородительни- 
це, имже дивную победу на сопротив- 
ныя граду Твоему даровала еси. Темже 
Тебе верою взываем: радуйся, Дево, 
христиан похвало. 


Иконы Божией Матери 
«Нечаянная Радость» 


9/22 декабря 
Тропарь, глас 4 


Днесь, вернии людие, духовно тор- 
жествуем, прославляюще Заступницу 
усердную рода христианскаго, и прите- 
кающе к пречистому Ея образу, взы- 
ваем сице: о премилостивая Владычице 
Богородице, подаждь нам нечаянную 
радость, обремененным грехи и скорбь- 
ми многими, и избави нас от всякаго 
зла, молящи Сына Твоего, Христа Бога 
нашего, спасти души наша. 

Не имамы иныя помощи, не имамы 
иныя надежды, разве Тебе, Владычице. 
Ты нам помози, на Тебе надеемся и 
Тобою хвалимся, Твои бо есмы рабы, да 
не постыдимся. 

Иконы Божией Матери «Державная» 

2/15 марта 
Тропарь, глас 4 


Ангелов лицы благоговейно Тебє слу- 
жат, и вся небесныя силы немолчными 
гласы Тя ублажают, Богородице Дево. 
Усердно молим Тя, Владычице, да пре- 
будет божественная благодать на чест- 
ней иконе Твоей Державней, и свето- 
зарный луч славы чудес Твоих да нис- 
ходит от нея на всех с верою Тебе мо- 
лящихся и вопиющих Богу: аллилуиа. 


Кондак, глас 8 


Взбранней Воеводе, Заступнице на- 
шей Державней, песни благодарствен- 
ныя приносим о даровании нам иконы 
Ея святыя, еюже ограждаеми, ничесоже 
устрашимся, не от человек бо спасение 
наше, но Преблагословенныя Владычи- 

цы милосердием. Темже днесь радуемся 
и празднуем светло, яко прийде Дер- 
жавная на стражу земли Своея. 
Сретение чудотворной иконы 
Владимирской 


21 мая/3 июня 
(Праздники этой иконе также 
23 июня/6 июля и 26 августа/8 сентября) 


Тропарь, глас 4 


Днесь светло красуется славнейший 
град Москва, яко зарю солнечную, 
восприемши, Владычице, чудотворную 
Твою икону, к нейже ныне мы притека- 
юще и молящеся Тебе, взываем сице: о 
пречудная Владычице Богородице! Мо- 
лися из Тебе воплощенному Христу Бо- 
гу нашему, да избавит град сей и вся 
грады и страны христианския невреди- 
мы от всёх навет вражиих и спасет 
души наша, яко милосерд. 


Кондак, глас 8 


Взбранной Воеводе победительная, 
яко избавльшеся от злых пришествием 
Твоего честнаго образа, Владычице Бо- 
городице, светло сотворяем празднество 

сретения Твоего и обычно зовем Ти: 
радуйся, Невесто неневестная. 


Тихвинской иконы Божией Матери 
26 июня/9 июля 
Тропарь, глас 4 

Днесь яко солнце пресветлое возсия 
нам на воздусе всечестная икона Твоя, 
Владычице, лучами милости мир про- 
свещающи, юже великая Россия, яко 
некий дар божественный свыше бла- 
гоговейне восприемши, прославляет Тя, 
Богомати, всех Владычицу, и от Тебе 
рождшагося Христа Бога нашего вели- 
чает радостно, Емуже молися, о Гос- 
поже Царице Богородице, да сохранит 
вся грады и страны христианския не- 
вредимы от всёх навет вражиих, и спа- 
сёт верою покланяющихся Его божест- 
венному и Твоему пречистому образу, 
Дево неискусобрачная. 

Кондак, глас 8 

Притецем, людие, к Девей Богороди- 
це Царице, благодаряще Христа Бога, и 
к Тоя чудотворней иконе умильно ВЗИ- 
рающе припадєм и возопиём Ей: о Вла- 
дычице Марие! Присетивши страну сию 

Твоего честнаго образа явлением чудес- 
но, спасай в мире и благовременстве 
Отечество наше и вся христианы, на- 
следники показующи небесныя жизни, 
Тебе бо верно зовём: радуйся, Дево, 
мира спасение. 


Почаевской иконы Божией Матери 
23 июля/5 августа 
Тропарь, глас 5 


Пред святою Твоею иконою, Влады- 
чице, молящиися исцелений сподобля- 
ются, веры истинныя познание прием- 
лют и агарянская нашествия отражают. 
Темже и нам, к Тебе припадающим, гре- 
хов оставление испроси, помыслы бла- 
гочестия сердца наша просвети, и к 
Сыну Твоему молитву вознеси о спасє- 
нии душ наших. 


Кондак, глас 1 


Источник исцелений и веры право- 
славныя утверждение Почаевская Твоя 
икона, Богородице, явися, тємже и нас, 
к ней притекающих, от бед и иску- 
шений свободи, лавру Твою невредиму 
сохрани, Православие во окрест стоя- 

щих странах утверди и грехи разреши 
молитвенник Твоих, елика бо хощеши, 
можеши. 


Смоленской иконы Божией Матери, 
именуемой «Одигитрия» 
28 июля/10 августа 
Тропарь, глас 4 
К Богородице прилежно ныне прите- 
цем, грешнии и смиреннии, и припадем, 
в покаянии зовуще из глубины души: 
Владычице, помози, на ны милосердо- 
вавши, потщися, погибаем от множест- 
ва прегрешєний, не отврати Твоя рабы 
тщи, Тя бо и едину надежду имамы. 
Кондак, глас 6 
Предстательство христиан непостыд- 
ное, ходатайство ко Творцу непрелож- 
ное, не прёзри грешных молений гласы, 
но предвари, яко благая, на помощь 
нас, верно зовущих Ти; ускори на мо- 
литву и потщися на умолєние, предста- 
тельствующи присно, Богородице, чту- 
щих Тя. 


К ) 

ТРОПАРИ И КОНДАКИ 
НА ПРАЗДНИКИ СВЯТЫХ 


Преподобному Силуану Афонскому 
11/24 сентября 
Тропарь, глас 2 


Серафимския любвё ко Господу пла- 
менный ревнителю и Иеремии, о народе 
плачущему, усердный подражателю, все- 
блаженне отче Силуане, ты, зову Матере 
Господа сил внемляй, змия греховнаго 
мужемудренно изрыгнул еси и в гору 
Афонскую ОТ суеты мира удалился еси, 
идеже в трудех и молитвах со слезами 
благодать Святаго Духа обильно стяжа, 
еюже сердца наша воспламени и с тобою 
умильно взывати укрепи: Господи мой, 
жизнь моя и радосте святая, спаси мир 
и нас от всяких лютых. 


Кондак, глас 2 


Смиренномудрия исповедниче пре- 
дивный и человеколюбия Духом Свя- 

тым согреваемая доброто, Богу возлюб- 
ленне Силуане, о подвизе твоєм Церковь 
Российская радуется, иноцы же горы 
Афонския и вси христианстии людие, 
веселящеся, сыновнею любовию к Богу 
устремляются, Егоже моли о нас, равно- 
ангельне боговедче, во еже спастися 
нам, в горбнии любве тебе подража- 
ющим. 
Святым мученицам Вере, Надежде, 
Любови и матери их Софии 
17/30 сентября 
Тропарь, глас 4 

Торжествует церковь первородных и 
свеселится, приємля матерь о чадех ве- 
селящуюся, яже яко мудрости тезоиме- 
нитая, тройственным богословским доб- 
родетелем равночисленныя породи, тыя 
с мудрыми девами зрит уневестившияся 
Жениху Богу Слову. С нею и мы духов- 
не в памяти их свеселимся, глаголюще: 
Троицы поборницы, Веро, Любвє и На- 
деждо, в вере, любви и надежде утверж- 
дайте нас. 

Софии честныя священнейшыя вет- 
ви, Вера и Надежда и Любовь, показав- 
шеся, мудрость обуйша еллинскую бла- 
годатию, и пострадавше, и победоноси- 
цы явившеся, венцем нетленным от 
всех Владыки Христа увязошася. 


Преподобному Сёргию Радонежскому 
25 сентября/8 октября 
Тропарь, глас 4 


Иже добродётелей подвижник, яко 
истинный воин Христа Бога, на страсти 
вельми подвизался еси в жизни времен- 
ней, в пениих, бдениих же и пощениих 
образ быв твоим учеником; темже и все- 
лися в тя Пресвятый Дух, Егоже дейст- 
вием светло украшен еси; но яко имея 
дерзновение ко Святей Троице, поминай 
стадо, еже собрал еси, мудре, и не за- 
буди, якоже обещался еси, посещая чад 
твоих, Свргие, преподобне отче наш. 

Кондак, глас 8 


Христовою любовию уязвився, препо- 
добне, и Тому невозвратным желанием 
последовав, всякое наслаждение плот- 

ское возненавидел еси, и яко солнце 
Отечеству твоему возсиял еси. Тєм и 
Христос даром чудес обогати тя. Поми- 
най нас, чтущих пресветлую память 
твою, да зовем ти: радуйся, Сергие бого- 
мудре. 
Преставление святого апостола 

и евангелиста Иоанна Богослова и память 


святителя Тихона, патриарха Московского 
и всея Руси 


26 сентября/9 октября 


Тропарь апостолу, 
глас 2 


Апостоле, Христу Богу возлюбленне, 
ускори избавити люди безответны; при- 
емлет тя припадающа, Иже падша на 
перси приємый, Егоже моли, Богослове, 
и належащую мглу языков разгнати, 
прося нам мира и велия милости. 


Кондак, глас 2 


Величия твоя, девственниче, кто по- 
весть? Точиши бо чудеса и изливаеши 
исцеления, и молишися о душах на- 
ших, яко богослов и друг Христов. 

Тропарь святителю, 
глас 1 

Апостольских преданий ревнителя и 
Христовы Церкве пастыря добраго, ду- 
шу свою за овцы положившаго, жреби- 
ем Божиим избраннаго Всероссийскаго 
патриарха Тихона восхвалим и к нему с 
верою и упованием возопиим: предста- 
тельством святительским ко Господу 
Церковь Русскую в тишине соблюди, 
расточенная чада ея во едино стадо со- 
бери, отступившия от правыя вёры к 
покаянию обрати, страну нашу от меж- 
доусобныя брани сохрани и мир Божий 
людем испроси. 

Кондак, глас 2 

Тихостию нрава украшен, кротость и 
милосердие кающимся являяй, во испо- 
ведании православныя веры и любве ко 
Господу тверд и непреклонен пребыл 
еси, святителю Христов Тихоне. Моли- 
ся о нас, да не разлучимся от любвє Бо- 
жия, яже о Христе Иисусе, Господе 
нашем. 

Собор святителей Московских Петра, 
Алексия, Ионы, Филиппа и Ермогена 


5/18 октября 
Тропарь, глас 4 


Первопрестбльницы Российстии, йс- 
тиннии хранителие апостольских пре- 
даний, столпи непоколебимии, Право- 
славия наставницы, Петре, Алексие, 
Ионо, Филиппе и Ермогене, Владыку 
всех молите мир вселенней даровати и 
душам нашим велию милость. 


Кондак, глас 3 


Во святителех благочестно пожисте, 
и люди к богоразумию настависте, и 
добре Богу угодисте. Сего ради от Него 
нетлением и чудесы прославистеся, яко 
ученицы Божия благодати. 
Преподобному Амвросию 
Оптинскому 
10/23 октября 
Тропарь, глас 5 


Яко к целебному источнику, притека- 
ем к тебе, Амвросие, отче наш, ты бо на 
путь спасения нас верно наставляеши, 
молитвами от бед и напастей охраня- 

еши, в телесных и душевных скорбех 
утешаеши, паче же смирению, терпє- 
нию и любви научаеши. Моли Челове- 
колюбца Христа и Заступницу усерд- 
ную спастися душам нашим. 


Кондак, глас 2 


Завет Пастыреначальника исполнив, 
старчества благодать наследовал еси, бо- 
лезнуя сердцем о всех с верою притека- 
ющих к Тебе. Темже и мы, чада твоя, с 
любовию вопиём ти: отче святый Амв- 
росие, моли Христа Бога спастися ду- 
шам нашим. 

Великомученику Димитрию 
Солунскому 
26 октября/8 ноября 
Тропарь, глас 3 


Велика обрете в бедах тя поборника 
вселенная, страстотерпче, языки побеж- 
дающа. Якоже убо Лиеву низложил еси 
гордыню, и на подвиг дерзновенна со- 
творив Нестора, тако, святе Димитрие, 
Христу Богу молися даровати нам ве- 
ЛИЮ МИЛОСТЬ. 

Кондак, глас 2 
Кровей твоих струями, Димитрие, 
Церковь Бог обагри, давый тебе кре- 
пость непобедимую и соблюдая град 
твой невредим, того бо еси утверждение. 
Великомученице Парасквве, 
нареченной Пятнице 
28 октября/10 ноября 
Тропарь, глас 4 


Премудрая и всехвальная Христова 
мученица Параскева, мужескую крє- 
пость приймши, женскую же немощь 
отвергши, диавола победи и мучителя 
посрами, вопиющи и глаголющи: при- 
идите, тело мое мечем ссецыте, и огнем 
сожгите, аз бо радующися иду ко Хрис- 
ту, Жениху моему. Тоя молитвами, 
Христе Боже, спаси души наша. 


Кондак, глас 3 


Всесвятое и непорочное мучение при- 
несши, яко вено пречестное, безсмерт- 
ному Жениху Христу, ангельское лико- 
стояние возвеселила еси и победила еси 
демонския козни. Сего ради тя честно 

верою чтим, мученице Параскево мно- 
гострадальная. 
Бессребреникам и чудотворцам Космє 
и Дамиану Асийским и матери их, 
преподобной Феодотии 
1/14 ноября 
Тропарь, глас 8 


Святии безсребреницы и чудотворцы 
Космо и Дамиане, посетите немощи на- 
ша; туне приясте, туне дадите нам. 

Кондак, глас 2 


Благодать приимше исцелений, про- 
стираете здравие сущим в нуждах, вра- 
чеве, чудотворцы преславнии. Но вашим 
посещением ратников дерзости низло- 
жите, мир исцеляюще чудесы. 

Собор архистратига Михаила 
и прочих небесных сил бесплотных 
8/21 ноября 
Тропарь, глас 4 


Небесных воинств архистратизи, мо- 
лим вас присно мы, недостойнии, да ва- 
шими молитвами оградите нас кровом 
крил невещественныя вашея славы, со- 
храняюще ны припадающия прилежно 

и вопиющия: от бед избавите ны, яко 
чиноначальницы вышних сил. 


Кондак, глас 2 
Архистратизи Божии, служителие 
божественныя славы, ангелов началь- 
ницы и человеков наставницы, полезное 
нам просите и велию милость, яко без- 
плотных архистратизи. 


Святителю Иоанну Златоусту 
13/26 ноября 
Тропарь и кондак см. на с. 170. 


Мученикам и исповедникам Гурию, 
Самону и Авиву 
15/28 ноября 
Тропарь, глас 5 


Чудеса святых Твоих мученик стену 
необоримую нам даровавый, Христе Бо- 
же, тех молитвами советы языков ра- 
зори, яко Един благ и человеколюбец. 


Кондак, глас 2 
С высоты, мудрии, благодать приём- 
ше, сущим во искушениих предстоийте, 
всехвальнии. Тємже отроковицу, свя- 
тии, от смерти горькия избависте, вы бо 

воистинну есте Едесу слава и миру ра- 
досСТЬ. 
Благоверному и великому князю 
Александру Невскому 
23 ноября/ 6 декабря 
Тропарь, глас 4 


Яко благочестиваго кбрене пречест- 
чая отрасль был еси, блаженне Алек- 
сандре, яви бо тя Христос, яко нёкое 
божественное сокровище Российстей 
земли, новаго чудотворца преславна и 
богоприятна. И днесь сошедшеся в па- 
мять твою верою и любовию, во псалмех 
и пвниих радующеся, славим Господа, 
давшаго тебе благодать исцелений, Его- 
же моли спасти град сей, и стране на- 
шей богоугодней быти, и сыновом рос- 
сийским спастися. 


Кондак, глас 8 


Яко звезду тя пресвётлу почитаем, от 
востока возсиявшую и на запад пришед- 
шую, всю бо страну сию чудесы и добро- 
тою обогащаеши, и просвещаеши верою 
чтущия память твою, Александре бла- 
женне. Сего ради днёсь празднуем твоє 

успёние, людие твои сущии. Моли спа- 
сти Отечество твоє и вся притекающия к 
раце мощей твоих и верно вопиющия ти: 
радуйся, граду нашему утверждение. 


Великомученице Екатерине 
24 ноября/7 декабря 
Тропарь, глас 4 


Добродетельми, яко лучами солнеч- 
ными, просветила еси неверныя мудре- 
цы, и, якоже пресветлая луна ходящим 
в нощи, неверия тьму отгнала еси, и ца- 
рицу увёрила еси, вкупе же и мучителя 
обличила еси, богозванная невесто, бла- 
женная Екатерино, желанием востекла 
еси в небесный чертог к прекрасному 
Жениху Христу, и от Него царским вен- 
цем венчалася еси, Емуже, со ангелы 
предстоящи, за ны молися, творящия 
пречестную память твою. 

Кондак, глас 2 


Лик честный божественне мученико- 
любцы воздвигните ныне, почитающе 
всемудрую Екатерину, сия бо в тризни- 
щи Христа проповеда, и змия попра, 
риторов разумы укротивши. 

Святому апостолу Андрею 
Первозванному 
30 ноября/13 декабря 
Тропарь, глас 4 

Яко апостолов первозванный и вер- 
ховнаго сущий брат Владыце всех, Анд- 
рее, молися, мир вселенней даровати и 
душам нашим велию милость. 

Кондак, глас 2 


Мужества тезоименитаго богоглаголь- 
ника и Церкве возследователя верхов- 
наго, Петрова сродника восхвалим, зане 
якоже древле сему, и ныне нам воззва: 
приидите, обретохом Желаемаго. 


Великомученице Варваре 
4/17 декабря 
Тропарь, глас 8 
Варвару святую почтим, вражия бо 
сети сокруши, и яко птица избавися от 
них, помощию и оружием креста, все- 
честная. 
Кондак, глас 4 
В Троице благочестно певаемому по- 
слёдовавши Богу, страстотєрпице, идо- 
2%, 255 > 


4 Тропари и кондаки святым 9, 


льская притупила еси чтилища, посреде 
же подвига страдальчествующи, Варва- 
ро, мучителей прещения не устраши- 
лася еси, мужемудренная, велегласно 
поющи присно: Троицу чту, Едино 
Божество. 
Святителю Николаю, архиепископу 
Мир Ликийских, чудотворцу 
6/19 декабря 
Тропарь, глас 4 


Правило веры и образ кротости, воз- 
держания учителя яви тя стаду твоему 
яже вещей истина; сего ради стяжал еси 
смирением высокая, нищетою богатая, 
отче священноначальниче Николае, мо- 
ли Христа Бога спастися душам нашим. 


Кондак, глас 3 


В Мирех, святе, священнодействи- 
тель показался еси, Христово 60, пре- 
подобне, Евангелие исполнив, положил 
еси душу твою о людех твоих, и спасл 
еси неповинныя от смерти; сего ради 
освятился еси, яко великий таинник 
Божия благодати. 

Мученику Вонифатию 
19 декабря/1 января 
Тропарь, глас 4 
(общий мученикам, см. с. 288) 
Кондак, глас 4 


Священие непорочное самовольне се- 
б6 привёл еси, Иже от Дєвы тебе ради 
родитися Хотящему, святе венченосче, 
премудре Вонифатие. 

Святому праведному Иоанну 
Кронштадтскому 
20 декабря/2 января 
Тропарь, глае 1 


Православныя веры поборниче, зем- 
ли Российския печальниче, пастырем 
правило и образе верным, покаяния и 
жизни во Христе проповедниче, божест- 
венных таин благоговейный служителю 
и дерзновенный о людех молитвенниче, 
отче праведный Иоанне, целителю и 
предивный чудотворче, граду Крон- 
штадту похвало и Цєеркве нашея укра- 
шение, моли Всеблагаго Бога умирити 
мир и спасти души наша. 

Кондак, глас 3 
Днесь пастырь Кронштадтский пред- 
стойт престолу Божию и усердно молит 
о верных Христа Пастыреначальника, 
обетование давшаго: созижду Церковь 
Мою и врата адова не одолеют ея. 
Великомученице Анастасии 
Узорешительнице 
22 декабря/4 января 
Тропарь, глас 4 
Победоноснаго Воскресения истинно- 
именитая наречена еси, мученице Хрис- 
това, победы на враги поставила еси 
мук терпением, Христа ради, Жениха 
твоего, Егоже возлюбила еси. Того моли 
спасти души наша. 
Кондак, глас 2 
Во искушєниих и скорбех сущии, к 
твоему храму притекающе, приємлют 
честная дарования от живущия в тебе 
божественныя благодати, Анастасие, ты 
бо присно миру точиши исцеления. 


Святителю Василию Великому 
1/14 января 
Тропарь и кондак см. на с. 171. 

Преподобному Серафиму Саровскому 
2/15 января (и 19 июля/1 августа) 
Тропарь, глас 4 


От юности Христа возлюбил еси, бла- 
женне, и Тому Единому работати пла- 
менне вожделев, непрестанною молит- 
вою и трудом в пустыни подвизался еси, 
умиленным же сердцем любовь Хрис- 
тову стяжав, избранник возлюблен Бо- 
жия Матере явился еси. Сего ради во- 
пием ти: спасай нас молитвами твоими, 
Серафиме, преподобне отче наш. 

Кондак, глас 2 

Мира красоту и яже в нем тлєнная 
оставив, преподобне, В Саровскую оби- 
тель вселился еси и, тамо ангельски по- 
жив, многим путь был еси ко спасению. 
Сего ради и Христос тебе, отче Сера- 
фиме, прослави и даром исцелений и 
чудес обогати. Темже вопиём ти: радуй- 
ся, Серафиме, преподобне отче наш. 

Святителю Феофану Затворнику 
10/23 января 
Тропарь, глас 8 

Православия наставниче, благочес- 

тия учителю и чистоты, вышенский 

подвижниче, святителю Феофане бого- 
мудре, писаньми твоими слово Божие 
изъяснил еси и всём верным путь ко 
спасению указал еси. Моли Христа Бога 
спастися душам нашим. 


Кондак, глас 4 


Богоявлению тезоименитый святите- 
лю Феофане, учении твоими многия лю- 
ди просветил еси. Со ангелы ныне пред- 
стоя престолу Святыя Троицы, моли 
непрестанно о всёх нас. 


Мученице Татиане 
12/25 января 
Тропарь, глас 4 


Агница Твоя, Иисусе, Татиана зовёт 
велиим гласом: Тебе, Женише мой, 
люблю, и Тебе ищущи страдальчествую, 
и сраспинаюся, и спогребаюся креще- 
нию Твоему, и стражду Тебе ради, яко 
да царствую в Тебе, и умираю за Тя, да 
и живу с Тобою. Но яко жертву непо- 
рочную приими мя, с любовию пожеёр- 
шуюся Тебе. Тоя молитвами, яко Ми- 
лостив, спаси души наша. 


=, 260 > 


с Тропари и кондаки святым О 
Кондак, глас 4 


Светло во страдании твоём возсияла 
еси, страстотерпице, от кровей твойх 
преиспещрена, и, яко красная голуби- 
ца, к небеси возлетела еси, Татиано. 
Темже моли присно за чтущия тя. 


Блажєнной Кевнии 
Петербургской 
24 января/б февраля 
Тропарь, глае 7 


Нищету Христову возлюбивши, без- 
смертныя трапезы ныне наслаждаеши- 
ся; безумием мнимым безумие мира 
обличивши, смирением крестным силу 
Божию восприяла еси. Сего ради дар 
чудодейственныя помощи стяжавшая, 
Кебние блаженная, моли Христа Бога 
избавитися нам от всякаго зла пока- 
янием. 


Кондак, глас 3 


Днесь светло ликует град святаго 
Петра, яко множество скорбящих обре- 
тают утешение, на твоя молитвы наде- 
ющеся, Ксение всеблаженная, ты бо еси 
граду сему похвала и утверждение. 

Собор новомучеников и исповєдников 
Российских 


Переходящий праздник. Первое воскресенье 
после 25 января/7 февраля 


Тропарь, глас 4 


Днесь радостно ликует Цєрковь Рус- 
ская, яко мати прославляющи новому- 
ченики и исповедники своя: святители 
и иереи, царственныя страстотерпцы, 
благоверныя князи и княгини, препо- 
добныя мужи и жены, и вся православ- 
ныя христианы, во дни гонения безбож- 
наго жизнь свою за веру во Христа 
положившия и кровьми Истину соблюд- 
шия. Тех предстательством, долготерпе- 
ливе Господи, страну нашу в Право- 
славии сохрани до скончания вёка. 


Кондак, глас 3 


Днесь новомученицы Российстии в 
ризах белых предстоят Агнцу Божию и 
со ангелы песнь победную воспевают 
Богу: благословение, и слава, и пре- 
мудрость, и хвала, и честь, и сила, и 
крепость нашему Богу во вёки веков. 
Аминь. 

Собор святителей Василия Великого, 
Григория Богослова и Иоанна Златоуста 


30 января/12 февраля 
Тропарь, глас 4 


Яко апостолов единонравнии и все- 
ленныя учителие, Владыку всех молите 
мир вселенней даровати и душам на- 
шим велию милость. 


Кондак, глас 2 


Священныя и боговещанныя пропо- 
ведники, верх учителей, Господи, при- 
ял еси в наслаждение благих Твоих и 
упокобние; труды 60 онех и смерть при- 
ял еси паче всякаго всеплодия, Едине 
прославляяй святыя Твоя. 


Святителю Алексию, митрополиту 
Московскому, чудотворцу 
12/25 февраля 
Тропарь, глас 8 


Яко апостолом сопрестбльна, и врача 
предобра, и служителя благоприятна, к 
раце твоей честней притекающе, святи- 
телю Алексие, богомудре чудотворче, 
сошедшеся любовию в память твою 
светло празднуем, в пёснех и пвниих 

радующеся и Христа славяще, таковую 
благодать тебе даровавшаго исцелений 
и граду твоему великое утверждение. 


Кондак, глас 8 


Божественнаго и пречестнаго святи- 
теля Христова, новаго чудотворца Алек- 
сия, верно вси поюще, людие, любовию 
да ублажим, яко пастыря великаго, слу- 
жителя же и учителя премудра земли 
Российстей; днесь в память его притек- 
ше, радостно возопиєм песнь богоносно- 
му: яко имея дерзновение к Богу, мно- 
гообразных нас избави обстояний, да 
зовем ти: радуйся, утверждение граду 
нашему. 

Преподобной Марии Египетской 
1/14 апреля 
Тропарь 
(общий преподобным женам, см. с. 293) 
Кондак, глас 4 

Греха мглы избежавши, покаяния 
светом озаривши твоє сердце, славная, 
пришла еси ко Христу, Сего Всенепо- 
рочную и Святую Матерь молитвенницу 
милостивную принесла еси. Отонудуже 

и прегрешений обрела еси оставление, и 
со ангелы присно срадуешися. 


Великомученику Гебргию Победоносцу 
23 апреля/б мая 
Тропарь, глас 4 
Яко плённых свободитель и нищих 
защититель, немощствующих врач, пра- 
вославных поборниче, победоносче ве- 
ликомучениче Георгие, моли Христа 
Бога спастися душам нашим. 
Кондак, глас 4 
Возделан от Бога показался еси бла- 
гочестия двлатель честнейший, доброде- 
телей рукояти собрав себе; сеяв б0 в 
слезах, весёлием жнеши, страдальчест- 
вовав же кровию, Христа приял еси, и 
молитвами, святе, твоими всём подавши 
прегрешений прощение. 
Святителю Игнатию Брянчанинову 
30 апреля/13 мая 
Тропарь, глас 8 
Православия поборниче, покаяния и 
молитвы делателю и учителю изряд- 
ный, архиереев богодухновенное укра- 
шение, монашествующих славо и похва- 

ло, писании твоими вся ны уцеломуд- 
рил еси, цевнице духовная, Игнатие 
богомудре. Моли Слова Христа Бога, 
Егоже носил еси В сердце твоем, да- 
ровати нам прежде конца покаяние. 


Кондак, глас 8 


Аще и совершал еси стезю жития зем- 
наго, святителю Игнатие, обаче непре- 
станно зрел еси законы бытия вечнаго, 
сему поучая ученики словесы многими, 
имже последовати и нам, святче, по- 
молися. 

Перенесёние мощей святителя Николая 
9/22 мая 
Тропарь, глас 4 


Приспе день светлаго торжества, град 
Барский радуется, и с ним вселенная 
вся ликовствует пёсньми и пеньми ду- 
ховными; днесь бо священное торжест- 
во, в пренесение честных и многоцелеб- 
ных мощей святителя и чудотворца 
Николая, якоже солнце незаходимое 
возсия светозарными лучами, разгоняя 
тьму искушений же и бед от вопиющих 
верно: спасай нас, яко предстатель наш, 
великий Николае. 


<, 266 >. 


9 Тропари и кондаки святым 5 

Взыде, яко звезда, от востока до запа- 
да твоя мощи, святителю Николае, море 
же освятися шествием твоим, и град 
Барский привмлет тобою благодать, нас 
бо деля явился еси, чудотворец изящ- 
ный, предивный и милостивый. 


Святым равноапостольным Мефодию 
и Кириллу, учителям Словёнским 


11/24 мая 
Тропарь, глас 4 


Яко апостолом единонравнии и Сло- 
венских стран учителие, Кирилле и Ме- 
фодие богомудрии, Владыку всєх моли- 
те, вся языки словенския утвердити в 
Православии и единомыслии, умирити 
мир и спасти души наша. 


Кондак, глас 3 


Священную двоицу просветителей на- 
ших почтим, божественных Писаний 
преложением источник богопознания 
нам источивших, из негоже даже до 
днесь неоскудно почерпающе, ублажаем 
вас, Кирилле и Мефодие, престолу Выш- 

няго предстоящих и тепле молящихся о 
душах наших. 
Равноапостольному царю Константину 
и матери его, царице Елєне 
21 мая/8 июня 
Тропарь, глас 8 
Креста Твоего образ на небеси видев 
и, якоже Павел, звание не от человек 
приём, В царех апостол Твой, Господи, 
царствующий град В руце Твоей поло- 
жи, егоже спасай всегда в мире мо- 
литвами Богородицы, Едине Человеко- 
любче. 
Кондак, глае 3 
Константин днесь с материю Еленою 
крёст являют, всечестное древо, всех 
убо иудеев посрамление суще, оружие 
же на противныя верных людей, нас 60 
ради явися знамение вєлие и во бранех 
грозное. 
Рождество святого Пророка, Предтечи 
и Крестителя Иоанна 
24 июня/7 июля 
Тропарь, глас 4 
Пророче и Предтече пришествия 
Христова, достойно восхвалити тя не- 

доумвем мы, любовию чтущии тя, не- 
плодство бо рождшия и отчее безгласие 
разрешися славным и честным твоим 
рождеством, и воплощение Сына Божия 
мирови проповедуется. 


Кондак, глас 3 


Прежде неплоды днесь Христова 
Предтёчу раждает, и той есть исполне- 
ние всякаго пророчества. Егоже бо про- 
роцы проповедаша, на Сего во Иордане 
руку положив, явися Божия Слова про- 
рок, проповедник, вкупе и предтеча. 

Преподобным Сергию и Герману 
Валаамским 
28 июня/11 июля 
Тропарь, глас 4 


Евангелия Христова истиннии по- 
слушницы явистеся, преподобнии, мир 
и вся яже в нём, яко не сущая, пре- 
обидевше любве ради Христовы, и в 
морский остров вселистеся, и трудо- 
любно в нем противу невидимых врагов 
кознем подвизастеся, постом, бдением 
же и всенощным стоянием плоти своя 
духу мудре повинули есте. Сего ради от 

Вседержительныя десницы достойныя 
венцы прияли есте, ныне Пресвятей 
Троице предстояще, молитеся, всебла- 
женнии отцы Сергие и Германе, сохра- 
нитися в мире Отечеству нашему и спас- 
тися душам нашим. 


Кондак, глас 4 


От мирскаго жития изшедше, отвер- 
жением мира Христу последовасте, и 
достигосте великаго Нева 6зера, и, в нем 
на острове Валааме всёльшеся, равноан- 
гельное житие пожили есте, отонудуже, 
веселящеся, прешли есте к небесным 
чертогом. И ныне со ангелы Владычню 
престолу предстояще, поминайте нас, 
чад свойх, яже собрали есте богомуд- 
рии, да радостно от души вопием: ра- 
дуйтеся, Сергие и Германе, отцы пре- 
блаженнии. 


Святым первоверховным 
апостолам Петру и Павлу 


29 июня/12 июля 

Тропарь, глае 4 
Апостолов первопрестольницы и все- 
ленныя учителие, Владыку всёх молите 

мир вселенней даровати и душам на- 
шим велию милость. 


Кондак, глас 2 


Твердыя и боговещанныя проповеда- 
тели, верх апостолов Твоих, Господи, 
приял еси в наслаждение благих Твойх 
и покой; болєзни бо онех и смерть приял 
еси паче всякаго всеплодия, Едине све- 
дый сердечная. 


Память святых 
царственных мучеников 


4/17 июля 
Тропарь, глас 5 


Царства земнаго лишение, узы и 
страдания многоразличная кротко пре- 
терпел еси, свидетельствовав о Христе 
даже до смерти от богоборцев, страсто- 
терпче великий, боговенчанный царю 
Николае. Сего ради мученическим вен- 
цєм на небесех венча тя с царицею и 
чады, и слугами твоими Христос Бог, 
Егоже моли помиловати страну Россий- 
скую и спасти души наша. 

Святой равноапостольной княгине 
Российской Ольге 


11/24 июля 
Тропарь, глас 1 


Крилами богоразумия вперивши твой 
ум, возлетєла еси превыше видимыя 
твари; взыскавши Бога и Творца всяче- 
ских, и, Того обретши, паки рождение 
крещением прияла еси, древа живот- 
наго наслаждающися, нетленна во веки 
пребываеши, Ольго приснославная. 


Кондак, глас 4 


Воспоем днесь благодетеля всех Бога, 
прославльшаго в России Ольгу богомуд- 
рую, да молитвами ея подаст душам на- 
шим грехов оставление. 

Святому равноапостольному великому 

князю Владимиру 
15/28 июля 
Тропарь, глас 4 

Уподобился еси купцу, ищущему доб- 
раго бисера, славнодержавный Влади- 
мире, на высоте стола седя матере гра- 
дов, богоспасаемаго Киева; испытуя же 
и посылая к Царскому граду увєёдети 

православную веру, обрел еси безцєн- 
ный бисер, Христа, избравшаго тя, яко 
втораго Павла, и оттрясшаго слепоту во 
святей купвли, душевную, вкупе и те- 
лесную. Темже празднуем твое успєние, 
людие твои суще; моли спастися дер- 
жавы твоея Российския начальником и 
множеству владомых. 


Кондак, глас 8 


Подобствовав великому апостолу Пав- 
лу, в сединах, всеславне Владимире, 
вся, яко младенческая мудрования, яже 
о идолех тщания, оставль, яко муж со- 
вершенный, украсился еси божеёствен- 
наго крещения багряницею; и ныне, 
Спасу Христу в веселии предстоя, моли 
спастися державы Российския началь- 
ником и множеству владомых. 


Святому славному пророку Илии 
20 июля/2 августа 
Тропарь, глас 4 
Во плоти ангел, пророков основание, 
вторый предтеча пришествия Христова 
Илия славный, свыше пославый Елис- 
свеви благодать недуги отгоняти и про- 

каженныя очищати, темже и почита- 
ющим его точит исцеления. 


Кондак, глас 2 
Пророче и провидче великих дел Бога 
нашего, Илие великоимените, вещани- 
ем твоим уставивый водоточныя обла- 
ки, моли о нас Единаго Человеколюбца. 
Святой равноапостольной 
Марии Магдалине 
22 июля/4 августа 
Тропарь, глас 1 
Христу, нас ради от Девы рождшему- 
ся, честная Магдалини Мария последо- 
вала еси, Того оправдания и законы 
хранящи. Темже днесь всесвятую твою 
память празднующе, грехов разрешение 
молитвами твойми приемлем. 
Кондак, глас 3 
Предстоящи, преславная, у креста 
Спасова со иными многими, и Матери 
Господни состраждущи, и слезы точа- 
щи, сие в похвалу приношаше, глаголю- 
щи: что сие Єсть странное чудо? Содер- 
жай всю тварь пострадати изволи; слава 
державе Твоей. 


6,274 — 


с. Тропари и кондаки святым 5 


Мученикам благовєрным князьям 
Борису и Глебу, во святом крещении 
Роману и Давиду 
24 июля/6 августа 
Тропарь, глас 2 


Правдивая страстотерпца и истинная 
Евангелия Христова послушателя, це- 
ломудренный Романе с незлобивым Да- 
видом, не сопротив стаста врагу сущу 
брату, убивающему телеса ваша, душам 
же коснутися не могуща. Да плачется 
убо злый властолюбец, вы же, радую- 
щеся с лики ангельскими, предстояще 
Святей Троице, молитеся о державе 
сродников ваших богоугодней быти и 
сыновом российским спастися. 


Кондақ, глас 3 


Возсия днесь преславная память ва- 
ша, благороднии страстотєрпцы Хрис- 
товы, Романе и Давиде, созывающи нас 
к похвалению Христа Бога нашего. Тём, 
притекающе к раце мощей ваших, исце- 
лений дар приемлем, молитвами ваши- 
ми, святии, вы бо божественнии врачеве 
есте. 

Великомученику и целителю 
Пантелеимону 


27 июля/9 августа 
Тропарь, глас 3 


Страстотёрпче святый и целебниче 
Пантелеимоне, моли милостиваго Бога, 
да прегрешений оставление подаст ду- 
шам нашим. 

Кондак, глас 5 


Подражатель сый Милостиваго и ис- 
целений благодать от Него прием, страс- 
тотерпче и мучениче Христа Бога, мо- 
литвами твоими душевныя наша недуги 
исцели, отгоня присно борца соблазны 
от вопиющих верно: спаси ны, Господи. 

Преподобным Зосиме и Савватию 
Соловецким 
8/21 августа 
Тропарь, глас 8 

Яко светильницы явистеся всесвет- 
лии во отоце окиана моря, преподобнии 
отцы Зосимо и Савватие; вы бо, крест 
Христов на рамо вземше, усердно Тому 
последовасте и, чистотою Богови при- 
ближившеся, отонуду силами чудес обо- 

гатистеся. Темже и мы любєзно прите- 
каем к ракам честных мощей ваших и 
умильно глаголем: о преподобнии, мо- 
лите Христа Бога спастися душам 
нашим. 


Кондак, глас 2 


Христовою любовию уязвившеся, 
преподобнии, и Того крест, на рамо взем- 
ше, понесли есте, божественне воору- 
жившеся на невидимыя враги, и непре- 
станныя молитвы, яко копие в руках, 
имуще, крепко победили есте бесовская 
ополчения; благодать Господню прием- 
ше целити недуги душ и телес притека- 
ющих к ракам честных мощей ваших, 
чудес лучи испущаете всюду. Тем зовем 
вам: радуйтеся, преподобнии отцы З0- 
симо и Савватие, монахов удобрение. 


Усекновение главы Предтечи и Крестителя 
Господня Иоанна 
29 августа/11 сентября 
Тропарь, глас 2 
Память праведнаго с похвалами, тебе 
же довлеет свидетельство Господне, 
Предтече; показал 60 ся еси войстинну и 


= 277 «А 


с. Тропари и кондаки святым 5 


пророков честнейший, яко и в струях 
крестити сподобился еси Проповеданна- 
го. Темже за истину пострадав, радуяся, 
благовестил еси и сущим во аде Бога, 
явльшагося плотию, взвмлющаго грех 
мира и подающаго нам велию милость. 
Кондак, глас 5 

Предтечево славное усекновение смо- 
трение бысть некое божественное, да и 
сущим во аде Спасово проповесть при- 
шествие. Да рыдает убо Иродия, безза- 
конное убийство испросивши; не закон 
бо Божий, ни живый век возлюби, но 
притворный, приврёменный. 


2 «Д9. 
С уо. МА 
9 е, 


ТРОПАРИ, КОНДАКИ И ЕВАНГЕЛИЯ 
ОБЩИЕ СВЯТЫМ 


Пресвятой Богородице 


На утрене Евангелие от Луки, 
гл. 1, ст. 39-49, 56 


Во дни оны, воставши Мариамь, иде 
в горняя со тщанием, во град Иудов, и 
вниде в дом Захариин, и целова Елиса- 
веть. И бысть яко услыша Елисаветь 
целование Мариино, взыграся младенец 
во чрёве ея, и исполнися Духа Свята 
Елисаветь, и возопи гласом велиим, и 
рече: благословєна Ты в женах, и бла- 
гословен плод чрёева Твоего. И откуду 
мне сие, да приидет Мати Господа моего 
ко мне? Се бо, яко бысть глас целования 
Твоего во ушию моєю, взыграся младёе- 
нец радощами во чреве моём. И блажен- 
на Вєровавшая, яко будет совершение 
глаголанным Ей от Господа. И рече Ма- 
риамь: величит душа Моя Господа, и 

возрадовася дух Мой о Бозе Спасе 
Мовём, яко призрё на смирение Рабы 
Своея, се бо, отныне ублажат Мя вси 
роди, яко сотвори Мне величие Силь- 
ный, и свято имя Его. Пребысть же Ма- 
риамь с нею яко три месяцы и возвра- 
тися в дом Свой. 
На литургии Евангелие от Луки, 
гл. 10, ст. 38-42; гл. 11, ст. 27-28 

Во время оно вниде Иисус в весь 
некую; жена же некая именем Марфа 
прият Его в дом свой. И сестра ей бе на- 
рицаемая Мариа, яже и седши при ногу 
Иисусову, слышаше слово Его. Марфа 
же молвяше о мнозе службе, ставши же 
рече: Господи, не брежеши ли, яко сес- 
тра моя едину мя остави служити; рцы 
убо ей, да ми поможет. Отвещав же 
Иисус рече ей: Марфо, Марфо, печеши- 
ся и молвиши о мнозе, едино же єсть на 
потребу. Мариа же благую часть избра, 
яже не отъимется от нея. Бысть же, 
егда глаголаше сия, воздвигши некая 
жена глас от народа, рече Ему: блажено 
чрево носившее Тя, и сосца, яже еси 

ссал. Он же рече: темже убо блажени 
слышащии слово Божие и хранящии е. 


Святым бесплотным силам 
Тропарь, глас 4 


Небесных воинств архистратизи, мо- 
лим вас присно мы недостойнии, да ва- 
шими молитвами оградите нас кровом 
крил невещественныя вашея славы, со- 
храняюще ны припадающия прилежно 
и вопиющия: от бед избавите ны, яко 
чиноначальницы вышних сил. 

Кондак, глас 2 


Архистратизи Божии, служителие 
Божественныя славы, ангелов началь- 
ницы и человеков наставницы, полез- 
ное нам просите и велию милость, яко 
безплотных архистратизи. 

Евангелие от Луки, 
гл. 10, ст. 16-21 

Рече Господь Своим учеником: слу- 
шаяй вас, Мене слушает; и отметаяйся 
вас, Мене отметается; отметаяйся же 
Мене, отметается Пославшаго Мя. Воз- 
вратишася же седмьдесят с радостию, 
глаголюще: Господи, и беси повинуются 

нам о имени Твоем. Рече же им: видех 
сатану яко молнию с небесе спадша. Се, 
даю вам власть наступати на змию и на 
скорпию, и на всю силу вражию: и ни- 
чесоже вас вредит; обаче о сем не радуй- 
теся, яко дуси вам повинуются; радуй- 
теся же, яко имена ваша написана суть 
на небесех. В той час возрадовася духом 
Иисус и рече: исповедаю Ти Ся, Отче, 
Господи небесе и земли, яко утаил еси 
сия от премудрых и разумных и открыл 
еси та младенцем. ЕЙ, Отче, яко тако 
бысть благоволение пред Тобою. 


Пророку 
Тропарь, глас 2 
Пророка Твоего (имярек) память, 
Господи, празднующе, тем Тя молим: 
спаси души наша. 
Кондак, глас 4 
Просветив:иееся Духом чистое твое 
сердце пророчества бысть светлейшаго 
приятелище; зриши 60 яко настоящая 
далече сущая; сего ради тя почитаем, 
пророче блаженне (имярек ), славне. 
=, 282 2%. 

Евангелие от Матфея, 
гл. 23, ст. 29-39 


Рече Господь ко пришедшим к Нему 
Иудеом: горе вам, книжницы и фари- 
сеё, лицемери, яко зиждете гробы про- 
роческия, и красите раки праведных, и 
глаголете: аще быхом были во дни отєц 
наших, не быхом убо общницы им были 
в крови пророк; темже сами свидетель- 
ствуете себе, яко сынове есте избивших 
пророки: и вы исполните меру отец ва- 
ших. Змия, порождения ехиднова, како 
убежите от суда (огня) геенскаго? Сего 
ради, се, Аз послю к вам пророки и 
премудры и книжники, и от них убиете 
и распнете, и от них биете на сонмищих 
ваших, и изженете от града во град, яко 
да прийдет на вы всяка кровь праведна, 
проливаемая на земли, от крове Авеля 
праведнаго до крове Захарии, сына Ва- 
рахиина, егоже убисте между церковию 
и олтарем. Аминь глаголю вам: (яко) 
приидут вся сия на род сей. Иерусали- 
ме, Иерусалиме, избивый пророки и ка- 
мением побиваяй посланныя к тебв, 
колькраты восхотех собрати чада твоя, 

якоже собирает кокош птенцы своя под 
криле, и не восхотесте? Се, оставляется 
вам дом ваш пуст. Глаголю бо вам, (яко) 
не имате Мене видети отселе, дондеже 
речете: благословен Грядый во имя Гос- 
подне. 


Апостолу 
Тропарь, глас 3 


Апостоле святый (имярек), моли ми- 
лостиваго Бога, да прегрешений остав- 
ление подаст душам нашим. 

Кондак, глас 4 


Яко звезду пресввтлую Церковь все- 
гда стяжа тя, апостоле (имярек), чудес 
твоих многоподаванием просвещаема. 
Темже зовем Христу: спаси чтущих ве- 
рою память Твоего апостола, Многоми- 
лостиве. 

Евангелие от Луки, 
гл. 10, ст. 1-15 

Во время оно яви Господь и инёх 
седмьдесят ученик Своих, и посла их по 
двема пред лицем Своим во всяк град и 
место, аможе хотяше Сам ити, глагола- 
ше же к ним: жатва убо многа, дела- 

телей же мало; молитеся убо Господину 
жатве, да изведет делатели на жатву 
Свою. Идите, се, Аз посылаю вы яко 
агнцы посреде волков. Не носите влага- 
лища, ни пиры, ни сапог: и ни когоже 
на пути целуйте. Во нь же аще дом вни- 
дете, первее глаголите: мир дому сему; 
и аще убо будет ту сын мира, почиет на 
нем мир ваш; аще ли же ни, к вам воз- 
вратится; в том же дому пребывайте, 
ядуще и пиюще, яже суть у них: до- 
стбин бо есть делатель мзды своея. Не 
преходите из дому в дом. И во нь же 
аще град входите, и приемлют вы, яди- 
те предлагаемая вам, и изцелите недуж- 
ныя, иже суть в нем, и глаголите им: 
приближися на вы Царствие Божие. И 
во нь же аще град входите, и не приєм- 
лют вас, изшедше на распутия его, рцы- 
те: и прах, прилепший нам от града 
вашего, оттрясаем вам, обаче сие веди- 
те, яко приближися на вы Царствие 
Божие; глаголю вам, яко содомляном в 
день той отраднее будет, неже граду 
тому. Горе тебе, Хоразине, горе тебе, 
Вифсайдо: яко аще в Тире и Сидоне 

быша силы были бывшия в ваю, древле 
убо во вретищи и пепеле седяще покая- 
лися быша; обаче Тиру и Сидону отрад- 
нее будет на суде, неже вама. И ты, Ка- 
пернауме, иже до небес вознесыйся, до 
ада низведешися. 


Святителю 
Тропарь, глас 4 


Правило веры и образ кротости, воз- 
держания учителя яви тя стаду твоему 
яже вещей истина; сего ради стяжал 
еси смирением высокая, нищетою бога- 
тая, отче священноначальниче (имя- 
рек), моли Христа Бога спастися душам 
нашим. 

Кондак, глас 2 


Божественный гром, труба духовная, 
веры насадителю и отсекателю ересей, 
Троицы угодниче, великий святителю 
(имярек), со ангелы предстоя присно, 
моли непрестанно о всех нас. 

На утрене Евангелие от Иоанна, 
гл. 10, ст. 1-9 

Рече Господь ко пришвдшим к Нему 

Иудеом: аминь, аминь глаголю вам: не 

входяй дверьми во двор овчий, но пре- 
лазя инуде, той тать есть и разбойник; а 
входяй дверьми пастырь есть овцам. 
Сему дверник отверзает, и овцы глас его 
слышат, и своя овцы глашает по имени 
и изгонит их. И егда своя овцы ижде- 
нет, пред ними ходит, и овцы по нем 
идут, яко ведят глас его; по чуждем же 
не идут, но бежат от него, яко не знают 
чуждаго гласа. Сию притчу рече им 
Иисус. Они же не разумеша, что бяше, 
яже глаголаше им. Рече же паки им 
Иисус: аминь, аминь глаголю вам, яко 
Аз есмь дверь овцам. Вси, елико (их) 
прииде прежде Мене, татие суть и раз- 
бойницы, но не послушаша их овцы. Аз 
есмь дверь: Мною аще кто внидет, спа- 
сется, и внидет и изыдет, и пажить об- 
рящет. 
На литургии Евангелие от Матфея, 
гл. 5, ст. 14-19 


Рече Господь Своим учеником: вы 
есте свет мира. Не может град укрытися 
верху горы стоя. Ниже вжигают све- 
тильника, и поставляют его под спудом, 
но на свещнице, и светит всем, иже в 

храмине (суть). Тако да просветится 
свет ваш пред человеки, яко да видят 
ваша добрая дела и прославят Отца 
вашего, Иже на небесех. (Да) не мните, 
яко приидох разорити закон, или про- 
роки: не приидох разорити, но испол- 
нити. Аминь бо глаголю вам: дондеже 
прейдет небо и земля, иота едина, ИЛИ 
едина черта не прейдет от закона, дон- 
деже вся будут. Иже аще разорит едину 
заповедий сих малых и научит тако че- 
ловеки, мний наречется в Царствии 
Небеснем; а иже сотворит и научит, сей 
велий наречется в Царствии Небеснем. 
Мученику 
Тропарь, глас 4 

Мученик Твой, Господи, (имярек ), во 
страдании своём венец прият нетлен- 
ный от Тебе, Бога нашего, имвяй бо крё- 
пость Твою, мучителей низложи, сокру- 


ши и демонов немощныя дерзости. Того 
молитвами спаси души наша. 


Кондак, глас 2 


Звезда светлая явился еси непрелест- 
ная мирови, Солнце Христа возвещаю- 

щи зарями твоими, страстотерпче (имя- 
рек), и прелесть погасил еси всю, нам 
же подаеши свет, моляся непрестанно о 
всех нас. 


Евангелие от Луки, 
гл. 12, ст. 2-12 


Рече Господь: ничтоже покровено 
есть, еже не открыется, и тайно, еже не 
уразумеется: зане, елика во тме ресте, 
во свете услышатся, и вже ко уху гла- 
голасте во храмех, проповестся на кро- 
вех. Глаголю же вам другом Своим: не 
убойтеся от убивающих тело и потом не 
могущих лишше что сотворити: сказую 
же вам, кого убойтеся: убойтеся иму- 
щаго власть по убиєнии воврещи в 
дебрь огненную: ей, глаголю вам, того 
убойтеся. Не пять ли птиц ценится 
пенязема двема? И ни едина от них 
несть забвена пред Богом. Но и власи 
главы вашея вси изочтени суть. Не 
убойтеся убо: мнозех птиц унши есте 
вы. Глаголю же вам: всяк, иже аще ис- 
повесть Мя пред человеки, и Сын Чело- 
веческий исповесть его пред ангелы 
Божиими, а отвергийся Мене пред чело- 

веки отвержен будет пред ангелы Божи- 
ими. И всяк, иже речет слово на Сына 
Человеческаго, оставится ему, а на Свя- 
таго Духа хулившему не оставится. 
Егда же приведут вы на соборища и 
власти и владычества, не пецытеся, 
како или что отвещаете, или что речете: 
Святый бо Дух научит вы в той час, яже 
подобает рещи. 
Мученице 
Тропарь, глас 4 

Агница Твоя, Иисусе, (имярек), зо- 
вет велиим гласом: Тебе, Женише мой, 
люблю, и Тебе ищущи страдальчествую 
и сраспинаюся, и спогребаюся креще- 
нию Твоему, и стражду Тебе ради, яко 
да царствую в Тебе, и умираю за Тя, да 
и живу с Тобою, но яко жертву непороч- 
ную приими мя, с любовию пожершую- 
ся Тебе. Тоя молитвами, яко милостив, 
спаси души наша. 

Кондак, глас 2 


Храм твой всечестный яко цельбу ду- 
шєевную „обретше, вси вернии велеглас- 
но вопием ти: дево мученице (имярек ), 


=, 290 У 


2, Тропари общие святым С 


великоименитая, Христа Бога моли не- 
престанно о всех нас. 


Евангелие от Матфея, 
гл. 15, ст. 21-28 

Во время оно вниде Иисус во страны 
Тирския и Сидонския. И се, жена Хана- 
нейска, от предел тех изшедши, возопи 
к Нему глаголющи: помилуй мя, Госпо- 
ди, Сыне Давидов, дщи моя зле бесну- 
ется. Он же не отвеща ей словесе. И 
приступльше ученицы Его, моляху Его, 
глаголюще: отпусти ю, яко вопиет 
вслед нас. Он же отвещав рече: несмь 
послан, токмо ко овцам погибшим дому 
Израилева. Она же пришедши покло- 
нися Ему, глаголющи: Господи, помози 
ми. Он же отвещав рече: несть добро 
отъяти хлеба чадом и поврещи псом. 
Она же рече: ей, Господи, ибо и пси 
ядят от крупиц падающих от трапєзы 
господей своих. Тогда отвещав Иисус 
рече ей: о жено, велия вера твоя: буди 
Тебе якоже хощеши. И изцеле дщи ея 
от того часа. 

Преподобному 
Тропарь, глас 8 
В тебе, отче, известно спасеся еже по 
образу, приим бо крест последовал еси 
Христу, и дея учил еси презирати убо 
плоть, преходит бо, прилежати же о 
души, вещи безсмертней; темже и соан- 
гелы срадуется, преподобне (имярек), 
дух твой. 
Кондак, глас 2 
Чистотою душевною божественно во- 
оружився, и непрестанныя молитвы 
яко копие вручив крепко, пробол еси 
бесовская ополчения, (имярек), отче 
наш, моли непрестанно о всех нас. 


Евангелие от Матфея, гл. 11, ст. 27-30 


Рече Господь Свойм учеником: вся 
Мне предана суть Отцем Моим, и никто- 
же знает Сына, токмо Отец, ни Отца кто 
знает, токмо Сын, и емуже аще волит 
Сын открыти. Приидите ко Мне вси 
труждающиися и обремененнии, и Аз 
упокою вы; возмите иго Моє на себе, и 
научитеся от Мене, яко кроток есмь и 
смирен сердцем, и обрящете покой 

душам вашим: иго бо Мое благо, и 
бремя Мое легко есть. 


Преподобной 
Тропарь, глас 8 


В тебе, мати, известно спасеся еже по 
образу, приимши бо крест, последовала 
еси Христу, и деющи учила еси пре- 
зирати убо плоть, преходит бо, приле- 
жати же о души, вещи безсмертней. 
Темже и со ангелы срадуется, преподоб- 
ная (имярек), дух твой. 

Кондак, глас 2 


За любовь Господню, преподобная 
(имярек), покоя желание возненавиде- 
ла еси, пощёнием дух твой просветив- 
ши, крепко бо звери победила еси. Но 
молитвами твоими противных шатание 
разори. 


Евангелие от Матфея, 
гл. 25, ст. 1-13 


Рече Господь притчу сию: уподобися 
Царствие Небесное десятим девам, яже 
прияша светильники своя, и изыдоша в 
сретение жениху; пять же бе от них 
мудры и пять юродивы; юродивыя же, 

приемша светильники своя, не взяша с 
собою елеа, мудрыя же прияша елей в 
сосудех со светильники своими; косня- 
щу же жениху, воздремашася вся и спа- 
ху. Полунощи же вопль бысть: се, же- 
них грядет, исходите в сретение его. 
Тогда восташа вся девы тыя и украсиша 
светильники своя. Юродивыя же муд- 
рым реша: дадите нам от елеа вашего, 
яко светильницы наши угасают. Отве- 
щаша же мудрыя, глаголюща: еда како 
не достанет нам и вам; идите же паче к 
продающим и купите себе. Идущим же 
им купити, прииде жених, и готовыя 
внидоша с ним на браки, и затворєны 
быша двери. Последи же приидоша и 
прочия девы, глаголюща: Господи, Гос- 
поди, отверзи нам. Он же отвещав рече 
им: аминь глаголю вам, не вем вас. 
Бдите убо, яко не весте дне ни часа, во 
нь же Сын Человеческий приидет. 


Бессребреникам 
Тропарь, глас 8 


Святии безсребреницы и чудотворцы, 
посетите нємощи наша; туне приясте, 
туне дадите нам. 

Кондак, глас 2 


Благодать приимше изцелений, про- 
стираете здравие сущим в нуждах, вра- 
чеве, чудотворцы преславнии. Но ва- 
шим посещением ратников дерзости 
низложите, мир исцеляюще чудесы. 

Евангелие от Матфея, 
гл. 9, ст. 36-38; гл. 10, ст. 1, 5-8 

Во время оно, видев Иисус народы, 
милосердова о них, яко бяху смятени, и 
отвержени, яко овцы не имущыя пас- 
тыря. Тогда глагола учеником Своим: 
жатва убо многа, делателей же мало. 
Молитеся убо Господину жатвы, яко да 
изведет делатели на жатву Свою. И при- 
зва Иисус обанадесять ученики Своя, 
даде им власть на дусех нечистых, яко 
да изгонят их, и целити всяк недуг и 
всяку болезнь. Сия обанадесять посла 
Иисус, заповеда им, глаголя: на путь 
язык не идите и во град самарянский не 
внидите; идите же паче ко овцам погиб- 
шим дому Израилева; ходяще же пропо- 
ведуйте, глаголюще, яко приближися 
Царствие Небесное; болящия изцеляй- 
те, прокаженныя очищайте, мертвыя 

воскрешайте, бесы изгоняйте; туне при- 
ясте, туне дадите. 
Христа ради юродивым 
Тропарь, глас 1 
Глас апостола Твоего Павла услышав 

глаголющ: мы юроди Христа ради, раб 
Твой, Христе Боже, (имярек), юрод 
бысть на земли Тебе ради. Темже па- 
мять его почитающе, Тебе молим, Гос- 
поди: спаси души наша. 

Кондак, глас 8 


Вышния красоты желая и нижния 
сласти телесныя тощно оставил еси, не- 
стяжанием суетнаго мира, ангельское 
житие проходя, скончався, (имярек), 
блаженне, с нимиже Христа Бога моли 
непрестанно о всех нас. 


Евангелие от Матфея, 
гл. 11, ст. 27-30 (см. с. 292). 


МОЛИТВОСЛОВИЯ ИЗ ТРИОДИ 
ПОСТНОЙ 


В Недёлю мытаря и фарисєя 
На утрене 
Тропари по Евангелии, глас 8 


Слава. Покаяния отверзи ми двери, 
Жизнодавче, утренюет бо дух мой ко 
храму святому Твоему, храм носяй те- 
лесный весь осквернен. Но, яко щедр, 
очисти благоутробною Твоєю милостию. 

И ныне, Богородичен. На спасения 
стези настави мя, Богородице, студны- 
ми бо окалях душу грехми и в лености 
все житие мое иждих. Но Твоими молит- 
вами избави мя от всякия нечистоты. 


Глас 6 
Помилуй мя, Боже, по велицей ми- 
лости Твоей и по множеству щедрот 
Твоих очисти беззаконие мое. 

Множества содеянных мною лютых 
помышляя окаянный, трепещу страш- 
наго дне суднаго, но надеяся на милость 
благоутробия Твоего, яко Давид вопию 
Ти: помилуй мя, Боже, по велицей 
Твоей милости. 

Кондак, глас 4 


Фарисеева убежим высокоглагола- 
ния, и мытареве научимся высоте гла- 
гол смирєнных, покаянием взывающе: 
Спасе мира, очисти рабы Твоя. 


В Неделю о блудном сыне 
На утрене 

Седален по 3-й пёсни канона, глас 1 
Объятия Отча отвёрсти ми потщися, 
блудно иждих мое житие. На богатство 
неиждиваемое взираяй щедрот Твоих, 
Спасе, ныне обнищавшее моє сердце не 
презри, Тебе бо, Господи, во умилёнии 
зову: согреших, Отче, на нёбо и пред 

Тобою. 
Кондак, глас 3 


Отеческия славы Твоея удалихся без- 
умно, в злых расточив 6же ми предал 
еси богатство. Темже Ти блуднаго глас 

приношу: согреших пред Тобою, Отче 
щедрый, приими мя кающася и сотвори 
мя яко единаго от наемник Твоих. 


В Неделю мясопустную 
На утрене 
Седален по 3-й песни канона, глас 6 


Помышляю день страшный и плачу- 
ся деяний моих лукавых: како отвещаю 
Безсмертному Царю? Коим же дерзно- 
вением воззрю на Судию блудный аз? 
Благоутробне Отче, Сыне единородный, 
Душе Святый, помилуй мя. 


Кондак, глас 1 

Егда прийдеши, Боже, на землю со 
славою, И трепещут всяческая, река же 
огненная пред судищем влечет, книги 
разгибаются, и тайная являются, тогда 
избави мя огня неугасимаго и сподоби 
мя одесную Тебе стати, Судие Правед- 
нейший. 

В Неделю сыропустную 
На утрене 
Седален. по 3-й песни канона, глас 4 

Изгнан бысть Адам от райския сла- 

дости снедию горькою, в невоздержа- 

нии заповеди не сохрани Владычни, и 
осудися делати землю, от неяже взят 
бысть сам, потом же многим ясти хлеб 
свой. Темже мы возлюбим воздержа- 
ние, да не вне рая возрыдаим, якоже 
он, но в него внидем. 


Кондак, глас 6 


Премудрости наставниче, смысла по- 
дателю, немудрых наказателю и нищих 
защитителю, утверди, вразуми сердце 
мое, Владыко, Ты даждь ми слово, От- 
чее Слово, се бо устне мои не возбраню, 
во еже звати Тебе: Милостиве, помилуй 
мя падшаго. 

На вёчерне 
Прокимен великий, глас 8 

Не отврати лица Твоего от отрока 
Твоего, яко скорблю, скоро услыши мя, 
вонми души моей и избави ю. 

Тропари, глас 4 

Богородице Дево, радуйся, благодат- 
ная Марие, Господь с Тобою; благосло- 
венна Ты в женах, и благословен плод 
чрева Твоего, яко Спаса родила еси душ 
наших. 

Слава. Крестителю Христов, всех нас 
помяни, да избавимся от беззаконий на- 
ших, тебе бо дадеся благодать молитися 
за ны. 

И ныне. Молите за ны, святии апос- 
толи, святии вси, да избавимся от бед и 
скорбей, вас бо теплыя предстатели ко 
Спасу стяжахом. 

Под Твое благоутробие прибегаем, 
Богородице, моления наша не презри во 
обстоянии, но от бед избави ны, Едина 
Чистая, Едина Благословенная. 


Молитва святого Ефрема Сирина 


Господи и Владыко живота моего, дух 
праздности, уныния, любоначалия и 
празднословия не даждь ми. (Поклон.) 

Дух же целомудрия, смиренномуд- 
рия, терпения и любве даруй ми, рабу 
Твоему. (Поклон. ) 

Ей, Господи Царю, даруй ми зрёти 
моя прегрешения и не осуждати брата 
моего, яко благословен еси во веки ве- 
ков. Аминь. (Поклон. ) 

Затем читается молитва: Боже, 
очисти мя грешнаго (12 раз, с малыми 

поклонами) и снова молитва: Господи 
и Владыко живота моего... (с одиним ве- 
ликим поклоном в конце). Эта молит- 
ва читается в среду и пяток Сырной 
седмицы и всю Святую четыредесятни- 
цу, кроме субботы и воскресенья. 


В 1-ю седмицу Великого поста 


В понедельник 


На утрене 
Седален по 2-й кафизме, 
глас 2 
Поста божественным начатком уми- 
ление стяжим, от души вопиюще: Вла- 
дыко Христв, молитву нашу приими, 
яко избранное кадило, и избави нас, мо- 
лимся, злосмрадныя тли и муки страш- 
ныя, яко Един сый благоуветливый. 
На стиховне стихира, глас 5 
Прииде пост, мати целомудрия, обли- 
читель грехов, проповедник покаяния, 
жительство ангелов и спасение челове- 
ков, вернии возопиим: Боже, помилуй 
нас. 
_—. 802 „У 

На часах 
Час первый 
Тропарь, глас 6 
Заутра услыши глас мой, Царю мойи 
Боже мой. 
„Стих 1: Глаголы моя внуши, Господи, разу- 
меи звание мое. 
Стих 2: Яко к Тебё помолюся, Господи. 
Час третий 
Тропарь, глас 6 
Господи, Иже Пресвятаго Твоего Ду- 
ха в третий час апостолом Твоим низ- 
пославый, Того, Благий, не отыми от 
нас, но обнови нас молящих Ти ся. 


Стих 1: Сердце чисто созижди во мне, Бо- 
же, и дух прав обнови во утробе моєй. 
Стих 2: Не отвержи менб от лица Твоего и 
Духа Твоего Святаго не отыми от мене. 
Час шестой 
Тропарь, глас 2 


Иже в шестый дёнь же и чёс, на крес- 
те пригвождей в раи дерзновенный Ада- 
мов грех, и согрешёний наших рукопи- 
сание раздери, Христе Боже, и спаси 
нас. 

Стих 1: Внуши, Боже, молитву мою и не 
презри моления моего. 


Стих 2: Аз к Богу воззвах, и Господь услы- 
ша мя. 


Час девятый 
Тропарь, глас 8 
Иже в девятый час нас ради плотию 
смерть вкусивый, умертви плоти нашея 
мудрование, Христе Боже, и спаси нас. 
Стих 1: Да приближится молитва моя пред 
Тя, Господи, по словеси Твоему вразуми мя. 
Стих 2: Да внидет прошение моб пред Тя, 
Господи, по словеси Твоему избави мя. 
На великом повечёрии 
Ирмосы Великого канона 


1. Помощник и Покровитель бысть 
мне во спасение. Сей мой Бог, и про- 
славлю Его, Бог отца моего, и вознесу 
Его, славно бо прославися. 

2. Вонми, небо, и возглаголю, и вос- 
пою Христа, от Девы плотию пришед- 
шаго. 

Видите, видите, яко Аз есмь Бог, 
манну одождивый и воду из камене ис- 
точивый древле в пустыни людем Моим 
десницею единою и крёпостию Моєю. 

8. На недвижимем, Христе, камени 
заповедей Твоих утверди моє помышле- 
ние. 

Утверди, Господи, на камени запове- 
дий Твоих подвигшееся сердце моє, яко 
Един свят еси и Господь. 

4. Услыша пророк пришествие Твоє, 
Господи, и убояся, яко хощеши от Девы 
родитися и человеком явитися, и глаго- 
лаше: услышах слух Твой и убояхся, 
слава силе Твоей, Господи. 

5. От нощи утренююща, Человеко- 
любче, просвети, молюся, и настави и 
мене на повеления Твоя, и научи мя, 
Спасе, творити волю Твою. 

6. Возопих всем сердцем моим к щед- 
рому Богу, и услыша мя от ада преис- 
подняго, и возведе от тли живот мой. 


Кондак, глас 6 


Душе моя, душе моя, востани, что 
спиши? Конец приближается, и имаши 
смутитися; воспряни убо, да пощадит 
тя Христос Бог, везде сый и вся испол- 
няяй, 

7. Согрешихом, беззаконновахом, не- 
правдовахом пред Тобою, ниже соблю- 
дохом, ниже сотворихом, якоже запове- 
дал еси нам, но не предаждь нас до 
конца, отцев Боже. 

8. Егоже воинства небесная славят, и 
трепещут херувими и серафими, всяко 
дыхание и тварь, пойте, благословите и 
превозносите во вся вёки. 

9. Безсеменнаго зачатия Рождество 
несказанное, Матере безмужныя нетле- 
нен Плод, Божие бо рождение обнов- 
ляет естества. Твмже Тя вси роди, яко 
богоневестную Матерь, православно ве- 
личаем. 

Безплотное естество херувимское, не- 
молчными песньми Тя славословят. 
Шестокрильная животная серафими, 
непрестанными гласы Тя превозносят. 
Ангелов же вся воинства, трисвятыми 
песньми Тя восхваляют. Прежде бо всех 
еси Сый Отец, и собезначальна имаши 
Твоего Сына, и равночестна носяй Духа 
жизни, Троицы являеши нераздельное. 
Пресвятая Дєво Мати Божия, и иже 
Слова самовидцы и слуги, пророк же и 


2, 306 22 


2. Из Триоди Постной 5 


мученик вси лицы, яко безсмертну иму- 
ще жизнь, о всех молитеся прилежно, 
яко вси есмы в бедах, да прелести из- 
бавльшеся лукаваго, ангельскую вопи- 
ем песнь: Святый, Святый, Святый, 
Трисвятый Господи, помилуй и спаси 
нас, аминь. 

Пресвятая Владычице Богородице, 
моли о нас грешных. 

Вся небесныя силы святых ангел и 
архангел, молите о нас грешных. 

Святый Иоанне, Пророче и Предтече 
и Крестителю Господа нашего Иисуса 
Христа, моли о нас грешных. 

Святий славнии апостоли, пророцы и 
мученицы, и вси святии, молите о нас 
грешных. 

Преподобнии и богонбснии отцы на- 
ши, пастырие и учителие вселенныя, 
молите о нас грешных. 

Непобедимая и непостижимая и бо- 
жественная сило честнаго и животворя- 
щаго креста, не остави нас грешных. 

Боже, очисти нас грешных. 

Боже, очисти нас грешных и поми- 
луй нас. 

«Господи сил...», глас 6 

Господи сил, с нами буди, иного бо 
разве Тебе помощника в скорбех не има- 
мы. Господи сил, помилуй нас (поется 
и после каждого из нижеследующих 
стихов). 

Хвалите Бога во святых Его, хвалите 
Его во утвержении силы Его. 

Хвалите Его на силах Его, хвалите 
Его по множеству величествия Его. 

Хвалите Его во гласе трубнем, хвали- 
те Его во псалтири и гуслех. 

Хвалите Его в тимпане и лице, хва- 
лите Его во струнах и органе. 

Хвалите Его в кимвалех доброглас- 
ных, хвалите Его в кимвалех восклица- 
ния: всякое дыхание да хвалит Господа. 

Слава. Господи, аще не быхом святыя 
Твоя имели молитвенники и благосты- 
ню Твою, милующую нас, како смели 
быхом, Спасе, пети Тя, Егоже славосло- 
вят непрестанно ангели? Сердцеведче, 
пощади души наша. 

И ныне. Многая множества моих, Бо- 
городице, прегрешєний, к Тебє прибе- 
гох, Чистая, спасбния требуя, посети 
немощетвующую мою душу и моли Сы- 

на Твоего и Бога нашего дати ми остав- 
ление, яже содеях, лютых, Едина Бла- 
гословенная. 

Всесвятая Богородице, во время жЖи- 
вота моего не остави мене, человеческо- 
му предстательству не ввери мя, но 
Сама заступи и помилуй мя. 

Все упование мое на Тя возлагаю, 
Мати Божия, сохрани мя под кровом 
Твоим. 

В среду 
На вечерне 
Стихира на «Господи, воззвах...», глас 8 


Постящеся, братие, телесне, ПОСТИМ- 
ся и „духовне, разрешим всякий союз 
неправды, расторгнем стропотная нуж- 
дных изменений, всякое списание не- 
праведное раздерем, дадим алчущим 
хлеб, и нищия безкровныя введем В до- 
мы, да приимем от Христа Бога велию 
МИЛОСТЬ. 

На литургии преждеосвящённых даров 

во всю Святую четыредесятницу 


«Да исправится молитва моя...» 
Да исправится молитва моя, яко ка- 
дило пред Тобою, воздеяние руку моєю, 
жертва вечерняя. 

Господи, воззвах к Тебе, услыши мя, 
вонми гласу моления моего, внегда воз- 
звати ми к Тебе. 

Положи, Господи, хранение устом 
мойм и дверь ограждения о устнах 
моих. 

Не уклони сердце мое в словеса лу- 
кавствия, непщевати вины о гресех. 


Вместо Херувимской песни 


Ныне силы небёсныя с нами неви- 
Димо служат; се бо входит Царь славы, 
се, жертва тайная совершенна дорино- 
сится. Верою и любовию приступим, да 
причастницы жизни вечныя будем. Ал- 
лилуиа (трижды). 

Причастен 


Вкусите и видите, яко благ Господь. 
Аллилуиа (трижды). 

По возглашении «Со страхом Божи- 
им и верою приступите»: 

Благословлю Господа на всякое вре- 
мя, хвала Его во устех мойх. Хлеб 
небесный и чашу жизни вкусите и 
видите, яко благ Господь. Аллилуиа 
(трижды). 

В пяток 


На вечёрне 

Стихира на «Господи, воззвах...», глас 5 

Приидите, вернии, делаим во свете 
дела Божия, яко во дни благообразно 
ходим, всякое неправедное списание от 
себе ближняго отымем, не полагающе 
претыкания сему в соблазн, оставим 
плоти сладострастие, возрастим души 
дарования, дадим требующим хлеб, и 
приступим Христу в покаянии вопи- 
юще: Боже наш, помилуй нас. 

В 1-ю недёлю Великого поста 
Тропарь, глас 2 

Пречистому образу Твоему покланя- 
емся, Благий, просяще прошения пре- 
грешений наших, Христе Боже, волею 
бо благоволил еси плотию взыти на 
крест, да избавиши, яже создал еси, от 
работы вражия. Тем благодарственно 
вопием Ти: радости исполнил еси вся, 
Спасе наш, пришедый спасти мир. 

Кондак, глас 2 


Неописанное Слово Отчее из Тебе, 
Богородице, описася воплощаемь, и 


=. ІІ 2 


2. Из Триоди Постной С 


осквєрншийся образ в древнее вообра- 
зив, божественною добротою смеси. Но 
исповедающе спасение, делом и словом 
сие воображаем. 


Во 2-ю неделю Великого 
поста 
Святителю Григорию Паламе, 
Фессалоникийскому чудотворцу 
Тропарь, глас 8 

Православия светильниче, Церкве ут- 
верждение и учителю, монахов доброто, 
богословов поборниче непреоборимый, 
Григорие чудотворче, фессалонитская 
похвало, проповедниче благодати, моли- 

ся выну спастися душам нашим. 


Кондак, глас 8 


Премудрости священный и божест- 
венный орган, богословия светлую со- 
гласно трубу, воспеваем тя, Григорие 
богоглагольниче. Но яко ум Уму пер- 
вому предстояй, к Нему ум наш, отче, 
настави, да зовём: радуйся, проповед- 
ниче благодати. 

В 3-ю неделю Великого поста 
Тропарь, глас 1 
Спаси, Господи, люди Твоя и благо- 
слови достояние Твое, победы на сопро- 
тивныя даруя и Твое сохраняя крестом 
Твоим жительство. 
Кондак, глас 7 


Не ктому пламенное оружие хранит 
врат Едемских, на тыя бо найде пре- 
славный соуз древо крестное. Смертное 
жало, и адова победа прогнася, пред- 
стал бо еси, Спасе мой, вопия сущим во 
аде: внидите паки в рай. 


Тропарь, глас 6 


Кресту Твоему покланяемся, Влады- 
ко, и святое воскресение Твое славим. 


В 4-ю неделю Великого поста 


Преподобному Иоанну Лествичнику 
Тропарь, глас 1 
Пустынный житель и в телеси ангел 
и чудотворец явился еси, богоносе отче 
наш Иоанне, постом, бдением, молит- 
вою небёсная дарования приим, исцеля- 
еши недужныя и души верою притека- 

ющих ти. Слава Давшему ти крепость, 
слава Венчавшему тя, слава Действу- 
ющему тобою всем исцеления. 

Кондак, глас 4 


На высоте Господь воздержания ис- 
тинна тя положи, якоже звезду нелест- 
ную, световодящую концы, наставниче 
Иоанне, отче наш. 

В субботу 5-й седмицы 
Великого поста 
Тропарь, глас 8 

Повеленное тайно прием в разуме, в 
крове Иосифове тщанием предста без- 
плотный, глаголя Неискусобрачней: 
Приклонивый схождением небеса вме- 
щается неизменно весь в Тя; Егоже и 
видя в ложеснах Твоих приєемша рабий 
зрак, ужасаюся звати Тебе: радуйся, 
Невесто неневестная. 

Кондак, глас 8 


Взбранной Воеводе победительная, 
яко избавльшеся от злых, благодарст- 
венная восписуем Ти раби Твои, Бого- 
родице. Но, яко имущая державу не- 
победимую, от всяких нас бед свободи, 

да зовем Ти: радуйся, Невесто нене- 
вестная. 


В 5-ю недёлю Великого поста 


Преподобной Марии Египетской 
Тропарь, глас 8 
В тебе, мати, известно спасеся еже по 
образу, приимши бо крєст, последовала 
еси Христу, и деющи учила еси прези- 
рати убо плоть, преходит бо, прилежати 
же о души, вещи безсмертней. Темже и 
со ангелы срадуется, преподобная Ма- 
рие, дух твой. 
Кондак, глас 3 
Блудами первее преисполнена всяче- 
скими, Христова невеста днесь покая- 
нием явися, ангельское жительство по- 
дражающи, демоны креста оружием по- 
губляет. Сего ради Царствия невеста 
явилася еси, Марие преславная. 


В пяток 6-й седмицы Великого поста 
На вечерне 
Стихира на «Господи, воззвах...», глас 8 
Душеполезную совершивше четыре- 
десятницу, и святую седмицу страсти 
Твоея просим видети, Человеколюбче, 

еже прославити в ней величия Твоя и 
неизреченное нас ради смотрєние Твое, 
единомудренно воспевающе: Господи, 
слава Тебе. 
В субботу святого и праведного Лазаря 
На утрене 
Тропарь, глас 1 

Общее воскресение прежде Твоея 
страсти уверяя, из мертвых воздвигл 
еси Лазаря, Христе Боже. Темже и мы, 
яко отроцы победы знамения носяще, 
Тебе, победителю смерти, вопием: осан- 
на в вышних, благословен Грядый во 
имя Господне. 

В Неделю ваий 
На великой вечерне 

Стихира на «Господи, воззвах...», глас 6 

Днесь благодать Святаго Духа нас со- 
бра, и вси, вземше крест Твой, глаго- 
лем: благословен Грядый во имя Гос- 
подне, осанна в вышних. 


На утрене 
Тропарь, глас 1 
Общее воскресбние... (см. выше) 
<, 316 2—. 


5, Из Триоди Постной 5 
Тропарь, глас 4 


Спогребшеся Тебе крещением, Хрис- 
те Боже наш, безсмертныя жизни спо- 
добихомся воскресением Твоим, и вос- 
певающе зовем: осанна в вышних, бла- 
гословен Грядый во имя Господне. 

Кондак, глас 6 

На престоле на небеси, на жребяти на 
земли носимый, Христе Боже, ангелов 
хваление и детей воспевание приял еси, 
зовущих Ти: благословен еси, Грядый 
Адама воззвати. 

Величание 

Величаем Тя, Живодавче Христе. 
Осанна в вышних, и мы Тебе вопием: 
благословен Грядый во имя Господне. 


В Страстную седмицу 
Во Святой и Великий Понедельник, 
Вторник и Среду 
На утрене 
Тропарь, глас 8 
Се, Жених грядет в полунощи, и бла- 
жен раб, егоже обрящет бдяща, недо- 
стоин же паки, егоже обрящет уныва- 

юща. Блюди убо, душе моя, не сном 
отяготися, да не смерти предана буде- 
ши, и Царствия вне затворишися, но 
воспряни зовущи: свят, свят, свят еси, 
Боже, Богородицею помилуй нас. 
Ексапостиларий 

Чертог Твой вижду, Спасе мой, укра- 

шенный, и одежды не имам, да вниду во 


нь. Просвети одеяние души моея, Све- 
тодавче, и спаси мя. 


Во Святой и Великий Понедельник 
На утрене 
Стихира на стиховне, глас 8 
Изсохшия смоковницы за неплодие 
прещения убоявшеся, братие, плоды до- 
стойны покаяния принесем Христу, по- 
дающему нам велию милость. 


Во Святой и Великий Вторник 
На утрене 
Седален, глас 4 
Жениха, братие, возлюбим, свещи 
своя украсим, в добродетелех сияюще и 
вере правой, да, яко мудрыя Господни 
девы, готови внидем с Ним на браки; 

Жених бо дары, яко Бог всем подает, 
нетленный венец. 
Кондак, глас 2 


Час, душе, конца помысливши и по- 
сечения смоковницы убоявшися, дан- 
ный тебе талант трудолюбно делай, ока- 
янная, бодрствующи и зовущи: да не 
пребудем вне чертога Христова. 

На Хвалитех стихира, глас 4 


Скрывшаго талант осуждение слы- 
шавши, о душе, не скрывай словесе Бо- 
жия, возвещай чудеса Его, да умножа- 
ющи дарование, внидеши в радость 
Господа твоего. 


Во Святую и Великую Срєду 
На утрене 
Кондак, глас 4 


Паче блудницы, Блаже, беззаконно- 
вав, слез тучи никакоже Тебе принесох; 
но молчанием моляся припадаю Ти, 
любовию облобызая пречистеи Твои но- 
зе, яко да оставление мне яко Владыка 
подаси долгов, зовущу Ти, Спасе: от 
скверных дел моих избави мя. 

Стихира на стиховне, глас 6 


Днесь Христос приходит в дом фари- 
свов, и жена грешница, приступивши к 
ногам, валяшеся вопиющи: ВИЖДЬ по- 
груженную грехом, отчаянную деяний 
ради, не гнушаемую от Твоея благости, 
и даждь ми, Господи, оставление злых, 
и спаси мя. 


Во Святой и Великий Четверток 
На повечєрии 
Седален, глас 4 


Ядый, Владыко, со ученики Твоими, 
таинственно явил еси всесвятое Твое за- 
коление, имже тли избавихомся, чест- 
ная Твоя почитающии страдания. 


На утрене 
Тропарь, глас 8 


Егда славнии ученицы на умовении 
вечери просвещахуся, тогда Иуда зло- 
честивый сребролюбием недуговав ом- 
рачашеся, и беззаконным судиям Тебе, 
Праведнаго Судию, предает. Виждь, 
имений рачителю, сих ради удавление 
употребивша; бежи несытыя души, 

Учителю таковая дерзнувшия. Иже о 
всех благий, Господи, слава Тебе. 


Кондак, глас 2 


Хлєб прием в руце предатель, сокро- 
венно тыя простирает, и приемлет цену 
Создавшаго Своима рукама человека, 
и неисправлен пребысть Иуда, раб и 
льстец. 

Икос 

Тайной трапєзе в страсе приближив- 
шеся вси, чистыми душами хлеб при- 
имем, спребывающе Владыце, да ви- 
дим, како умывает ноги учеников, и 
сотворим, якоже ВИДИМ, друг другу по- 
каряющеся и друг другу нозе умыва- 
юще, Христос бо тако повеле Своим уче- 
ником, предрек тако творити, но не 
услыша Иуда, раб и льстєц. 


На литургии 


Вместо Херувимской песни, причастна 
и «Да исполнятся уста наша...» 


Вечери Твоея тайныя днесь, Сыне 
Божий, причастника мя приими; не бо 
врагом Твоим тайну повєм, ни лобзания 
Ти дам, яко Иуда, но яко разбойник 

исповвдаю Тя: помяни мя, Господи, во 
Царствии Твоем. 


Во Святой и Великий Пяток 
На утрене 
Кондак, глас 8 


Нас ради Распятаго приидите вси 
воспоим, Того бо виде Мария на древе И 
глаголаше: аще и распятие терпиши, 
Ты еси Сын и Бог Мой. 


Ексапостиларий, глас 8 


Разбойника благоразумнаго во едином 
часе раеви сподобилеси, Господи. И мене 
древом крестным просвети, и спаси мя. 


Тропарь, глас 4 


Искупил ны еси от клятвы законныя 
честною Твоєю кровию, на кресте при- 
гвоздився и копиєм прободься, безсмер- 
тие источил еси человеком, Спасе наш, 
слава Тебе. 

На 1-м часе 
Тропарь, глас 1 


Распеншуся Тебе, Христе, погибе му- 
чительство, попрана бысть сила вра- 
жия; ниже бо ангел, ниже человек, но 
Сам, Господи, спасл еси нас, слава Тебе. 

На 3-м часе 
Тропарь, глас 6 


Господи, осудиша Тя иудее на смерть, 
Жизнь всєх. Иже Чермное море жезлом 
прошедшии на кресте Тя пригвоздиша; 
и иже от камене мед ссавшии желчь 
Тебе принесоша. Но волею претерпел 
еси, да нас свободиши от работы вра- 
жия, Христє Боже, слава Тебе. 

На 6-м часє 
Тропарь, глас 2 


Спасение соделал еси посредє земли, 
Христе Боже, на кресте пречистеи руце 
Твои простерл еси, собирая вся языки, 
зовущия: Господи, слава Тебе. 

На 9-м часе 
Тропарь, глас 8 


Видя разбойник Начальника жизни 
на кресте висяща, глаголаше: аще не бы 
Бог был воплощься, Иже с нами рас- 
пныйся, не бы солнце лучи [своя] потаи- 
ло, ниже бы земля трепещущи трясла- 
ся; но вся терпяй, помяни мя, Господи, 
во Царствии Твоём. 

Во Святую и Великую Субботу 
На вечерне 
Стихира на стиховне, глас 5 


Тебе, одеющагося светом, яко ризою, 
снем Иосиф с древа с Никодимом и ви- 
дев мертва, нага, непогребєна, благо- 
сеёрдный плач восприим, рыдая глаго- 
лаше: увы мне, сладчайший Иисусе, 
Егоже вмале солнце на кресте висима 
узревшее мраком облагашеся, и земля 
страхом колебашеся, и раздирашеся 
церковная завеса; но се ныне вижу Тя, 
мене ради волею подъємша смерть. 
Како погребу Тя, Боже мой, или какою 
плащаницею обвию; коима ли рукама 
прикоснуся нетленному Твоему телу; 
или кия песни воспою Твоему исходу, 
Щедре? Величаю страсти Твоя, песно- 
словлю и погребєние Твоє со воскресе- 
нием, зовый: Господи, слава Тебе. 

На утрене 
Тропари, глас 2 


Благообразный Иосиф, с древа снем 
пречистое тело Твоє, плащаницею чис- 
тою обвив, и вонями во гробе нове по- 
крыв положи. 

Слава. Егда снизшел еси к смерти, 
Животе безсмертный, тогда ад умерт- 
вил еси блистанием божества. Егда же и 
умершия от преисподних воскресил 
еси, вся силы небєсныя взываху: Жиз- 
нодавче Христе Боже наш, слава Тебе. 

И ныне. Мироносицам женам, при 
гробе представ, ангел вопияше: мира 
мертвым суть прилична, Христос же 
истлєния явися чуждь. 


Стихира на Хвалитех, глас 6 


Днешний день тайно великий Моисей 
прообразоваше, глаголя: и благослови 
Бог день седьмый. Сия бо есть благосло- 
венная суббота, сей есть упокоения 
день, во нь же почи от всех дел Своих 
Единородный Сын Божий, смотрением 
ёже на смерть плотию субботствовав, и 
во 6же бе паки возвращься воскресени- 
ем, дарова нам живот вечный, яко Един 
благ и человеколюбец. 


Ирмосы канона, глас 6 


1. Волною морскою Скрывшаго дрёв- 
ле гонителя, мучителя, под землею 

скрыша спасенных отроцы, но мы, яко 
отроковицы, Господеви поим, славно бо 
прославися. 

3. Тебе, на водах повесившаго всю 
землю неодержимо, тварь видевши на 
лобнем висима, ужасом многим содро- 
гашеся, несть свят, разве Тебе, Господи, 
взывающи. 

4. На кресте Твоє божественное исто- 
щание провидя, Аввакум ужасся, во- 
пияше: Ты сильных пресекл еси держа- 
ву, Блаже, приобщаяся сущим во аде, 
яко всесилен. 

5. Богоявления Твоего, Христе, к нам 
милостивно бывшаго, Исаия свет видев 
невечерний, из нощи утреневав, взыва- 
ше: воскрєеснут мертвии, и востанут су- 
щии во гробєх, и вси земнороднии воз- 
радуются. 

6. Ят бысть, но не удержан в персех 
китовых Иона. Твой бо образ нося, стра- 
давшаго и погребению давшагося, яко 
от чертога, от зверя изыде; приглашаше 
же кустодии: хранящии суетная и лож- 
ная, милость сию оставили есте. 

Кондак, глас 6 


Бездну заключивый, мертв зрится, и 
смирною и плащаницею обвився, во гро- 
бе полагается яко смертный Безсмерт- 
ный. Жены же приидоша помазати Его 
миром, плачущия горько и вопиющия: 
сия суббота есть преблагословенная, в 
нейже Христос, уснув, воскреснет три- 
дневен. 

7. Неизреченное чудо: в пещи изба- 
вивый преподобныя отроки из пламене, 
во гробе мертв, бездыханен полагается, 
во спасение нас поющих: Избавителю 
Боже, благословен еси. 

8. Ужаснися, бояйся, небо, и да под- 
вижатся основания земли; се бо в мерт- 
вецех вменяется в вышних Живый и во 
гроб мал странноприемлется, Егоже, от- 
роцы, благословите, священницы, вос- 
пойте, людие, превозносите во вся веки. 

9. Не рыдай Мене, Мати, зрящи во 
гробе, Егоже во чреве без семене зачала 
еси Сына; востану бо и прославлюся и 
вознесу со славою непрестанно, яко Бог, 
верою и любовию Тя величающия. 

На литургии 
Вместо Херувимской песни 
тропарь, глас 8 
Да молчит всякая плоть человеча, и 
да стоит со страхом и трепетом, и ни- 
чтоже земное в себе да помышляет, 
Царь бо царствующих и Господь господ- 
ствующих приходит заклатися и датися 
в снедь верным. Предходят же Сему ли- 
цы ангельстии со всяким началом и 
властию, многоочитии херувими и шес- 
токрилатии серафими, лица закрыва- 
юще и вопиюще песнь: Аллилуиа, алли- 
луиа, аллилуиа. 


МОЛИТВОСЛОВИЯ 
ИЗ ТРИОДИ ЦВЕТНОЙ 


Во Святую и Великую Недёлю Пасхи 


Стихира на крестном ходе 
пред утреней, глас 6 

Воскресение Твоє, Христе Спасе, ан- 
гели поют на небесєх, и нас на земли 
сподоби чистым сердцем Тебе славити. 

На утрене 
тропарь, глас 5 

Христос воскресе из мертвых, смер- 
тию смерть поправ и сущим во гробєх 
живот даровав. 


Канон Святой Пасхи 


Глас 1 


Песнь 1 


Ирмос: Воскресения дєёнь, просветимся, 
людие. Пасха, Господня Пасха! От смёрти 
бо к жизни и от земли к небеси Христос 
Бог нас преведе, победную поющия. 

Припев: Христос воскресе из мертвых. 

Очистим чувствия, и узрим непри- 
ступным светом воскресения Христа 
блистающася и, радуйтеся, рекуща, яс- 
но да услышим, победную поюще. 

Припев: Христос воскресе из мертвых. 


Небеса убо достойно да веселятся, 
земля же да радуется, да празднует же 
мир, видимый же весь и невидимый, 
Христос бо воста, веселие вечное. 

Богородичны господина Феофана и 
господина Иосифа (поем во всю Свет- 
лую седмицу, кроме первого дня): 

Слава. Умерщвления предел сломила 
еси, вечную жизнь рождшая, Христа, 
из гроба возсиявшаго днёсь, Дево все- 
непорочная, и мир просветившаго. 

И ныне. Воскресшаго видевши Сына 
Твоего и Бога, радуйся со апостолы, Бо- 
гоблагодатная, Чистая, и, 6же радуйся, 
первее, яко всех радости вина, воспри- 
яла еси, Богомати всенепорочная. 


Песнь 3 


Ирмос: Приидите, пиво пием новое, не 
от камене неплодна чудодвемое, но нетле- 

ния источник, из гроба одождивша Христа, 
в Немже утверждаемся. 

Ныне вся исполнишася света, небо 
же и земля и преисподняя. Да празд- 
нует убо вся тварь востание Христово, в 
немже утверждается. 

Вчера спогребохся Тебе, Христв, со- 
востаю днесь, воскресшу Тебе, сраспи- 
нахся Тебе вчера; Сам мя спрослави, 
Спасе, во Царствии Твоєм. 

Слава. На нетленную жизнь прихож- 
ду днесь благостию Рождшагося из Те- 
бе, Чистая, и всём концём свет облис- 
тавшаго. 

И ныне. Бога, Егоже родила еси пло- 
тию, из мертвых, якоже речє, воставша 
видевши, Чистая, ликуй и Сего, яко 
Бога, Пречистая, возвеличай. 

Ипакои, глас 4 


Предварившия утро яже о Марии и 
обретшия камень отвален от гроба слы- 
шаху от ангела: во свете присносущнем 
Сущаго, с мертвыми что ищете, яко че- 
ловека? Видите гробныя пелены; тецы- 
те и миру проповєдите, яко воста Гос- 

подь, умертвивый смерть, яко есть Сын 
Бога, спасающаго род человеческий. 


Песнь 4 


Ирмос: На божественней стражи бого- 
глаголивый Аввакум да станет с нами и 
покажет светоносна ангела, ясно глаголю- 
ща: днесь спасбние миру, яко воскресе 
Христос, яко всесилен. 

Мужеский убо пол, яко разверзый 
Девственную утробу, явися Христос. 
Яко человек же, Агнец наречёся. Непо- 
рочен же, яко невкусен скверны, наша 
Пасха. И, яко Бог истинен, совершен 
речеся. 

Яко единолетный агнец, благословен- 
ный нам венец Христос, волею за вебх 
заклан бысть, Пасха чистительная, и 
паки из гроба красное правды нам воз- 
сия Солнце. 

Богоотєц убо Давид пред сённым ков- 
чёгом скакаше, играя; людие же Божии 
святии, образов сбытие зряще, веселим- 
ся божественне, яко воскрёсе Христос, 
яко всесилен. 

Слава. Создавый Адама, Твоего пра- 
отца, Чистая, зиждется от Тебе, и смерт- 

ное жилище разори Своєю смертию 
днесь и озари вся божественными блис- 
таньми воскресения. 

И ныне. Егоже родила еси, Христа, 
прекрасно из мертвых возсиявша, Чис- 
тая, зрящи, добрая и непорочная в же- 
нах и красная, днесь во спасение всєх, со 
апостолы радующися, Того прославляй. 


Песнь 5 

Ирмос: Утренюем утреннюю глубоку, и 
вместо мира песнь принесем Владыце, и 
Христа узрим, правды Солнце, всём жизнь 
возсияюща. 

Безмерное Твоє благоутробие адовы- 
ми узами содержимии зряще, к свету 
идяху, Христе, весёелыми ногами, Пас- 
ху хваляще вечную. 

Приступим, свещеноснии, исходящу 
Христу из гроба, яко жениху, и спразд- 
нуим любопразднственными чинми Пас- 
ху Божию спасительную. 

Слава. Просвещается божественными 
лучами и живоносными воскресения 
Сына Твоего, Богомати Пречистая, и 
радости исполняется благочестивых со- 
брание. 

И ныне. Не развёрзл еси врата девст- 
ва в воплощении, гроба не разрушил 
еси печатей, Царю создания, отонудуже 
воскресшаго Тя зрящи, Мати радова- 
шеся. 


Песнь 6 


Ирмос: Снизшел еси в преисподняя зем- 
ли и сокрушил еси вереи вечныя, содержа- 
щия связанныя, Христе, и тридневен, яко 
от кита Иона, воскрёсл еси от гроба. 

Сохранив цела знамения, Христе, 
воскресл еси от гроба, ключи Девы не- 
вредивый в рождестве Твоем, и отверзл 
еси нам райския двери. 

Спасе мой, живое же и нежбртвенное 
заколєние, яко Бог Сам Себе волею при- 
ввд Отцу, совоскресил еси всероднаго 
Адама, воскрес от гроба. 

Слава. Возведёся древле держимое 
смертию и тлением Воплотившимся от 
Твоего пречистаго чрева к нетлєнней и 
присносущней жизни, Богорбдице Дево. 

И ныне. Сниде в преисподняя земли, 
в ложесна Твоя, Чистая, Сшедый, и 
Вселивыйся, и Воплотивыйся паче ума, 

и воздвиже с Собою Адама, воскрєс от 
гроба. 
Кондак, глас 8 


Аще и во гроб снизшёл еси, Безсмєрт- 
не, но адову разрушил еси силу и вос- 
кресл еси, яко победитель, Христє Боже, 
женам миронбсицам вещавый: радуйте- 
ся, и Твоим апостолом мир даруяй, пад- 
шим подаяй воскресение. 

Икос 

Еже прежде солнца Солнце, зашёд- 
шее иногда во гроб, предвариша ко утру 
ищущия яко дне мироносицы девы, и 
друга ко друзей вопияху: о другини! 
Приидите, вонями помажем тело живо- 
носное и погребёенное, плоть Воскресив- 
шаго падшаго Адама, лежащую во гро- 
бе. Идем, потщимся, якоже волеви, и 
поклонимся, и принесем мира, яко да- 
ры, не в пеленах, но в плащанице Обви- 
тому, и плачим, и возопиим: о Владыко, 
востани, падшим подаяй воскресение. 


Воскресение Христово видевше, по- 
клонимся Святому Господу Иисусу, 

Единому безгрешному. Кресту Твоему 
покланяемся, Христе, и святое воскре- 
сение Твоє поем и славим. Ты бо еси Бог 
наш, разве Тебе иного не знаем, имя 
Твоє именуем. Приидите, вси вернии, 
поклонимся святому Христову воскре- 
сению; се бо прииде крестом радость 
всему миру. Всегда благословяще Госпо- 
да, поём воскресение Его, распятие бо 
претерпев, смертию смерть разруши. 
(Трижды. ) 

Воскрес Иисус от гроба, якоже проре- 
че, даде нам живот вечный и велию 
милость. (Трижды. ) 


Песнь 7 


Ирмос: Отроки от пещи избавивый, быв 
человек, страждет, яко смертен, и страс- 
тию смёртное в нетления облачит благоле- 
пие, Един благословен отцев Бог и препро- 
славлен. 

Жены с миры богомудрыя вслед Тебе 
течаху, Егоже, яко мертва, со слезами 
искаху, поклонишася, радующияся жи- 
вому Богу, и Пасху тайную Твоим, 
Христе, учеником благовестиша. 

Смерти празднуем умерщвлеёние, адо- 
во разрушение, иного жития вечнаго 
начало и, играюще, поем Виновнаго, 
Единаго благословеннаго отцев Бога и 
препрославленнаго. 

Яко войстинну священная и всепраз- 
днственная сия спасительная нощь и 
светозарная, светоноснаго днє востания 
сущи провозвєёстница, в нейже безлет- 
ный Свеёт из гроба плотски всем возсия. 

Слава. Умертвив Сын Твой смерть, 
Всенепорочная, днесь, всем смертным 
пребывающий живот во веки веков да- 
рова, Един благословённый отцев Бог и 
препрославленный. 

И ныне. Всем царствуяй созданием, 
быв человек, вселися во Твою, Богобла- 
годатная, утробу и, распятие претерпев 
и смерть, воскресе боголепно, совозста- 
вив нас, яко всесилен. 


Песнь 8 


Ирмос: Сєй нареченный и святый день — 
един суббот царь и господь, праздников 
праздник и торжество єсть торжеств, во нь 
же благословим Христа во веки. 

Приидите, новаго винограда рожде- 
ния, божественнаго веселия в нарочи- 
том дни Воскресения, Царствия Хрис- 
това приобщимся, поюще Его, яко Бога, 
во веки. 

Возведи окрест очи твой, Сионе, и 
виждь, се бо приидоша к тебе, яко бо- 
госветлая светила, от запада, и севера, и 
моря, и востока чада твоя, в тебе бла- 
гословящая Христа во вєки. 

Припев: Пресвятая Трбице, Боже наш, сла- 
ва Тебе. 

Трбичен. Отче Вседержителю, и Сло- 
ве, и Душе, треми соединяемое во ипо- 
стасех Естество, Пресущественне и Пре- 
божественне, в Тя крестихомся, и Тя 
благословим во вся вёки. 

Слава. Прийде Тобою в мир Господь, 
Дево Богородице, и чрево адово расторг, 
смертным нам воскресвние дарова. Тем- 
же благословим Его во веки. 

И ныне. Всю низложив смерти дер- 
жаву Сын Твой, Дево, Своим воскресє- 
нием, яко Бог крепкий, совознесе нас и 
обожи. Темже воспеваем Его во веки. 

Припев: Величит душа моя воскрёсшаго 
триднёвно от гроба Христа Жизнодавца. 

Ирмос: Светися, светися, новый Иеруса- 
лиме, слава бо Господня на тебе возсия. 
Ликуй ныне и веселися, Сиобне. Ты же, 
Чистая, красуйся, Богородице, о востании 
Рождества Твоего. 

Припев: Величит душа моя вблею страдав- 
ша, и погребєна, и воскр6сшаго триднёвно от 
гроба. 

Ирмос: Светися, светися... 

Припев: Христос — нбвая пасха, жертва 
живая, Агнец Божий, взёмляй грехи мира. 

О, божественнаго, о, любезнаго, о, 
сладчайшаго Твоего гласа! С нами бо не- 
ложно обещался еси быти до скончания 
века, Христе. Егоже, вернии, утвержде- 
ние надежды имуще, радуемся. 

Припев: Ангел вопияше Благодатней: Чис- 
тая Дево, радуйся! И паки реку: радуйся! Твой 
Сын воскресе триднёвен от гроба, и мёртвыя 
воздвигнувый. Людие, веселитеся. 

О, божественнаго, о, любезнаго... 

Припев: Возбудил еси, уснув, мертвыя от 
века, царски рыкавый, яко от Иуды лёв. 

О, божественнаго, о, любезнаго... 

Припев: Магдалина Мария притечє ко гро- 
бу и Христа видевши, яко вертоградаря вопро- 
шаше. 

О, божественнаго, о, любезнаго... 

Припев: Ангел облист&яй женам вопияше: 
престаните от слез, яко Христос воскресе. 

О Пасха, велия и священнейшая, 
Христе! О Мудросте, и Слове Божий, и 
Сило! Подавай нам истее Тебё причаща- 
тися в невечернем дни Царствия Твоего. 

Припев: Христос воскрєсе, смёрть попра- 
вый и мєртвыя воздвигнувый, людие, весели- 
теся. 

О Пасха, велия и священнейшая... 

Припев: Днєсь всяка тварь веселится и ра- 
дуется, яко Христос воскрєсе и ад пленися. 

О Пасха, велия и священнейшая... 

Припев: Днвёсь Владыка плени ада, воз- 
двигнувый юзники, яже от вёка имяше люте 
одержимыя. 

О Пасха, вёлия и священнейшая... 

Припев: Величит душа моя Триипостаснаго 
и Нераздельнаго Божества державу. 

О Пасха, велия и священнейшая... 

Припев: Радуйся, Дёво, радуйся; радуйся, 
Благословённая, радуйся, Препрославленная, 
Твой бо Сын воскрєсе тридиёбвен от гроба. 

О Пасха, велия и священнейшая... 

Припев: Величит душа моя воскресшаго 
тридневно от гроба Христа Жизнодавца. 

Ирмос: Светися, светися... 

Припёв: Величит душа моя вблею страдав- 
ша, и погребєна, и воскрёсшаго тридневно от 
гроба. 

Ирмос: Светися, светися... 

Христос воскрёсе из мертвых... (три- 
жды). 

Богородичен: Согласно, Дево, Тебе 
блажим, вернии: радуйся, двере Господ- 
ня; радуйся, граде одушевленный; ра- 
дуйся, Еяже ради нам ныне возсия свет 
из Тебе Рожденнаго из мертвых воскре- 
сения. 

Веселися и радуйся, божественная 
двере Света, зашедый бо Иисус во гроб 
возсия, просияв солнца светлее и вер- 
ныя вся озарив, богорадованная Вла- 
дычице. 

Ексапостиларий, самогласен 

Плотию уснув, яко мертв, Царю и 
Господи, тридневен воскресл еси, Адама 
воздвиг от тли, и упразднив смерть, Пас- 
ха нетлєния, мира спасение. (Трижды. ) 

Стихиры Пасхи 
Глас 5 

Стих: Да воскреснет Бог, и расточатся вра- 
зи Его. 

Пасха священная нам днесь показася, 
Пасха нова, святая, Пасха таинствен- 
ная, Пасха всечестная, Пасха Христос 
Избавитель, Пасха непорочная, Пасха 
великая, Пасха верных, Пасха, двери 
райския нам отверзающая, Пасха, всех 
освящающая верных. 

Стих: Яко изчезёет дым, да изчёзнут. 


Приидите от видения жены благо- 
вестницы, и Сибну рцыте: приими от 
нас радости благовещения воскресения 
Христова; красуйся, ликуй и радуйся, 
Иерусалиме, Царя Христа узрев из гро- 
ба, яко жениха происходяща. 

Стих: Тако да погибнут грешницы от лица 
Божия, а праведницы да возвеселятся. 

Мироносицы жены, утру глубоку 
представша гробу Живодавца, обретоша 
ангела, на камени седяща, и той про- 
вещав им, сице глаголаше: что ищете 
Живаго с мертвыми? Что плачете Не- 

тленнаго во тли? Шедша проповедите 
учеником Его. 

Стих: Сей день, вгоже сотвори Господь, 
возрадуемся и возвеселимся во нь. 

Пасха красная, Пасха, Господня Пас- 
ха! Пасха всечестная нам возсия! Пасха! 
Радостию друг друга обымем! О Пасха! 
Избавление скорби, ибо из гроба днесь 
яко от чертога возсияв Христос, жены 
радости исполни, глаголя: проповедите 
апостолом. 

Слава, и ныне. Воскресения день, и 
просветимся торжеством, и друг друга 
обымем. Рцем: братие! И ненавидящим 
нас простим вся Воскресвнием, и тако 
возопиим: Христос воскресе из мерт- 
вых, смертию смерть поправ и сущим 
во гробех живот даровав. 

Христос воскресе из мертвых... (три- 
жды). 


6, Из Триоди Цветной С 
Часы Святой Пасхи 


Христос воскресе из мертвых, смер- 
тию смерть поправ и сущим во гробех 
живот даровав. (Трижды.) 

Воскресение Христово видевше, по- 
клонимся Святому Господу Иисусу, Еди- 
ному Безгрешному. Кресту Твоему по- 
кланяемся, Христе, и святое воскресє- 
ние Твоє поём и славим. Ты бо еси Бог 
наш, разве Тебе иного не знаем, имя Твоє 
именуем. Приидите вси вєрнии, покло- 
нимся святому Христову Воскресению, 
се бо прийде крестом радость всему ми- 
ру. Всегда благословяще Господа, поем 
воскресение Его, распятие бо претерпев, 
смертию смерть разруши. (Трижды.) 

Предварившия утро яже о Марии, и 
обретшия камень отвален от гроба, слы- 
шаху от ангела: во свете присносущнем 
Сущаго с мертвыми что ищете, яко че- 
ловека? Видите гробныя пелены, тецы- 
те и миру проповедите, яко воста Гос- 
подь, умертвивый смерть, яко есть Сын 
Бога, спасающаго род человеческий. 

Аще и во грбб снизшёл еси, Безсмерт- 
не, но адову разрушил еси силу и вос- 

крёсл еси яко победитель, Христе Боже, 
женам мироносицам вещавый: радуйте- 
ся! и Твоим апостолом мир даруяй, пад- 
шим подаяй воскресение. 

Во гробе плотски, во аде же с душею, 
яко Бог, в раи же с разбойником, и на 
престоле был еси, Христе, со Отцєм и 
Духом, вся исполняяй, Неописанный. 

Слава. Яко живоносец, яко рая крас- 
нейший, войстинну и чертога всякаго 
царскаго показася светлейший, Христе, 
гроб Твой, источник нашего воскре- 
сения. 

И ныне. Вышняго освящєнное бо- 
жественное селение, радуйся, Тобою бо 
дадеся радость, Богородице, зовущим: 
благословена Ты в женах еси, Всенепо- 
рочная Владычице. 

Господи, помилуй (40 раз). Слава, и 
ныне. 

Честнейшую херувим и славнейшую 
без сравнения серафим, без истлєния 
Бога Слова рождшую, сущую Богоро- 
дицу Тя величаем. 

Христос воскрєсе из мертвых... (три- 
жды). 

В неделю 2-ю по Пасхе, 
святого апостола Фомы 


Тропарь, глас 7 


Запечатану гробу, живот от гроба воз- 
сиял еси, Христе Боже, и дверем заклю- 
ченным, учеником предстал еси, всех 
воскресение, дух правый теми обновляя 
нам, по велицей Твоей милости. 


Кондак, глас 8 


Любопытною десницею жизнопода- 
тельная Твоя ребра Фома испыта, Хрис- 
те Боже, созаключенным бо дверем яко 
вшел еси, с прочими апостолы вопияше 
Тебе: Господь еси и Бог мой. 


В неделю 3-ю по Пасхе, 
святых жен-мироносиц 


Тропарь, глас 2 


Егда снизшел еси к смерти, Животє 
безсмертный, тогда ад умертвил еси 
блистанием божества. Егда же и умер- 
шыя от преисподних воскресил еси, вся 
силы небесныя взываху: Жизнодавче 
Христе Боже наш, слава Тебв. 

Радоватися мироносицам повелёл 
еси, плачь праматере Ёвы утолил еси 
воскресением Твоим, Христе Боже, 
апостолом же Твоим проповедати по- 
велел еси: Спас воскресе от гроба. 


В неделю 4-ю по Пасхе, 
о расслабленном 


Кондак, глас 3 


Душу мою, Господи, во гресёх вся- 
ческих и безместными деяньми люте 
разслаблену, воздвигни божественным 
Твоим предстательством, якоже и раз- 
слабленнаго воздвигл еси древле, да 
зову Ти спасаемь: Щедрый, слава, 
Христе, державе Твоей. 

В среду Преполовения 
Пятидесятницы 
Тропарь, глас 8 

Преполовившуся празднику, жажду- 
щую душу мою благочестия напой во- 
дами, яко всем, Спасе, возопил еси: 
жаждай да грядет ко Мне и да пиєт. 

Источниче жизни нашея, Христе Боже, 
слава Тебе. 

Кондак, глас 4 

Празднику законному преполовля- 
ющуся, всех Творче и Владыко, к пред- 
стоящим глаголал еси Христє Боже: 
приидите и почерпите воду безсмертия. 
Темже Тебє припадаем и верно вопиєм: 
щедроты Твоя даруй нам, Ты бо еси 
источник жизни нашея. 
В неделю 5-ю по Пасхе, 
о самаряныне 
Кондак, глас 8 


Верою пришедшая на кладязь самаря- 
ныня, виде Тя премудрости воду, вюже 
напоившися обильно, Царствие вышнее 
наследова вечно, яко приснославная. 


В неделю 6-ю по Пасхе, о слепом 
Кондак, глас 4 


Душевныма очима ослеплеён, к Тебе, 
Христе, прихожду, якоже слепый от 
рождения, покаянием зову Ти: Ты су- 
щих во тьме свет пресвётлый. 

В четверток Вознесения на нёбо 
Господа нашего Иисуса Христа 


Тропарь, глас 4 


Вознеслся еси во славе, Христє Боже 
наш, радость сотворивый учеником обе- 
тованием Святаго Духа, извещенным 
им бывшим благословением, яко Ты еси 
Сын Божий, Избавитель мира. 

Кондак, глас 6 

Еже о нас исполнив смотрёние и яже 
на земли соединив небесным, вознеслся 
еси во славе, Христе Боже наш, никако- 
же отлучаяся, но пребывая неотступ- 
ный и вопия любящим Тя: Аз есмь с 
вами, и никтоже на вы. 

Величание 

Величаем Тя, Живодавче Христе, и 
почитаем еже на небеса с пречистою 
Твоею плотию божественное вознесвние. 


В неделю 7-ю по Пасхе, святых 
отцов Первого Вселенского соббра 
Тропарь, глас 8 


Препрославлен еси, Христе Боже 
наш, светила на земли отцы наша 

основавый и тєми ко истинней вере 
вся ны наставивый. Многоблагоутроб- 
не, слава Тебе. 


Кондак, глас 8 


Апостол проповедание и отец догма- 
ты Церкви едину веру запечатлеша, 
яже и ризу носящи истины, исткану от 
еже свыше богословия, исправляет и 
славит благочестия великое таинство. 


Неделя 8-я по Пасхе, 
Святая Пятидесятница 
Тропарь, глас 8 
Благословен еси, Христе Боже наш, 
Иже премудры ловцы явлей, низпослав 


им Духа Святаго, и теми уловлей все- 
ленную. Человеколюбче, слава Тебе. 


Кондак, глас 8 


Егда снизшед языки слия, разделяше 
языки Вышний, егда же огненныя язы- 
ки раздаяше, в соединение вся призва, 
и согласно славим Всесвятаго Духа. 


Величание 


Величаем Тя, Живодавче Христв, и 
чтим Всесвятаго Духа Твоего, Егоже от 

Отца послал еси божественным учени- 
ком Твоим. 
На вечєрне 
Стихиры 
Глас 1 
Пятидесятницу празднуим, и Духа 

пришествие, и предложение обещания, 
и надежды исполнение, и таинство ели- 
ко, яко велико же и честно. Темже во- 
пием Ти: Содетелю всех, Господи, слава 
Тебе. 

Глас 8 


Приидите, людие, Триипостасному 
Божеству поклонимся, Сыну во Отцє со 
Святым Духом. Отец бо безлетно роди 
Съна соприсносущна и сопрестольна, и 
Дух Святый бе во Отцє с Сыном про- 
славляемь, Едина сила, Едино существо, 
Едино божество, Емуже покланяющеся 
вси глаголем: Святый Боже, вся содея- 
вый Сыном, содейством Святаго Духа; 
Святый Крепкий, Имже Отца познахом 
и Дух Святый прииде в мир; Святый 
Безсмертный, утешительный Душе, от 
Отца исходяй и в Сыне почиваяй, Трои- 
це Святая, слава Тебе! 

На утрене 
Стихира на Хвалитех, глас 4 


Преславная днёсь видеша вси языцы 
во граде Давидове, егда Дух сниде Свя- 
тый во огненных языцех, якоже богогла- 
голивый Лука повествует. Глаголет бо: 
собранным учеником Христовым бысть 
шум, якоже носиму дыханию бурну, и 
исполни дом, идеже бяху седяще, и вси 
начаша глаголати странными глаголы, 
странными учении, странными повеле- 
нии Святыя Троицы. 


Ирмосы канона, глас 7 


1. Понтом покры фараона с колесни- 
цами Сокрушаяй брани мышцею высо- 
кою, поим Ему, яко прославися. 

3. С высоты силою, учеником Хрис- 
те, дондеже облецетеся, рекл еси, седи- 
те во Иерусалиме. Аз же яко Мене, Уте- 
шителя иного, Духа Моего же и Отча 
послю, в Немже утвердитеся. 

4. Смотряяй пророк в последняя Твое, 
Христе, пришествие, вопияше: Твою 
услышах, Господи, силу, яко вся спасти 
помазанныя Твоя пришел еси. 

5. Страха ради Твоего зачатый, Гос- 
поди, во чреве пророков, И рождённый 
на земли дух спасения, апостольская 
сердца созидает чиста, и в верных пра. 
вый обновляется: свет бо и мир зане 
Твоя повеления. 

6. Плавающаго в молве житейских 
попечений, с кораблем потопляема гре- 
хи, и душетленному зверю приметаема, 
яко Иона, Христе, вопию Ти, из смер- 
тоносныя глубины возведи мя. 

Т. В пєщь огненную ввержени, препо- 
добнии отроцы огнь в росу преложиша, 
воспеванием сице вопиюще: благосло- 
вен еси, Господи Боже отец наших. 

8. Неопальная огню в Синаи причащ- 
шаяся купина, Бога яви медленноязыч- 
ному и гугнивому Моисеови, и отроки 
ревность Божия три непреоборимыя во 
огни певцы показа. Вся дела Господня, 
Господа пойте и превозносите во вся 
веки. 

9. Радуйся, Царице, матеродевствен- 
ная славо, всяка бо удообращательная 
благоглаголивая уста витийствовати не 
могут, Тебе пєти достойно, изумевает 

же ум всяк Твоє Рождество разумети, 
темже Тя согласно славим. 


В недёлю 1-ю по Пятидесятнице, 
всех святых 
Тропарь, глас 4 
Иже во всём мире мученик Твоих, 
яко багряницею и виссом, кровьми Цер- 
ковь Твоя украсившися, теми вопиёт 
Ти, Христе Боже: людем Твоим щедро- 
ты Твоя низпосли, мир жительству Тво- 
ему даруй и душам нашим велию ми- 
ЛОСТЬ. 
Кондак, глас 8 


Яко начатки естества насадителю 
твари вселенная приносит Ти, Господи, 
богоносныя мученики. Тех молитвами в 
мире глубоце Церковь Твою, жительст- 
во Твое Богородицею соблюди, Много- 
милостиве. 


КАНОН ЗА БОЛЯЩЕГО 


Глас 3 


Песнь 1 

Ирмос: Пресекаемое море жезлом древ- 
ле, Израиль пройде яко по пустыни, и 
крестообразно яве предуготовляет стези. 
Сего ради пойм во хвалении чудному Богу 
нашему, яко прославися. 

Припев: Господи, да не яростию Твоєю об- 
личиши мене, ниже гневом Твоим накажеши 
мене. 

В день печали, нашедшия на ны, к 
Тебе, Христе Спасе, припадающе, Твоея 
милости просим. Облегчи болезнь раба 
Твоего, изреки нам яко и сотнику: иди, 
се здрав есть отрок твой. 

Припев: Помилуй мя, Господи, яко нёмо- 
щен 6смь. 

Мольбы и моления, с воздыханием к 
Тебе вопием: Сыне Божий, помилуй нас. 
Воздвигни со одра лежащаго, яко раз- 

слабленнаго словом, возьми одр твой, 
глаголя, отпущаются ти греси твой. 

Слава. Твоего, Христе, образа подо- 
бию поклоняющеся, вєрою целуем, и бо- 
лящему здравия просим, подражающе 
кровоточивей, яже подольца риз Твойх 
коснуся, и исцеление недуга прият. 

И ныне. Пречистая Госпоже Бого- 
родице, всем известная помощница, не 
презри нас, к Тебє припадающих, моли 
яко блага Своего Сына и Бога нашего 
дати здравие болящему, да Тя с нами 
прославляет. 


Песнь 8 


Ирмбс: Иже от не сущих вся привєдый, 
словом созидаемая, совершаемая Духом, 
Вседержителю Вышний, в любви Твоєй ут- 
верди мене. 

Припев: Исцели мя, Господи, яко смятоша- 
ся кости моя, и душа моя смятеся зело. 

Иже от тяжких болёзней на земли по- 
вержен, к Тебе, Христе, с нами вопиет, 
подаждь здравие телеси его, яко же 
Иезекии плакавшуся к Тебе. 

Припев: И Ты, Господи, докбле? Обратися, 
Господи, и избави душу мою. 

Призри, Господи, на наше смирение, 
и не помяни беззаконий наших, но веры 
ради болящего, яко прокаженнаго, сло- 
вом исцели ему болезнь, да Твое, Хрис- 
те Боже, славится имя. 

Слава. Церковь, юже еси освятил, на 
ту, Христе, не даждь поношєния, но 
воздвигни невидимо в недузе на одре 
лежащаго, в нейже молим Ти ся, да не 
рекут невернии: где есть Бог их? 

И ныне. К Твоему пречистому, Бого- 
родице, образу руце воздеюще вопием: 
услыши раб Твоих молитву и спаси в 
болезни лежащаго, да от болезни во- 
став, воздаст обеты, яже в печали глаго- 
лаша уста его. 


Седален, глас 8 


На одре греховнем лежаща мя, и 
страстьми уязвена, и якоже воздвигл 
еси Петрову тещу и спасе разслабленна- 
го носима со одром, тако и ныне посети, 
Милостиве, болящаго, понёсый недуги 
рода нашего. Тебе Единаго вемы, терпе- 
лива и милосерда, милостива врача ду- 

шам и телесём, Христа Бога нашего, 
наводяща недуги и паки исцеляюща, 
подавающа прощение кающимся о со- 
грешеёниих, Единаго милосердаго и ми- 
лостиваго. 

Слава. Аз грешный плачуся на одре 
своем лежа, прощение ми подаждь, 
Христе Боже, и от болезни сея воздвиг- 
ни мя, и яже есмь от юности грехи со- 
творил, избыти ми сих молитвами Бо- 
городицы даруй. 

И ныне. Умилосердися и спаси мя, 
воздвигни мя от одра болезненнаго, 
мощь бо моя во мне изнеможе и весь 
нечаянием одержим есмь, Мати Божия 
Пречистая, исцели недугующа люте, 
Ты бо еси помощница христианом. 


Песнь 4 

Ирмос: Положил еси к нам твердую лю- 
бовь, Господи, Единороднаго бо Твоего Сы- 
на за ны на смерть дал еси, темже Ти зовём 
благодаряще: слава силе Твоєй, Господи. 

Припев: Спаси мя ради милости Твоея. 

Уже отчаянна лютым недугом и к 
смерти приближившася, возврати, Хри- 
сте, на живот и даждь плачущимся 

утеху, да всй прославляем Твоя святая 
чудеса. 

Припев: Яко несть в смерти поминаяй Тебв, 
во аде же кто исповестся Тебе. 

К Тебе, Творче, каемся в своих гре- 
сех: яко не хощеши смерти грешничи, 
оживи, уздрави болящаго, да востав по- 
служит Ти, исповедуя с нами Твою бла- 
ГОСТЬ. 

Слава. Слезы Манассиины, ниневи- 
тян покаяние, Давидово исповедание 
прийм, вскоре спасл еси. И наши мо- 
литвы ныне приими, даждь здравие бо- 
лящему, о немже Тя молим. 

И ныне. Подаждь нам Твою милость, 
Госпоже, всегда на Тя надеющимся, ис- 
проси здравие болящему, врачебнии 
Твой руце с Предтечею, Богородице, ко 
Господу Богу простирающи. 


Песнь 5 


Ирмос: На земли Невидимый явился 
еси, и человеком волею сожил еси Непо- 
стижимый, и к Тебе утренююще, воспеваем 
Тя, Человеколюбче. 

Припев: Утвердихся воздыханием моим. 

Дщерь Иаирову уже умершу, яко Бог 
оживил еси. И ныне возведи, Христе 
Боже, от врат смертных болящаго, Ты 
бо еси путь и живот всем. 

Припев: Измыю на всяку нощь ложе мов, 
слезами моими постелю мою омочу. 

Сына вдовича оживив (Спасе, и тоя 
слезы преложив на радость, спаси от 
недуга тлеющаго раба Своего, да и наша 
скорбь и болезнь на радость приидет. 

Слава. Огненну болезнь тещи Петро- 
ве прикосновением Твоим исцелив, и 
ныне востави болящаго раба Твоего, да 
востав яко Иов, послужит Ти. 

И ныне. Скорбнии, смирєннии, греш- 
нии, не имущии дерзновения, к Тебе, 
Пречистая Богомати, вопиєм: умоли 
Сына Твоего, Христа, дати болящему 
здравие телеси. 


Песнь 6 


Ирмос: Бездна последняя грехов обыде 
мя, и исчезает дух мой, но прострый, Вла- 
дыко, высокую Твою мышцу, яко Петра 
мя, Управителю, спаси. 

Припев: Смятёся от ярости бко моє. 


Бездну милосердия и милости имея, 
Христе Боже, услыши моления раб 
Твоих. Ты бо еси Петром Тавифу вос- 
кресил, Ты и ныне в болезни лежащаго 
воздвигни, послушав церковных мо- 
литвенник. 


Припев: Обетшах во всёх вразех моих. 


Врачу душам и телесем нашим, поне- 
сый недуги всего мира, Христе, и Енея 
Павлом исцеливый, Ты и ныне боляща- 
го исцели святых апостол молитвами. 

Слава. Преложи, Христе, на радость 
рыдание о недужнем скорбящем, да 
Твою получивше милость, внидут в дом 
Твой со обетными дарами, славяще Тя, 
в Троице Единаго Бога. 

И ныне. Приидите, о друзи, покло- 
нимся молящеся о болящем Божией 
Матери. Та бо имеет власть недужныя 
исцеляти, со безмездникома вкупе, ду- 
ховным невидимо помазающи маслом. 


Кондак, глас 3 
Душу мою, Господи, во гресех всячес- 
ких, безместными деяньми разслаблену 

воздвигни божественным Своим челове- 
колюбием, яко же и разслабленнаго воз- 
двигл еси дрєвле, да зову Ти спасаем: 
щедре Христе, даждь ми изцеление. 
Икос 

Иже руки Своея горстию содержай 
концы, Иисусе Боже, Иже Отцу собез- 
начальный и Духу Святому совлады- 
чествуя, яко плотию явился еси недуги 
исцеляя и страсти очистил еси, слепыя 
просветил еси, и разслабленнаго словом 
божественным совосставил еси, сего 
право ходяща сотворив и одр повелел 
еси на раму взяти. Темже вси с ним вос- 
певаем и поем: щедре Христе, даждь ми 
исцеление. 


Песнь 7 


Ирмос: Прежде образу златому, персид- 
скому чтилищу отроцы не поклонишася 
трие, поюще посреде пещи: отцев Боже, 
благословен еси. 

Припев: Отступите от мене вси делающии 
беззаконие. 

О кресте пресвятый Христов, честное 
древо животное, тобою смерть погибе и 

мертвии воскресоша. И ныне болящаго 
исцели и оживи, якоже при Елене умер- 
шую девицу. 

Припев: Яко услыша Госпбдь глас плача 
моего. 

Долгую и лютую болёзнь Иовлю на 
гноищи и в червех, того молящася, сло- 
вом исцелил еси, Господи. И ныне же в 
церкви о болящем молим Тя: яко благ 
испели невидимо молитвами святых 
Твойх. 

Слава. Вси вемы, яко умрети нам 
есть, Тебе Богу тако изволившу, но на 
мало время, Милостиве, здравия про- 
сим болящему: премени от смерти на 
живот, даждь скорбящему утеху. 

И ныне. Пособствуй и помогай на- 
шему сиротству, Богородице, Ты бо ве- 
си время и час, когда умолити Сына 
Своего и Бога нашего дати болящему 
здравие и прощение от всех грех. 


Песнь 8 


Ирмос: Служити Живому Богу в Вавило- 
не отроцы претерпёевше, о мусикийских 
органех нерадиша, и посреде пламене стоя- 


=, 363 >. 


6, Канон за болящего сщ 


ще, боголепную песнь воспеваху, глаголю- 
ще: благословите вся дела Господня Гос- 
пода. 

Припев: Услыша Господь моление мое. 


Милость покажи, Владыко, в болезни 
раба Твоего, и скоро исцели, милостиве 
Христє Боже, и смерти не предаждь 
судней, да Ти покаяние воздаст, Сам бо 
рекл еси: не хощу смерти грешничи. 

Припев: Господь молитву мою прият. 

Господи милостиве, Твоя преславная 
чудеса да и до нас ныне достигнут: бесы 
прожени, недуги погуби, раны исцели, 
болезни уврачуй, и потворы и чародея- 
ния и всякия язи избави ны. 

Слава. Запретивый, Христе, морским 
ветром, и страх ученик на радость пре- 
ложивый, и ныне запрети тяжким бо- 
лезнем, труждающим раба Твоего, да 
вси возвеселимся, хваляще Тя во веки. 

И ныне. Избави, Богородице, от обы- 
шедших ны печалей, различных недуг, 
отравы же и чародейства, и бесовскаго 
мечтания и от навета злых человек и от 
напрасныя смєрти, молим Ти ся. 

Песнь 9 

Ирмос: На Синайстей горе виде Тя в ку- 
пине Моисей, неопально огнь божества за- 
ченшую во чреве; Даниил же Тя виде гору 
несекомую, жезл прозябший, Исаиа взы- 
ваше, от корене Давидова. 

, П рипев: Да постыдятся и смятутся вси вра- 
зи мои. 

Источниче жизни, подателю Христе 
милости, не отврати лица Твоего от нас, 
облегчи болезнь утружденному болез- 
нию, и воздвигни яко Фаддеем Авгаря, 
да присно Тебе славит со Отцем и Свя- 
тым Духом. 

П рипев: Да возвратятся, и устыдятся зело 
вскоре. 

Евангельскому вєрующе гласу, Тво- 
его ищем обета, Христе: просите бо, ре- 
чє, и дастся вам. Тем и ныне предстоя- 
ще молим Тя: восстави со одра здрава 
лютым повержена недугом, да Тя с на- 
ми вкупе величает. 

Слава. Мучимый недугом, внутрь не- 
видимыми ранами, Тебе Христе, с нами 
вопиет: не нам, Господи, не нас ради, вси 
бо исполнены грехов, но Матере Твоея 

и Предтечевыми молитвами даждь ис- 
целение болящему, да Тя вси возве- 
ЛИЧИМ. 

И ныне. Божия Мати Пречистая, со 
всёми святыми призываем Тя: со анге- 
лы и архангелы, с пророки и патриар- 
хи, со апостолы, с преподобными и пра- 
ведными, молися Христу Богу нашему 
дати здравие болящему, да Тя вси ве- 
личаем. 

Молитва 


Боже сильный, милостию строяй вся 
на спасвние роду человеческому, посети 
раба Своего сего (имярек ), нарицающа 
ИМЯ Христа Твоего, исцели его от вся- 
каго недуга плотскаго, и отпусти грех и 
греховныя соблазны, и всяку напасть, и 
всяко нашествие неприязнено далече 
сотвори от раба Твоего, и воздвигни от 
одра греховнаго, и устрой его во святую 
Твою Церковь здрава душею и телом, и 
делы добрыми славящаго со всеми 
людьми имя Христа Твоего, яко Тебе 
славу возсылаем, со Безначальным Ти 
Сыном и со Святым Духом, ныне и 
присно и во веки веков. Аминь. 


3 
со 5 


® 


ЧИН НА РАЗЛУЧЕНИЕ ДУШИ 
ОТ ТЕЛА 


Молитвами святых отец наших, Гос- 
поди Иисусе Христе, Боже наш, поми- 
луй нас. Аминь. Трисвятое. Пресвятая 
Троице... Отче наш... Господи, помилуй 
(12 раз). Слава, и ныне. Приидите, по- 
клонимся (трижды). 


Псалом 69 


Боже, в помощь мою вонми, Господи, 
помощи ми потщися. Да постыдятся и 
посрамятся ищущии душу мою, да воз- 
вратятся вспять и постыдятся хотящии 
ми злая. Да возвратятся абие стыдяще- 
ся глаголющии ми: благоже, благоже. 
Да возрадуются и возвеселятся о Тебе 
вси ищущии Тебе, Боже, и да глаголют 
выну, да возвеличится Господь, любя- 
щии спасение Твое; аз же нищ есмь и 
убог, Боже, помози ми; Помощник мой 

и Избавитель мой еси Ты, Господи, не 
закосни. 


Псалом 142 


Господи, услыши молитву мою, вну- 
ши моление мое во истине Твоей, услы- 
ши мя в правде Твоей и не вниди в суд 
с рабом Твоим, яко не оправдится пред 
Тобою всяк живый. Яко погна враг 
душу мою, смирил есть в землю живот 
мой, посадил мя есть в темных, яко 
мертвыя века. И уны во мне дух мой, во 
мне смятеся сердце мое. Помянух дни 
древния, поучихся во всех делех Твоих, 
в творениих руку Твоєю поучахся. Во- 
здех к Тебе руце мои, душа моя, яко 
земля безводная Тебе. Скоро услыши 
мя, Господи, исчезе дух мой, не отврати 
лица Твоего от мене, и уподоблюся низ- 
ходящым в ров. Слышану сотвори мне 
заутра милость Твою, яко на Тя уповах. 
Скажи мне, Господи, путь во нь же пой- 
ду, яко к Тебе взях душу мою. Изми мя 
от враг моих, Господи, к Тебе прибегох. 
Научи мя творити волю Твою, яко Ты 
еси Бог мой. Дух Твой Благий наставит 

мя на землю праву. Имене Твоего ради, 
Господи, живиши мя, правдою Твоєю 
изведеши от печали душу мою. И ми- 
лостию Твоєю потребиши враги моя и 
погубиши вся стужающыя души моей, 
яко аз раб Твой есмь. 

Псалом 50 


Помилуй мя, Боже... (см. с. 7). 


Канон молебный на исход души 
Глас 6 


Песнь 1 


Ирмӧс: Яко по суху пешешєствовав Из- 
раиль, по бездне стопами, гонителя фара- 
она видя потопляема, Богу победную песнь 
поим, вопияше. 

Припев: Пресвятая Богородице, спаси нас. 

Каплям подобно дождевным, злии и 
малии дние мой, летним обхождением 
оскудевающе, помалу изчезают уже. 
Владычице, спаси мя. 

Твоим благоутробием и многими щед- 
ротами Твоими, Владычице, прекланя- 
ема естественно, в час сей ужасный 
предстани ми помощница необоримая. 

Содержит ныне душу мою страх ве- 
лик, трепет неисповедим и болезнен 
есть, внегда изыти ей от телесе, Пречис- 
тая, юже утеши. 

Слава. Грешным и смиренным из- 
вестное прибежище, и мне извести 
Твою милость, Чистая, и бесовския из- 
бави руки, якоже бо пси мнози обсту- 
пиша мя. 

И ныне. Се, время помощи, се, время 
Твоего заступления, се, Владычице, 
время, о нємже день и нощь припадах 
тепле и моляхся Тебе. 


Песнь 3 

Ирмос: Несть свят, якоже Ты, Господи 
Боже мой, вознесый рог верных Твоих, 
Блаже, и утвердивый нас на камени испо- 
ведания Твоего. 

Издалеча сего дне, Владычице, про- 
видя, и того яко пришедша помышляяй 
присно, слезами теплыми моляхся не 
забыти мене. 

Обыдоша мя мысленнии рыкающе 
скимны, и ищут восхитити и растерзати 
мя горце, ихже зубы, Чистая, и челюс- 
ти сокруши и спаси мя. 

Угасшу убо отнюд органу словесно- 
му, и связавшуся языку, и затворившу- 
ся гласу, в сокрушєении сердца молю 
Тя: Спасительнице моя, спаси мя. 

Слава. Приклони ухо Твоє ко мне, 
Христа Бога моего Мати, от высоты 
многия славы Твоея, Благая, и услыши 
стенание конечное, и руку ми подаждь. 

И ныне. Не отврати от мене многия 
щедроты Твоя, не затвори утробу Твою 
человеколюбную, Чистая, но предстани 
ми ныне и в час судный помяни мя. 


Песнь 4 

Ирмос: Христос моя сила, Бог и Господь, 
честная Церковь боголёпно поет, взыва- 
ющи, от смысла чиста, о Господе празд- 
нующи. 

Умовение согрешением ток слезный 
ныне положи, Благая, сердца моего со- 
крушение приемлющи, о Тебе утверж- 
дающу упование, Благая, еда како 
страшнаго мя избавиши огненнаго му- 
чения, яко Сама благодати еси источ- 
ник, Богородительнице. 

Непостыдное и непогрешительное 
всём иже в нуждах прибежище, Влады- 

чице пренепорбчная, Ты ми буди за- 
ступница в час испытания. 

Простерши пречистеи Твой и всечест- 
нви руце, яко священнии голубине кри- 
ле, под кровом и сению тех покрый мя, 
Владычице. 

Слава. Воздушнаго князя, насильни- 
ка, мучителя, страшных путий стояте- 
ля и напраснаго сих словоиспытателя, 
сподоби мя прейти невозбранно, отхо- 
дяща от земли. 

И ныне. Се, мя, Владычице, страх 
усрете, егоже и бояхся; се, подвиг велик 
объят мя, в немже буди ми помощница, 
надежде спасения моего. 


Песнь 5 

Ирмос: Божиим светом Твоим, Блаже, 
утренюющих Ти души любовию озари, мо- 
люся, Тя ведети, Слове Божий, истиннаго 
Бога, от мрака греховнаго взывающа. 

Не забуди мя, Благая, ниже отврати 
от мене, Твоего отрока, лице Твоє, но 
услыши мя, яко скорблю, и вонми ду- 
ши моей, и сию избави. 

Иже по плоти сродницы мой, и иже 
по духу братие, и друзи, и обычнии зна- 

емии, плачите, воздохните, сетуйте, се 
бо от вас ныне разлучаюся. 

Ныне избавляяй никако и помагаяй 
войстинну никтоже. Ты помози ми, 
Владычице, да не яко человек безпомо- 
щен в руках враг моих затворен буду. 

Слава. Вшедше, святии мои ангели, 
предстаните судищу Христову, колене 
свой мысленнии преклоньше, плачевне 
возопийте Ему: помилуй, Творче всех, 
дело рук Твоих, Блаже, и не отрини его. 

И ныне. Поклоньшеся Владычице и 
Пречистей Матери Бога моего помоли- 
теся, яко да преклонит колена с вами, и 
преклонит Его на милость, Мати бо 
сущи и питательница услышана будет. 


Песнь 6 

Ирмос: Житейское море воздвизаемое 
зря напастей бурею, к тихому пристанищу 
Твоему притек, вопию Ти: возвёди от тли 
живот мой, Многомилостиве. 

Устне мои молчат, и язык не глаго- 
лет, но сердце вещает, огнь бо сокруше- 
ния сие снедая внутрь возгарается, и 
гласы неизглаголанными Тебе, Дево, 
призывает. 

Призри на мя свыше, Мати Божия, и 
милостивно вонми ныне на мое посе- 
щение снити, яко да видев Тя, от телесе 
изыду радуяся. 

Растерзаеми соузы, раздираеми зако- 
ни естественнаго сгущения и составле- 
ния всего телеснаго, нужду нестерпи- 
мую и тесноту сотворяют ми. 

Слава. Святых ангел священным и 
честным рукам преложи мя, Владычи- 
це, яко да тех крилы покрывся, не ви- 
жу безчестнаго и смраднаго и мрачнаго 
бесов образа. 

И ныне. Чертоже Божий всечестне, 
небесному разумному чертогу сподоби 
мя, мою угасшую и несияющую свещу 
вжегши святым елеем милости Твоея. 

Кондак, глас 6 


Душе моя, душе моя, востани, что 
спиши? Конец приближается, и нужда 
ти молвити, воспряни убо, да пощадит 
тя Христос Бог, Иже везде сый и вся 
исполняяй. 

Икос 

Христово врачевство видя отверсто и 

от сего Адаму истощающееся здравие, 

пострадав уязвися диавол, яко беды 
приемля рыдаше, и своим другом возо- 
пи: что сотворю Сыну Мариину? Убива- 
ет мя Вифлеемлянин, Иже вездё сый и 
вся исполняяй. 


Песнь 7 

Ирмос: Росодательну убо пещь содела 
ангел преподобным отроком, халдеи же 
опаляющее веление Божие, мучителя уве- 
ща вопити: благословен еси, Боже отец 
наших. 

Нощь смертная мя постиже неготова 
мрачна же и безлунна, препущающи 
неприготовлена к долгому оному пути 
страшному; да спутешеёествует ми Твоя 
милость, Владычице. 

Се, вси дние мой исчезоша воистинну 
в суете, якоже пишется, и лета моя со 
тщанием, сети же смертныя войстинну 
и горькия предвариша мою душу, яже 
мя обдержат. 

Множество грехов моих да не возмо- 
жет победити Твоего многаго благоутро- 
бия, Владычице, но да обыдет мя Твоя 
милость и вся да покрыет беззакония 
моя. 

Слава. Отводящии мя отсюду нахо- 
дят, содержаще мя всюду, душа же моя 
отлагает и страшится, многа исполнена 
мятежа, юже утеши, Чистая, явлением 
Твоим. 

И ныне. Спечалующаго ни единаго в 
скорби моей, ниже утешающаго обре- 
тох, Владычице, ибо друзи мои и зна- 
емии вкупе оставиша мя ныне, но, на- 
дежде моя, никакоже да не оставиши 
мя. 


Песнь 8 


Ирмос: Из пламене преподобным росу 
источил еси, и праведнаго жертву водою 
попалил еси, вся бо твориши, Христе, ток- 
мо ёже хотети. Тя превозносим во вся веки. 

Яко Бога Человеколюбца Мати чело- 
веколюбивая, тихим и милостивым вон- 
ми оком, егда от тела душа моя отлуча- 
ется, да Тя во вся веки славлю, Святая 
Богородице. 

Убегнути ми варвар безплотных пол- 
ки, и воздушныя бездны возникнути, и 
к небеси взыти мя сподоби, да Тя во 
веки славлю, Святая Богородице. 

Рождшая Господа Вседержителя, 
горьких мытарств начальника миро- 
держца отжени далече от мене, внегда 
скончатися хощу, да Тя во веки славлю, 
Святая Богородице. 

Слава. Великой последней гласящей 
трубе в страшное и грозное воскреше- 
ние Суда, воскресающим всем, помяни 
мя тогда, Святая Богородице. 

И ныне. Высокая Владыки Христа 
палато, Твою благодать свыше послав- 
ши, предвари мя ныне в день озлобле- 
ния, да Тя славлю во веки вся, Святая 
Богородице. 


Песнь 9 


Ирмос: Бога человвком невозможно ви- 
дети, на Негоже не смеют чини ангельстии 
взирати, Тобою же, Всечистая, явися чело- 
веком Слово воплощенно, Егоже велича- 
юще, с небесными вои Тя ублажаем. 

О, како узрю Невидимаго? Како 
ужасное оно претерплю видение? Како 
дерзну отверсти очи? Како моего Вла- 
дыку смею видети, Егоже не престаях 
от юности огорчевая присно? 

Святая Отроковице Богородительни- 
це, на моё смирение милосердно при- 
зри, умиленное моє и последнее моле- 
ние сие приимши, и мучащаго вёчну- 
ющаго огня потщися избавити мя. 

Храмы святыя осквернившая, сквер- 
ный и телесный храм оставивши, Тебе, 
Божий всечестный храме, молит, Отро- 
ковице Дево Мати, душа моя, тмы кро- 
мешния убежати и лютаго геёнскаго 
жжения. 

Слава. Зря конец близу жития моего, 
и помышляя безместных мыслей, дея- 
ний же, Всечистая, душу мою дєлатель- 
ницу, люте уязвляюся стрелами совес- 
ти, но преклоншися милостивно, буди 
ми предстательница. 

И ныне. Сын дастся нам за милость 
Сын Божий и ангельский Царь превеч- 
ный, от чистых кровей Твоих Человєк 
прошед, Егоже умилостиви, Открокови- 
це, страстней моей души, исторгаемей 
люте от окаяннаго моего телесе. 

Достойно есть... (см. с. 19). 

Молитва на исход души 

Владыко, Господи Вседержителю, От- 
че Господа нашего Иисуса Христа, Иже 
всём человеком хотяй спастися и в ра- 
зум истины приити, не хотяй смерти 
грешному, но обращения И живота, мо- 
лимся, и мили ся Ти деем: душу раба 
Твоего ( имярек ) от всякия узы разреши 
И от всякия КЛЯТВЫ свободи, остави пре- 
грешения ему, яже от юности, ведомая и 
неведомая, в деле и слове, и чисто ис- 
поведаная, или забвением, или студом 
утавнная. Ты бо Един еси разрешаяй 
связанныя и исправляяй сокрушенныя, 
надежда нечаемым, могий оставляти 
грехи всякому человеку, на Тя упование 
имущему. Ей, человеколюбивый Госпо- 
ди, повели, да отпустится от уз плотских 
И греховных, И приими в мир душу раба 
Твоего сего (имярек), и покой ю в 
вечных обителех со святыми Твойми, 
благодатию Единороднаго Сына Твоего, 
Господа Бога и Спаса нашего Иисуса 
Христа, с Нимже благословен еси, с Пре- 
святым, и Благим, и Животворящим 
Твоим Духом, ныне и присно и во вёки 
веков. Аминь. 

4 Чин на разлучение души от тела 9, 


Молитва по исходе души 

Помяни, Господи Боже наш, в вере и 
надежди живота вечнаго престальшаго- 
ся раба Твоего, брата нашего (имярек), 
и яко благ и человеколюбец, отпущаяй 
грехи и потребляяй неправды, ослаби, 
остави и прости вся вольная его согре- 
шения и невольная, избави его вечныя 
муки и огня геенскаго И даруй ему при- 
частие и наслаждение вечных Твоих 
благих, уготованных любящим Тя. Аще 
бо и согреши, но не отступи от Тебе, и 
несумненно во Отца и Сына и Святаго 
Духа, Бога Тя в Троице славимаго, ве- 
рова, и Единицу в Троице и Троицу во 
Единстве православно даже до послед- 
няго своего издыхания исповеда. Темже 
милостив тому буди, и веру, яже в Тя, 
вместо дел вмени, и со святыми Твоими 
яко щедр упокой. Несть бо человека, 
иже поживет и не согрешит, но Ты 
Един еси кроме всякаго греха, и правда 
Твоя правда во веки, и Ты еси Един Бог 
милостей и щедрот и человеколюбия, и 
Тебе славу возсылаем, Отцу и Сыну и 
Святому Духу, ныне и присно и во веки 
веков. Аминь. 

